
VILÁGOSSÁG R.-T., BUDAPEST, VII., NYAR-UTCA 1. SZÁM 



Előszó. 



Nem regényt, való történetet kap az olvasó kezébe. 
Keserű könnyekkel, fájó szivvel megirt történetet. 
Lelkiismeretlen nevelési renclszeriink légvárak ter- 
veivel rakja tele képzeletünket és il'jui lelkesedésün- 
ket rútul felhasználva elhiteti velünk, hogy azok a 
légvárak fel is építhetők. Mi naiv hittel meg is kezd- 
jük a sysiphusi munkát, megpróbálunk a tervrajz 
utasításait követve épiteni, a talaj azonban egyre 
kisiklik alólunk s a kövek nem tartanak össze, bár 
könnyeink záporával, szivünk vérével igyekszünk 
őket összeforrasztani. Újra meg újra hozzá lógunk 
a nagy munkához és minden kisérlet reményünk- 
nek, vágyainknak s ami még szomorúbb, bizal- 
munknak, életkedvünknek, energiánknak gránit- 
oszlopait csorbítja, tördeli, pusztítja el. Meghason- 
lunk önmagunkkal, becsapásunknak kétségbeejtő 
tudatára ébredünk, torzók, csúnyán megcsonkitolt 
szobrok leszünk. Hányan maradnak ilyen roncsnak, 
hányan pusztulnak el és csak mily kevésnek jut a 
szerencse, hogy sikerrel restauráló művészre akad. 

Átmentem ezen az iskolán. Alig látszottam ki a 
porból, már is az égre mutatott anyám, tanítóm és 
tanárom : a kakastejes kenyérkét, puha ágyat, jó 
meleg ruhát, ott fenn a csillagok közt trónoló jó 
Isten ajándékozza nekem s hálaképen nem kér 
egj^ebet tőlem, csak azt, hogy ész, birálat nélkül 
higyjek benne és szeressem. Ne vegyem észre, 
még kevésbbé tegyem szóvá szépséghiányait. Belém 
nevelték, hogy nagy kitüntetés, nagy megtiszteltetés 
a jó Isten szolgájának lenni, milliók mennyei üd- 
vösségét szolgálni és magamat egészben neki fel- 
áldozni. Hittem és cselekedtem. Szerzetbe léptem; 
láttam és kegyetlenül kijózanodtam. Evekig küz- 
döttem önmagammal, nem tudtam, nem akartam 
hinni szemeimnek és füleimnek. A vallással űzött 



1* 



páratlan világcsalás egész lényemben megrázott ; 
naplótöredékeim — öt darab vastag, sűrűen teleirt 
oktáv alakú füzet — liiven tükrözik vissza hihetet- 
lennek látszó lelki tusaimat. A papi erkölcstelenség, 
hitetlenség és egoismus Chimborasszójának kellett 
rám nehezedni, hogy egészen kigyógyuljak a pap- 
zsák megtöltésére csinált vallás mételj^eiböl. Las- 
sanként azonban beláttam, hogy a szabadgondol- 
kodoktól bizonyos kiméletet váró pajeszos, kaftános 
csudarabbi és a Mária-képes szobától hanyatt vágódó 
protestáns tiszteletes sem képez kivételt. Trés fa- 
ciunt collegium. Az emberiség rákfenéi, akik a fele- 
baráti szeretet nevében éket vernek az emberek 
közé és egész komoly ábrázattal átkozzák egymást, 
mert a másik nem Mózesra, Krisztusra, Lutherra 
vagy Kálvinra esküszik. 

A csalódás egészen összetört. Restauráló művé- 
szeim: a természettudomány és a szocializmus 
adtak vissza megint magamnak és alakítottak faji 
meg nemi különbség nélkül csak embert ismerő, 
tehát igazi kereszténnyé. Ez az „Effeta" azonban 
egyúttal a pozitiv vallások és hirdetőik legelkese- 
redettebb ellenfelévé is tett. Nem áltatom már 
magamat hiu reményekkel, tudom, mig a kapi- 
talista termelési rend átka súlyosodik ránk, nehéz 
lesz az antiklerikális harc: a kiváltságos osztályok 
jól pénzelik és gondosan őrzik istenfélő protek- 
toraikat. De erős a meggyőződésem, hogy a vallá- 
sok napja már is leáldozóban, hogy elsőként a 
legnagyobb krisztusgyalázó, a katholikus egyház 
marad a küzdő porondon. A kollektivizmus majd 
megterejnti végre a kereszténj^ség anyagi alapjait, 
hogy szabad társadalomban szabad emberek szere- 
tettel egyesüljenek ugy mint Krisztus, a mi testvé- 
rünk, az ut, igazság és élet akarta. 

Ha pedig valaki kételkednék naplótöredékem 
igazságában és továbbra is jámbor hivő kivánna 
maradni, csak egjtől óvom: ne lépjen soha be 
szemináriumba vagy kolostorba. 

Budapesten, 1907 karácsony napján. 

A szerző. 



Rohoncon, 1899 augusztus 20. 

Természetünkben rejlik a közlékenység, az 
a lelki tulajdonság, melynél fogva érzelmeinket 
és gondolatainkat szeretjük mássaal közölni. 
Tapasztalatom legalább arról g^^őzött meg, 
hogy keblünk megkönnyebbül, ha más előtt 
megnyilhatik. Annál kínosabb az elszigeteltség ! 
Jaj, százszor jaj annak, aki egyetlen egy részt- 
vevő lélekre sem talál ! A világban gyermek 
az anyjának, feleség férjének mondja meg, mi 
tölti el örömmel, vagy bánattal szivét. Amit a 
világfi megtehet, nincs egészen módunkban 
nekünk szerzeteseknek, ha meg akarunk felelni 
nevünknek. Feltárhatjuk esetleges barátaink- 
nak a hideg ész összes szülötteit, a rideg gondo- 
latok raját, de el kell hallgatnunk a sziv némely 
sugallatát, melyről kívülünk csak az tudhat, 
aki sóhajainkat és könyörgéseinket egyedül 
tudja beteljesíteni — Isten, a szomorúak jósá- 
gos Atyja. . . Bennem is gyakran háborog az 
örök hallgatásra itélt sziv, közeledni óhajt 
ahhoz, akiért annyi év és csalódás után is epedve 
vágyódik. De hiába minden. Az Ur engem 
fogadalommal saját szolgálatára hivni kegyes- 
kedett, mig el nem bocsáttat, mig megtart a 



szeretetben, amire folyton kérem, addig szent 
aliaratának buzgó, lelkiismeretes teljesitését 
legfőbb kötelességemnek tartom. Olyan leszek, 
mint a kialvó tűzhányó. A kráter szélén már 
illatos virágok pompáznak,a mélységben azon- 
ban emésztő tüzek forronganak. Ki gondolná 
a virágok szemlélése közben, liogy alig néliány 
méterrel alább az elemek piisztitó liarca diil ! 
Rólam se tudja soha senki, hogy szivemben a 
leglángolóbb érzelmek csatáznak, majd elcsi- 
tulnak, majd kipusztulnak s akkor nyugodt 
lesz bensőm is, mint egész külső valóm. Minek 
erről másoknak tudni. Csak sajnálnának vagy 
kinevetnének, a farizeusok pedig bűnösnek 
mondanának. De Isten, egyetlen tanúm, nem 
rója fel vétkül, ha néha Irmáról megemléke- 
zem, hisz ő teremtelte keblemet s bele a szerel- 
met. S itt e sivár körben oly jól esik nekem 
a puszta visszaemlékezés is! Legalább percekre 
feledem, hogy köröttem szívtelen emberek élik 
viharos napjaikat. Szent ez a megemlékezés, 
mert tiszta, mint a bércekre szállt lió és üditő, 
mint a permetezve hulló szűzi harmat. Olyan 
ez, mint a kristálj^forrás, melyhez a munkás 
messze határból is visszatér, mert az avarban 
és az ugaron, ahol verejtékezve dolgozik, csak 
bűzös pocsolyákat lelhet. . . . Nem reményt 
táplálok, csak az első és utolsó szerelem fák- 
lyáját nem liagyoni kialudni. Nehéz utamon 
jól esik átható sugara. Folyton eszembe jut- 
tatja, hogy a jó Isten csak azért nem adta 
nekem Irmát, mert egészen a saját szolgála- 
tára választott. Legyen meg az O szent aka- 
rata! Áldom bölcs végzését és környezetem- 
mel meg magammal küzdve török előre, hogy 

becsületes, igazi jámbor és hasznos szerzetes 
legyek, aki senkinek sem okozok egyebet, 
csak örömet és vigasztalást. 

Küzdelem lesz egész életem, de mi embe- 
rek csak igy vagyunk: ahol megvannak az 
anyagiak, ott a lélek nyugtalan, ahol meg a 
szív, a lélek nyer kielégítést, ott az anyagiak- 
ban mutatkozik hiány. Ebben meg kell nyu- 
godnunk. Hiszen már Solon megmondta: 
„Halála előtt senki sem boldog!" A keresztény 
korban azonban nem szabad ezt az elvet álta- 
lánosságban kimondani, mert a keresztény bol- 
dog lehet már e földön is, csak hite szerint 
éljen. Öröm és megelégedés kisérik akkor 
utján, akár a családi tűzhely körében, akár 
a szerzet magányában tölti életét. Lám, én is 
boldognak mondom már most is magamat, 
mert bár küzködöm, bár szivem gvakran fel- 
sajog, mindig megnyugszom az Ég akaratán, 
ki bizalmamat édes lelkinyugalommal jutal- 
mazza, valahányszor jól harcolok. 

Egyelőre elég is ennyi. Ha szivem megint 
áradni kezd, ismét tollat fogok, hadd örökít- 
sem meg küzdelmes perceimet ... Et haec 
olim meminisse iuvabit. Es jól fog esni vala- 
mikor ezekről megemlékezni ! 

Rohoncon, 1899 augusztus 25. 

Váci rendházunkban nagy máma a sürgés- 
forgás. Megérkeztek az uj noviciusok.\) Két 

1) Novicius magyarul újoncot, próbaéves szer- 
zclesjelöltet jelent. A kolostorba lépőknek ugyanis 
egy, esetleg két évet, mint próbaidőt kell kitöl- 
teniök és csak azután tehetnek szerzetesi fogadal- 
mat, ha alkalmasoknak bizonyulnak. A próbaév 
noviciátus. 



esztendő előtt én is köztük voltam. Mindenre 
emlékszem. 

Eszembe jut egész belépésem. Teljes életem- 
ben papnak készültem, csak Irma iránt való 
szerelmem tántorított el egy kis időre. Talán 
azért tette ezt a jó Isten, hogy ezzel a szent 
érzelemmel őrizze meg, sőt nemesítse keb- 
lemet. Irma nem lehetett az enyém, legalább ugy 
tudtam s én ráléptem a kijelölt göröngyös 
útra. Kora tavasz volt, mikor a bencés taná- 
raim kihirdették a kegyesrend pályázatát. 
Szivrepesve pályáztam és lelkendezve siettem 
haza, hogy közöljem elhatározásomat. Szegény, 
jó anyám halálos betegségből lábbadozott. Még 
most is látom. Ott feküdt ágyán, ezüstfehér 
haja szentek koszorújaként nyugodott gondok- 
tól barázdált homlokán. Sápadt volt és gyenge, 
mint az árnyék. Nem örült elhatározásomnak. 
Az egész család ellene nyilatkozott. Drága anyám 
magához ültetett és kért, jól gondoljam meg 
a dolgot. Nem akar befolyásolni, tizennyolc 
éves vagyok, tudnom kell, mit teszek. Egyik 
gyermekét ő is Istennek ajánlotta, de ha már 
pap akarok lenni, inkább világi papnak men- 
jek, legalább családunkon is segíthetek. De 
nem kényszerítenek. Gondoljam meg bátyáim 
tanácsát, végezzek gazdasági akadémiát és jo- 
got, protekciónk felhasználásával menjek kül- 
földi tanulmányútra s akkor ugy is szép pálya- 
futás előtt állok. Minden teljesen hasztalan volt. 
Hiába kértek, marasztaltak szerzetestanáraim, 
pályáztam és leírhatatlan boldogság töltötte el 
egész valómat, mikor megtudtam, hogy Isten 
szolgái közé választott, bevezetett a kegyes 
tanitórendbe. Sógorom kisért el Vácra. A ház- 

főnök durva udvariatlansággal fogadott -ben- 
nünket: le se ültetett, kezet sem fogott. Ez a 
szeretetlenség végtelenül kínosan érintett. Ha 
kedves noviciusmesterem nem fogad oly- test- 
véri szeretettel, talán rögtön vissza is utaztam 
volna. A házfőnökkel nem is békültem ki soha. 
O tanította a próbaév alatt a magyar nyelvet. 
Első gyakorlatul le kellett Írnunk az utat 
hazulról Vácig. Én megírtam, hogy fájó szív- 
vel váltam el szüleimtől és testvéreimtől, ma- 
gasztos hivatásom tudata azonban megvigasz- 
talt. A házfőnök ridegen rám rivallt: „Hát 
ha nehezíre esett a válás, miért jött ide. Nem 
hívta senki, föl is ut, le is ut, mehet." Akkor 
még nem tudtam, hogy szerzetesnek nem sza- 
bad szüleit és testvéreit szeretni. A kegyelet- 
sértő támadás szivembe nyilallott s a fájdalom 
könnyeket csalt szemembe. Ezek voltak szer- 
zeteséletem első könnj^ei ! 

Különben sógoromtól elválva, hamar elve- 
gyültem uj társaim között és néhány régi 
ismerősömmel egészen boldogan vártuk a re- 
verendát. Előbb azonban megvizsgált még 
bennünket az orvos : látunk-e jól, ép-e a tü- 
dőnk, stb. Aztán egy bizottság sorra megkér- 
dezte tőlünk, nem tettünk-e valakinek köte- 
lező házassági ígéretet, nincs-e adósságunk, tör- 
vényes gyermekek vagyunk-e, nem voltunk-e 
más szerzet tagjai stb. Feleletünk hitelességét 
a bibliára tett esküvel erősítettük meg. Még 
azt is megkérdezték, nem undorodunk-e a 
bortól, mert ez fölszentelést gátló ok lenne.^) 

^) A misénél bort kell inni, mely a katolikus 
vallás felfogása szerint a pap szavaira Krisztus 
valóságos vérévé válik. A miséző pap tehát Krisz- 

Egyikünket sem utasítottak vissza. Tavaly 
akadt egy törvénytelen gyerek. 

Másnap már reverendában csetlettünk-bot- 
lottunk és alig vártuk, hogy bevonulhassunk 
a noviciátusba.^) Milyen zavartalanul boldog- 
nak hittük még akkor a szerzetes életet ! Az is 
volt egy évig, mig a vasfegyelem béklyókba 
szorította azokat is, akik a keresztény tökéle- 
tesedés utján nem igen haladtak saját jószán- 
tukból előre. Oh, milyen vallásos, milyen 
buzgó, milyen hétrét görbedő volt akkor még 
az is, aki máma, már csak muszájból végzi el 
iigy-ahogy lelkigyakorlatait. Oh milyen szíve- 
sen szállnék vissza abba a próbaévbe, a vas- 
emberek, az apostolok műhelyébe ! Lelkem fel- 
frissülne s csüggeteg elmém megtelnék derék 
mesterem szent intelmeivel! 

Rohoncon, 1899 augusztus 27. 

Ma két esztendeje fogadtam én is az Ur ol- 
lára előtt : „Voveo castitatem, paupertatem, 
obedientiam peculiaremque curam circa pue- 
rorum eruditionem^) Milyen fenséges eszmék, 
de egyúttal mekkora lelkierőt is követel meg- 
valósításuk ! Mekkora meghatottság szállta 
meg bensőmet azon a napon ! 

Az egész szertartás előttem áll. A meleg 
augusztusi nap verőfénye már ott égett, ra- 
gyogott noviciátusunkban, mikor megszólalt 

liis vérét issza, már pedig ezt csak jó gusztussal 
szabad inni s épp azért nem lehet pap bornem- 
isszából. A bortól irtózni tiszteletlenség volna 
Krisztus vére ellen. 

^) A próbaévesek számára szigorúan elzárt épü- 
letrészt is igy hivják. 

2) „Fogadok szüzességet, engedelmességet és 
gyermekek gondos nevelését." 

csengetyünk és mi valamennyien sietve lép- 
deltünk a fehérre meszelt, világos folyosón át 
házikápolnánk felé. Benyitottunk. Sötét volt 
minden. Az ablakon beszürenkező homályban 
csak lassanként kezdtünk a látáshoz szokni. 
Feketével volt minden bevonva, mint gvász- 
misénél. Az oltár dísztelen, csak néhánv fekete 
száron pislogtak sárga viaszgyertyák. A padlóra 
is fekete posztó borult, melynek négy sarkán 
szintén viaszgyertyák égtek. Korszerint sorba 
álltunk a poszton, akár egy halálra kész fekete 
hadsereg. Legidösebbikünk kérte az oltárnál 
vecsernyepalástban ülő házfőnököt, próbaévünk 
letelte után fogadjon bennünket a rend tagjai 
közé s bocsásson bennünket szerzetesi egyszerű 
fogadalmunk letételéhez. Egyet sem fosztottak 
meg közülünk e kegytől. Sorba az oltárhoz lép- 
tünk és térdelve felolvastuk eskünket. 

Mikor minden végeztünk, a posztóu arcra 
borultunk, idősebb rendtársaink pedig fekete 
lepellel letakartak bennünket, mint halotta- 
kat. Csönd lett. Csak a szertartást végző ház- 
főnök szavai hangzottak el : „Mortui estis et 
vita vestra est abscondita."^) Néhány i)illana- 
lig megint siri csönd. Aztán újra a liázfönök 
kezdte: „Surgite iam íratres in Chriso qui 
noA^um hominem induistis veteremqu exuistis^) 
Feláltunk. A jelenlevő rendtagok a Te Deu- 
mot") mondták és sorba csókoltak bennün- 
ket annak a jeléül, hogy testvérekül fogadnak 
bennünket. Milyen édes érzés reszketett át keb- 



^) „Meghalhatok és életetek el van rejtve." 
2) „Keljetek már fel Krisztusban testvéreim, akik 
uj embert öltöttetek fel és a régit levetettétek." 
2) Téged isten dicsérünk. 

lemem ! Szerzetes vagyok tehát, az Ur szolga- 
latára méltatta csekély személyemet ! Es a test- 
vérlesség meg igazi szerzetesi egyszerűség is 
boldogsággal töltötték meg szivem minden 
zugát. Sirva távoztam a noviciátusból, mely 
valóban uj emberré gyúrt át: önf egy el mezes- 
hez szokott, belső életet élő emberré. Mekkora 
boldogság lesz haladni a megkezdett utón, 
napról-napra előbbre jutni a keresztény töké- 
letesség utján és közeledni Krisztushoz, a jó 
Pásztorhoz, ki annyira szeretett bennünket, 
bűnös embereket, hogy vérét ontotta értünk. 
Életét adta megváltásunkért s nagy művének 
folytatását ránk, papokra bizta. Vajha szere- 
tetének csak egy paránya élne bennünk, elvilá- 
giasodás helyett szent tanításainak élnénk és 
isteni példáját követnők ! Oh, hogy fáj nekem 
mindennek ellenkezőjét látnom, hogy fáj Krisz- 
tus szolgáinak elaljasodását szemlélnem ! 

Hozzád fordulok édes, jó Jézusom, légy te 
az én vezérem, őrizz, igazgass, oltalmazz, csüg- 
gedésben vigasztalj, hogy nyomdokaidat kö- 
vetve, örömest viseljem a rám sulj'^osodó ter- 
heket, békével tűrjem a gúnyt, az üldözést. 
Fegyverezz fel lelki erővel, hogy minden 
nehézséget leküzdve. Neked tetsző szerzetessé 
fejlődjem. Adj bátorságot, kitartást, tehetséget, 
hogy tévútra terelődő szerzetestársaimat is 
Hozzád vezessem s aztán velük együtt annál 
hathatósabban működjem a Te dicsőségedre! 

Rohoncon, 1899 augusztus 30. 

Ha az ember komolyan elhatározta, hogy 
csak mások boldogságát igyekszik előmozdí- 
tani, kövesse a szentek példáját : ölje meg 

magát. Azt akarom ezzel mondani, hogy le- 
gyen igazán önzetlen, feledkezzék meg teljesen 
önmagáról, zárja el jól érzelmeit és gondola- 
tait, sohase engedjen utat a kitörni vágyó 
sóhajnak, sohase adjon hangot a megszólalni 
kívánó panasznak, íájdalomnak. Nehéz ez a fel- 
adat, de az Ég kegyelmével folytonos gyakorlás 
révén megoldható. Részben talán már nekem is 
sikerült a megoldás, néha azonban mégis csak ki- 
fejezem szükségtelenül is nemtetszésemet. Most 
is igy jártam. Kibökkentettem, hogy zokon esnek 
atj^ámnak papok ellen szóló beszélgetései. 
Egyik nővérem közölte is ezt atj^ámmal, aki 
aztán kijelentette, hogy csak tréfa volt az 
egész. Észrevettem azonban rajta, mennjire 
rosszul esett neki, hogy megbántott szavaival. 
Ugy fájt nekem ez a másnak okozott fájda- 
lom ! Legjobb minden, másokat csak leg- 
kegkevésbbé is kellemetlenül érintő dolgokat 
elhallgatni. Miért bántsak, miért szomoritsak 
másokat, ha saját, bár gyakran keserű, igen 
keserű fájdalmam árán megkímélhetem őket. 
Főleg itthon és most. Atyám állás nélkül 
van. Az egy személyben földbirtokos, buda- 
pesti többszörös háztulajdonos, vicinális igaz- 
gató és liberális képviselő titokzatos nőrokona 
kimarta helyéről, mert nem alázkodott előtte. 
Szeré njí^ bérházban húzódnak össze szeretteim. 
És mégis hogyan palástolják előttem gondjai- 
kat, mekkora szeretettel öveznek körül. Össze- 
szorultak a lakásban, nekem azonban külön 
kis szobát adtak, hogy mindenkor zavartala- 
nul imádhassam benne a jó Istent, aki mindig 
oly bölcsen gondoskodik rólunk. Azt hiszik, 
teljesen boldog vagyok. A finom érzésű anyai 



13 



szív ugyan sejti, hogy szivemet bánat nyomja, 
de mindig megnyugtatom. Miért növeljem bána- 
tát. Miért mondjam el neki, hogy a szerzetben 
nem találtam meg azt a nyugalmat, azt az 
idealizmust, meljí^et reméltem, miért keserít- 
sem el azzal, hogy szerzetestársaim rossz 
szemmel nézik buzgóságomat, hogy gyűlölnek, 
hogy kigúnyolnak! Szív, inkább hasadj meg, 
mint egy panaszos hangot hallass ! 

Néhány nap múlva különben vége a vaká- 
ciónak s én újra szerzetestársaim között le- 
szek. Az idei év biztosan több örömet hoz, 
mint a tavalyi, mert régi társaim egyetemre 
mentek, hel5^ükre pedig a noviciátusból jön- 
nek ujak s ezeket kétségtelenül sikerül a jó 
utón megtartani. így hát mi leszünk többség- 
ben, akik az igazi szerzetesszellemet akarjuk 
magunkban ápolni, akik komolyan valóra 
igyekszünk váltani Krisztusnak tökéletesedést 
parancsoló szavait. Igaz, kicsi még ez a több- 
ség, de olj^an, mint a mustármag, mely hatal- 
mas fává növekszik, hogy jótékony árnyéká- 
ban száz meg száz fáradt halandó nyerhesse 
testi, lelki lelüdülését. Tudom, a jó Isten nem 
hagyja el törekvő szolgáit, hanem lel vértezi 
őket szent malasztjával, hogy igazi szerzete- 
sekké lej lüdh essenek s másokat is azokká 
tehessenek. 

Kecskeméten, 1899 szeptember 24. 

Édes szeretteim köréből távozván, vissza- 
érkeztem. Hová? Szerzetbe? Boldogság, csend 
hónába? A jámborság és istenfélelem hajlé- 
kába ? Nem. Azaz, hogy szerzetbe igen, de 
olyanba, melyben a fiatal tagok legnagj^obb 

része abban találja a virtust, hogy rendetlen- 
ségben felülmúlja egymást — egy-két szájhős 
vezetése mellett. 

Mikor már mindnyájan együtt voltunk, 
megpróbáltuk tavalyi terveink valóra váltá- 
sát: a szerzetesi, papi lelkület ápolását. Rózsa- 
füzéregyletet akartunk alakítani, részvétel hiá- 
nyában azonban le kellett erről mondanunk. A 
többségnek nem kell rózsaíiizér, amint nem 
kell tűzbe és szemétre hajított skapuláréja sem. 

Hogy ezek a szerzetesek nem térdelik végig 
a legszentebb miseáldozatot, az még érthető, 
de hogy Urunk keresztáldozatának vérnélküli 
megújítása közben leckét tanulnak, tere-ferél- 
nek, vagy épen erkölcstelen könyveket ol- 
vasnak, az mégis csak felháboritó. Es hiába 
kérjük, hiába intjük őket, ha már papi kön- 
töst hordanak, legyenek, vagy legalább igye- 
kezzenek valóban is papokká, becsületes szer- 
zetesekké alakulni. Kikacagnak, kigúnyolnak 
bennünket. Táboruk hamar többségre verődött, 
mert a noviciátusból érkezettek közül is sokat 
magukhoz csatoltak. Mintha csak azt akarnák be- 
bizonyítani, hogy a pogány iró szavainak 
igazságát a kereszténység sem tudja meg- 
dönteni, az ember mindig elmondhatja ma- 
gáról: „Videó meliora proboque sed deteriora 
sequor".^) Mintha a malaszt, az isteni kegye- 
lem nem erősítené meg az embert a rossz le- 
győzésére ! Mennyire mások voltak ezek az 
emberek a próbaév alatt. Csupa szent, 
vagy legalább is szentjelölt! Alázatos- 



^) Látom a jobbat, hel^^eslem is, de a rosszabbat 
követem. 

ság, buzgóság, engedelmesség terén jó- 
formán versenyeztek egymással. Ugy irtot- 
tuk, gyomláltuk, pusztítottuk lelkünkből a 
gazt, mintha mindnyájan komolj^an uj em- 
berekké akartunk volna válni. A próbaév le- 
telt, a vasfeg3^elem engedett, a mester nincs 
folyton sarkunkon, hogy önállóan tanuljunk 
járni, hogy a külső fegyelem póráza helyett 
a belső önfegyelmezéshez szokjunk és ime, a 
sok szentből a szerzetesélet parodizálój letta. 

Ez az oka, hogy egész lényemben megren- 
dültem. Szinte önmagammal kezdek meg- 
hasonlani. Két év után sem tudom magamat 
ezekbe a szerzetesi állapotokba elhelyezni. 
Szeretnék, vágyva vágyódom igazi, tisztessé- 
ges szerzetes lenni, de nem tudom, lehetsé- 
ges-e ez? Van-e egyáltalában ilyen s nem já- 
ték, nem álom, nem csupán illuzió-e az 
egész ? Mi is lesz az én, alapjában megbol}'- 
gatott lelkületemmel ? ! 

Mi a jó és mi a rossz ? Ez a két kérdés gyak- 
ran foglalkoztat most engem. Vájjon mi néhá- 
nyan vagjainJv-e a heíjTs utón, vagy társaim 
többsége jár-e a jó csapáson, valóban nem tud- 
nám megmondani. A szerzetesi szabályokat 
mi tartjuk, de szabad-e, kell-e, lehet-e azokat 
komolyan venni? A többség ellentmond ennek, 
mintha az egész szerzetesintézmény csak 
gyönyörű szép eszmény volna, amelyet 
valóra váltani csak megszentségtelenitéssel 
lehet. Nincsenek tehát igazi szerzetesek? Csak 
külszín, csak farizeusság, csak világcsalás a 
némelyeknél látható életszentség? Vagy talán 
csak nekem nem való e pálj^a? Csak én nem 
születtem szerzetesnek? De hát akkor mi^rt 

liivott volna ide a bölcs Gondviselés? Hogy 
keserű tapasztalattal gazdagulva távozzam s 
az emberektől minél kevesebb eszményiséget 
rémélni megtanuljak? Hol lehet tehát az igaz 
jóságot, a tökéletes összhangot, a lehetséges 
idealizmustfeltalálni? Hol lehet az ember igazán 
jellemes. Istennek tetsző? Hol lel a maigtalan 
lélek nyugalmat s a sziv, ez a minden nemest 
és szépet forró szerelemmel körülölelő sziv, 
boldogságot? Oh, mily sokat is kell szenvedni 
az igazért hevülő szeretettől, áradozó szivnek! 

Kecskeméten, 1899 szeptember 30. 

Boldogságunk egészen környezetünktől függ. 
Ha ez nem felel meg egyéniségünknek, vagy 
épen ellenkezik vele, sőt ha irig3^séggel és 
gyűlölettel eltelve, nemes céljainkat meg- 
semmisítéssel fenyegeti, egész valónk meg- 
rendül, szivünk felzajog és lelkünk a meg- 
oldhatatlan kérdések egész rajával bíbelődik. 
Belépésem előtt a soproni domonkosok gvar- 
diánja magához kéretett és beszélgetés közben 
igyekezett engem magukhoz hivni. A kegj^es 
tanitórendet, mint elvilágiasodott, megromlott 
szerzetet, keményen elitélte s náluk még 
az eretnekeket is jobbaknak tartotta. Azt 
mondják, ez a gvardián grófi család sarja 
és viharos múlt után hivta meg őt az Isten 
szolgálatára. Mint annyi kiváló szentet, szent 
Norbertet stb. is. Szenvedélyektől ment egj^é- 
nisége, megállapodott jelleme jótékonyan 
hatottak rám, utamtól azonban nem tudtak 
eltéríteni. Meg voltam győződve arról, hogy 
az ember erős akarattal mindenütt becsületes 
maradhat. Elvégre csupa szentekkel a domon- 

kosok sem kérkedhetnek. Lám, Sopronban is 
addig-addig járt föl a kórusba énekelni egy 
aranyműves gyönyörű fiatal leánya, mig az 
egyik barát gazul hálójába nem ejtette. Aztán 
meg magam is néhány évvel ezelőtt Sopronba 
utazva, láttam, amint az egyik vonatszakaszból 
egy tanítónővel együtt igen meghitten jött ki 
egy páter, Sopronban pedig a kupé ellenkező 
oldalán ugy szálltak le, mintha idegenek lettek 
volna. Az is köztudomású Sopronban, hogy az 
egyik Széchenyi inasa protestáns leányt akart el- 
venni, a grófnak kívánságára azonban katolikus 
hitre akarta téríteni. Egy domonkos barátra 
bizta a katolikus hittanban való kioktatást, 
a páter azonban erkölcstelen támadásokkal 
zaklatta a menyasszonyt, amiért is az faképnél 
hagyta és sohasem tért vissza egyházunkba. 
A krisztusi szellemet tehát a domonkosok sem 
igen terjesztik. Mert bujkálásuk, zárkózó ttságuk 
még nem bizonyltja ártatlanságukat. A magam 
részéről a leghatározottabban elitélem mind- 
azokat, akik a „mundus vult se decipi, ergo 
decipiatur" ^ elvét követik. A nyilt bűnösöket 
többre becsülöm náluk. Azért nem is hallgattam 
a kegyesrendieket ócsárlók szavára s meg vol- 
tam győződve arról, hogy a jó Isten segíteni 
fog engem ott is előhal adásomban. 

Most azonban végtelenül lesújtanak a tapasz- 
talatok, írtam is egyik tekintélyes állást be- 
töltő atyai bencés barátomnak Pannonhalmára, 
feltártam viszonyainkat és megkérdeztem, nem 
léphetnénk-e át néhányan hozzájuk. Ma kaptam 
meg válaszát. Őszinte szeretettel vigasztal, az 

M A világ akarja, hogy megcsalassék, csaljuk 
meg tehát. 

átlépésre azonban nem nyújt semmi reményt. 
Egyik tanitórend nem vesz át szivesen a 
másiktól emberi, főleg előkelőbb, gazdagabb 
rend nem fogad szivesen körébe szegényebb 
szerzetből jövőt. Aztán meg, irja, fölösleges is 
volna próbálkozásom: csöbörből vödörbe es- 
nénk és eszményi ségünk csak ujabb csapást 
szenvedne az átlépés után. Ha már minden- 
áron pap akarok maradni, próbálkozzam csak 
meg a piaristáknál szerzetessé válni. A val- 
lásosság és erkölcsösség náluk sem áll ma- 
gasabban, mint egyéb szerzetekben. 

Azt hittem, náluk már megindult a reform; 
az uj nemzedéket, már igazi szerzetesi szellem- 
ben nevelik s ime, a legilletékesebb rendtagok 
egyike árulja el, hogy az ő noviciatusuk kapu- 
jára is legméltóbb fölirat volna: „Ti idealis- 
ták, akik ide beléptek, tegyetek le minden 
reménnyel!" Egészen le vagyok sújtva. Meg- 
próbálok valódi szerzetessé fejlődni, de, ha 
nem lehet, távozom. Inkább a legszerényebb 
viszonyok közt becsületes világi leszek, mint 
ily körülmények közt pap, esetleg rossz pap. 

Kecskeméten, 1899 október 1. 

Délután nég}-- órakor hárman bejelentettkü 
a prefektus urnák, hogy a többség garázda 
viselkedését nem tűrhetjük tovább, kilépünk. 

Kecskeméten, 1899 október 16. 

A harmat még ott könnyezett a sárga fa- 
levélen, mikor a minap kisétáltam kertünkbe 
és sirtam keservesen. Ezek voltak szerzetes 
életemnek másod- és talán utolsó izben hullott 
könyei. Sohasem mertem volna még csak 

álmodni sem, liogy ilyen zü]]ötlség uralkodjék 
szerzetesek között! 

Elsején épen együtt ültem rokonlelkü tár- 
saimmal a kertben és meséltem a tavalyi álla- 
potokat, amelyekhez képest mégis csak halad- 
tunk már egy kicsit. Tavaly olyan kevesen 
voltunk a noviciatusi szellemben tovább élni 
kivánók, hogy szólni is alig mertünk. Mikor 
aztán mégsem tűrhettük, hogy társaink to- 
vább is semmibe vegyék a szent misét, szóra- 
kozzanak prédikáció közben, megkértük, sőt 
erélyesen fölszólítottuk őket, hogy legalább 
a vallási cselekményekben résztvevő vilá- 
giak megbotránkoztatásától tartózkodjanak ; 
durván leszidták az apánk Istenét; mikor pedig 
a prefektus ur szobájában rendreutasította 
őket, leszedték cingulusaikat, hozzácsapták és 
kijelentették, hogy ha békében nem marad- 
hatnak, kilépnek valamennyien. Napokig cin- 
gulus nélkül jártak iskolába — és gj^őztek. 
A rend szegény, sok pénzt költött már kikép- 
zésükre, elsimította hát az ügyet. Ok gj^őztek 
s nekünk hallgatnunk kellett. De idén már 
mégis többen vagjamk, többet tehetünk. 

Még be se fejeztem szavaimat, mikor őrült 
száguldással futott ki hozzánk Pista és rémül- 
dözve hozta hirül, hogy ott benn verik Endrét. 
A legnagyobb felindulással rohantunk a házba, 
de a csata már véget ért és az argumentum 
ad hominem, daganatokban nyilatkozott meg 
szegény Endre fején. Akik szóval nem birták 
a vitát, gj^őztek ököllel. Erre jelentettük be 
kilépésünket. ,,Szerzetes"-társaink örültek dia- 
daluknak, mi meg elkeseredve szőttük a ki- 
lépést követő terveinket. Szűkebb körünk is 

megoszlott. Mindössze hárman mertünk az erő- 
szakosakkal szemben a legvégső eszközhöz is 
folyamodni. A többiek gyáván cserbenhagytak 
bennünket. Sirtak, sajnálkoztak, mikor tenni 
kellett volna. Féltek szembeszállani az élet- 
küzdelemmel. A házfőnök, mikor neki is be- 
jelentettük szándékunkat, atyai jósággal beszél- 
getett velünk. Nem akar erőszakkal vissza- 
tartani bennünket, de ajánlja, fontoljuk meg, 
nem a kilépés volna-e épen a legíonákabb 
eljárás részünkről. Ha komolyan lelkesedünk 
az idealizmusért, akkor egyenesen nekünk, 
akiknek nagyobb a műveltségünk, legszentebb 
kötelességünk rnindent elkövetni társaink meg- 
javítása érdekében. Hiszen ha magukra hagy- 
juk őket, céljukat elérik, egész szabadon ga- 
rázdálkodhatnak. Három napi meggondolás 
után a megmaradás mellett döntöttünk. Meg- 
próbáljuk. Nem látunk, nem hallunk semmit 
abból, ami körülöttünk történik. Csak a végső 
célra: az öntökéletességre forditjuk szemeinket 
s akik e cél sikeresebb megvalósítása végett 
társulatba léptünk, ezután már egyenként le- 
szünk kénytelenek előretörni magános ösvé- 
nyeinken. Az Ur Jézus erősitse meg csüggedt 
kebleinket, hogy a dicsőségért újra felvett har- 
cot sikerrel harcolhassuk végig! 

Kecskeméten, 1899 október 17. 

Ma egy éve kelt Irmának hozzám intézett 
első és valószínűleg utolsó levele. Harminc 
nap múlva, ha nem válaszolok, szerelmem 
megszűntét biztosra veszi. Nem válaszoltam, 
pedig még most is forrón szeretem. Ö bizto- 
san azt hiszi, elfeledtem, mint én is azt hit- 

tem egykor, nem szeret. Oh, boldog boldog- 
talanságot, édes keserűséget szülő diákkorom ! 
Hogy rajongtam azért a leányért, hogy óhaj- 
tottam volna vele legalább néha hosszabban 
beszélni s a végzet csak pillanatokat juttatott 
nekünk. A jó Isten tudja, hogy miért kellett 
ennek igy történni. — A múltnak minden 
emléke megújul lelkemben. Eszembe jut, hogy 
örültem, mikor a Rábca partján emelkedő kis 
ház ablakában láttam őt és hangját hallottam. 
Aznap minden szekundáim dacára boldog 
voltam. Fel-fel kerestem leveleimmel, de ö jól 
nevelt leánvként nem válaszolt. Azt hittem, 
nem szeret, nem akartam hát terhére lenni s 
a másik évre Sopronba mentem gimnáziumba. 
Nem tudtam feledni belépésemig, sőt — mos- 
tanig. Későn érkezett már a levele : esküm 
tiltja a választ. Szenvedni fogok hát, megtöröm 
legalább szivem, mert hisz legyőzni nem tudom. 
Szeretni fogom siromig, válaszolni azonban nem 
íogok. Nem szabad. Hadd legyen nálam dere- 
kabb lélekkel boldog. Nem szűnöm meg érte 
hőn imádkozni, hogy az Ég minden áldása 
bőven szálljon rája. A szenvedés töviseit szivesen 
hordom én, csak az ő utján viruljanak szép 
rózsák. Legyen az összes női erények rendit- 
hetetlen szirtje, szerető és szeretett hitves, 
boldog anya, íelebarátjai vigasztalója. Szűz 
Mária, édes anyám, a Te pártfogásodba ajánlom 
Irmát, légy gyámola, légy jóakarója s eszközölj 
ki számára szentséges Fiadtól akkora boldog- 
ságot, amekkora az én mélységes bánatom. 

Este fél kilenc után. 
Egy HohenzoUern hercegnő képét láttam. 

Majdnem olyan szép volt, mint Te, egykori 
Boldogságom. Megint lelkem előtt állt az esz- 
ményien átszellemült arc, az a szivig ható 
gyönyörű szempár, mintha mindig az édes 
remény köiiyeiben égne. Oh, lánykám, csak 
képedet bírhatnám, ha már tégedet el kellett 
veszítenem I Megkönnyebbülnék látásán, apadna 
bánatom és szivem könnyebben viselné gyöt- 
relmeit. Talán még megkaphatom, talán még 
találkozhatunk, ha nem itt, hát majd a — 
másvilágon. De Te ott sem lehetsz enyém, mert 
nem szeretsz, pedig ott is csak azok lesz- 
nek párok, akik szeretik egymást. Én ott is 
árván, egyedül bolyongok. De nem! Ott látom, 
boldogságodat, tudom, hogy örökké boldog 
vagy s ez megvigasztal majd és megkönnyíti 
Rólad való lemondásomat. 

Kerülő utón érkeztek hozzám sorai. Az eszter- 
gomi szemináriumba voltak cimezve s onnan 
küldte el Gyula barátom, volt osztálytársam, 
miután megígértem, hogy erős leszek elolvasá- 
sukkor. Erős is vagyok. Esküm megacélozott és 
földi halandóért, még forró szerelmem egyetlen 
tárgyáért sem távozom szerzetemből. A jó Isten 
engem fogadalommal szolgálatára hivni ke- 
gyeskedett, szent örömmel kell kitüntetését 
fogadnom. Minél hívebben teljesítem szent 
parancsait, annál inkább meghallgatja Irmáért 
Hozzá szálló imádságaimat. És ha ő boldog, 
ha ő az ég kegyeltje lesz, mit törődöm a szi- 
vemet, lelkemet tépő fájdalommal! 

Kecskeméten, 1899 december 1. 

Névnapomat ülöm. Szomorú őszi nap van. 

Sirni szeretnék. Fáj a szivem, majd megsza- 

kad. Szegény szivem, mennyi tenger érzelem 
hullámzik benned, de mind csak — bánatos. 
Öröm többé nem vár reám, mert nem szabad 
szeretnem. Evek múlva sem tudok feledni, 
sőt egyre forróbban szeretek. És mégsem le- 
hetsz enyém, lelkemnek Eszménye, szivem 
Bálványa. Hozzád intézi bús szivem kéréseit, 
utánad száll el sóhajom, de Te nem felelsz : 
nem hallod panaszomat. Mi boldogok lehetnénk 
együtt ! Neked mé^' virul örömvirág, mert nem 
csalódtál, választottadról le nem mondtál. 
Nekem még boldog napjaim, sőt óráim sem 
lesznek. Utamon csak a passiflora*) üti fel fe- 
jét. Nem vádollak, hogy idején nem irtál. Az 
isteni Bölcseség utjai kifürkészlietlenek, w 
semmit ok nélkül nem tesz velünk. Es mégis 
meg-megroskadok hivatásom súlya alatt. Az 
ész világos látását a sziv vergődése elhomá- 
lyosítja. Végtelenül lehangolt vagyok. Társaim 
vigaii zenélnek, én is eljátszom egy nótát, 
hadd zengjen a bús cimbalom : 

„Titkon sirok, ne lássa más, 
Fáj nekem a vigasztalás ; 
Vigasz, remény, csak puszta szó, 
Nem ily fájó szivnek való !" 

A szomorú nótából is elég volt. Még játszani 
sincs kedvem. Minden keserűség életre kel ma 
benneni. Szegény szüleimet öreg fővel nélkü- 
lözve, a papságot gyűlölve, a munkást hiába 
fáradva, a közös boldogságot alapjában meg- 
támadva látnom, fáj, fáj a sírig. Korán keserű 
tapasztalatokra kellett szert tennem. Nélkülö- 
zésekben, keservekben gazdag gyermekkor, 
egy édes érzeményt ki nem elégitő ifjúkor, most 



') Szenvedések virága. 

csalódásokat adó napok : ez életem folyása 
eddig. Mit várhatok a jövőtől egyebet, mint 
csupa kínt és gyötrelmeket! 

Kecskeméten, 1899 december 10. 

Délben ns. és ft. Francsics Norbert főigaz- 
gató ur tiszteletére ünnepélyt rendeztünk az 
ebédlőben. Az ünnepi beszédet én rebegtem. 
Hozzám méltó volt a beszéd is, előadás is : — 
gyarló. Az ünnepelt válaszában rendünk iránt 
való kötelezettségeinkre figyelmeztetett ben- 
nünket és erősen szivünkre kötötte, ha már 
megfogtuk az eke szarvát, ne tekintsünk többé 
hátra, mert az nem jellemes eljárás. A szer- 
zet vagyont költ ránk és nekünk nem szabad 
hálátlansággal űzetnünk. Igaza van. Legalább 
igy, a hideg ész rideg számításai alapján, tel- 
jesen igaza van. 

Sokat ad nekünk a szerzet, de megadja-e 
mindazt, mit tőle reméltünk és joggal elvá- 
runk ? Lakásban, élelemben, ruházatban nincs 
hiányunk, tanári pályánkra is gondosan ké- 
szít bennünket, de ezért léptünk-e be, vagy 
tán valami másért: az öntökéletesítésért s 
mások lelki megmentéseért ? ! A noviciátusban 
ezt tanultuk: „Professio religiosa est legitima 
solennisque votorum ad perfectionem Christia- 
nam ducentium coram superiore ordinis nun- 
cupatio et ab eodem Dei et Religionis no- 
mine eorum in perpetuum acceptatio.^) 
Tehát a keresztény tökéletességre köteleztük 
magunkat, fogadalomtanunk szerint pedig 

1) A szerzetesi eskü a keresztény tökéletességre 
vezető fogadalmaknak a rendi elüljáró előtt való 
megfogadása és azoknak az ő részéről az Isten és 
a szerzet nevében örökre való elfogadása. 

„a szentiratokban nekünk annyira ajánlott 
keresztény tökéletesség nem más, mint maga 
a szeretet tökéletessége, mely az emberi érte- 
lem és akarat Istennel való összekapcsolásá- 
ban és a világ hiu és mulandó dolgaitól való 
elfordulásban áll. Épp azért törekedni a tö- 
kéletességre, annyi, mint az Istennel való 
együttélésre és a világtól A'^aló elkülönítésre 
törekedni. Minél szorosabb ez az Istennel való 
összeköttetés és minél liatározottabb a világ 
mulandó dolgaitól való elkülönülés, annál na- 
gyobb a keresztény ember tökéletessége'' . Min- 
dent megtalálok itt nálunk, csak ezt a jó 
Istennel való egyesülésre és a világtól 
való elfordulásra irányuló törekvést nem. 

Egészen másnak, sokkal szebbnek, sokkal esz- 
ményibbnek képzeltem a szerzeteséletet! Most 
pedig csupa szemétbe ütközöm. Ha ilyen készü- 
lettel lépnek a papok az életbe, nem csudálom, 
ha csak megvetéssel találkoznak ... Ki mer itt 
közülünk a keresztény tökéletességről beszélni? 
Kinevetik, ha csak célzásokat is tesz rá. A fő 
az iskolai lecke megtanulása, a jó bizonyít- 
vány, utána pedig a pipa, kugli és trágár be- 
széd. E cinizmus láttára az ember lassanként 
mindenben kételkedik s a legeszményibb dol- 
gok, melyek egykor lelkesedésünk főtárgyai 
voltak, nevetségesekké kezdenek válni. Hogy 
merik ezek a szerzetesek semmibe venni az 
imádságot, megmosolyognia fogadalmakat, ha 
hisznek Istenben ? Hogy merik kigúnyolni, 
lesajnálni, igaz szerzetesszellemre törekvő tár- 
saikat? . . . Ifjúságom legszebb álmai kezde- 
nek szétfoszladozni, 

A fogadalomtanban külön fejezetben tanul- 



26 



tuk : „Nagyon téved, aki azt hiszi, csak a novi- 
ciátusban kell megtartani azokat, amiket a 
noviciusok szabályai az Isten szerelméről, az 
önmegtagadásról, a szenvedélyek fékezéséről, 
a világiaktól való elvonulásról, a vágyaknak 
fogadalmak megtartása révén való zabolázá- 
sáról, hasonlókép a silentiumróP) a szerény- 
ségről, az imádság, elmélkedés meg szent olvas- 
mány buzgó végzéséről, az alázatosságról és 
egyenruháról, aztán meg a szeretetről, szelid- 
ségről és türelemről előirnak". Ezek meg- 
tartását a konstitúciók^) is megkövetelik. Mint 
a katonának a gyakorlatoknál tanult szabá- 
lyokat csatában még szorgosabban kell betar- 
tani, úgy a szerzetesnek is egyre hívebben kell 
a noviciátusban eltanult útmutatásokhoz ragasz- 
kodni. De ki teszi ezt közülünk? Az előírásos 
gallér helyett valóságos kéményeket hordanak, 
cingulusukat bokrétákrakötik s a külső szabály- 
talanságoknak egészen megfelelően mellőzik a 
lelki olvasmányokat is. Kinevetnek, ha Kempist'j 
csak asztalomon is lelik. Mit nekik az imád- 
ság, lelki olvasmány? Boccaccio, Zola, Mau- 
passant kedvesebbek. Az olasz és francia disznó- 
ságot gyönyörrel élvezik és a maguk elbe- 
széléseivel fűszerezik. 



^) Szó szeriiií „csendéi'' jeleni. Szerzeles érle- 
lemben pedig azt az időt jelenti, amelyet a legszi- 
gorúbb hallgatásban kell eltölteni. így noviciátus- 
ban az esti imádságtól másnap reggeli utánig egy 
szót sem szabad szólni. Szentgyakorlatok idején 
3 — 4 napra is kiterjed a silentium. Célja az önfe- 
gyelmezés fejlesztése és tényleg össze kell magát 
szedni az embernek, hogy körülötte járó-kelő tár- 
saihoz egy árva szót se szóljon. 

^) A szerzetesrend alapszabályai. 

^) Kempis Tamás : Krisztus követése. 

Endrével és Palival gyakran elkesergünk, 
de tenni ez állapotok ellen semmit sem tu- 
dunk. Kisebbség vagyunk s hozzá rokonlelkü 
barátaink nagy része gyáva, nem mer Krisz- 
tusért harcba szállni az ál prófétákkal. Ezek 
meg annál jobban elbizakodnak és pórgőggel 
tunyán akarnának urizálni, bitorolván a szer- 
zetes nevet, vagy inkább öltönyt. Nem fe- 
gj^elmezett szerzetesek, hanem kényelmesen 
élő naplopók akarnak lenni. Ha ilyenek a 
papok, én nem leszek pap, ha ilyen társakra 
van kilátásom a szerzetestanári pályán, én le- 
lépek e térről és máshol kereserri, amit itt 
meg nem találtam, a becsületes, vallásos, ideá- 
lis életet. Tudom, fontos ez a lépés, remek 
szervezetű rendünktől való válásomat jelenti, 
de megteszem s inkább nyomorban tengődöm, 
mint igy anyagi jólétben, i^n nem tudok két- 
lelkű életet élni. Ha fogadalmat tettem, vagy 
megtartom, vagy ott hagyom a lehetetlensé- 
gek talaját szántó ekének szarvát. A munka, a 
szent élet markirozása, tettetése nem tér össze 

lelkületemmel. 

Kecskeméten, 1899 dec. 24. 

Karácsonyeste. — Nálad nélkül nincs boldog- 
ság. Bánatos a szivem, tele van az Irántad 
való reménytelen szerelemmel. Ebben a rideg 
körben ezerszeresen vonzódom Hozzád, mivel 
csak most tudom igazán, mit vesztettem Ben- 
ned. Egy szerető szivet, egy mennyországot. Itt 
nálunk nincs lélek, nincs szeretet, önzők és 
blazirtak az emberek. Semmi jel sem mutatja, 
hogy ma a szeretet ünnepe van. Estére kali- 
tunk diót, mogyorót és társasjátékokat; a 
testvéri szeretet melegéből azonban egy vé- 



2a 



konyka sugár sem jutott számunkra. Volt 
sorsolás is az ebédlőben, kaptunk tükröcskét, 
levélpapirost stb., csak szivet nem nyer- 
tünk, csak a családias érzés melegét nem 
éreztük. Nincs nekünk belső életünk. A feliér 
asztalon, lakáson és fizetésen kivül kevés 
közöttünk az összekötő kapocs. Mennyire más 
volt minden a noviciátusban ! Jó mestereink 
tudták, mit veszítettünk a családban és a 
veszteséget meleg szeretetükkel igyekeztek 
pótolni. Hányszor bejött még éjjel is hozzánk 
a mester, liogy megnézze, nem takaródzott-e 
ki közülünk egyik-másik és aztán gj'^engéden 
betakarta. Hányszor ápolta atj^ai, sőt több, 
anyai odaadással betegeinket! Sebeiket mosta, 
kötözte. Karácsonykor se éreztük úgy árva- 
ságunkat. Szép karácsonyfát állított szá- 
munkra, köréje gjáijtött bennünket és mind- 
egyikünket megajándékozott valami apróság- 
gal. Csekélység volt az egész, de megérzett 
rajta, hogy szivből jön. El is talált sziveink- 
hez. Örömest törődtünk bele avasfegyelembe, 
szívesen vettük a mester kemény dorgálásait 
és égő vággyal igj^ekeztünk útmutatásai nyo- 
mán bűneinktől szabadulni, mert tudtuk, 
éreztük, hogy a mester jó atyánk és szerető 
bátyánk, aki mindenben csak javunkat akarja. 
Szegény embert bolondnak tartják buzgósá- 
gáért, önfeláldozásáért rendtársaim s ahol 
csak tehetik, kellemetlenkednek neki. 
Bezzeg, hiányzik a sziv itt a stúdiumban^) 



^) Stúdiumnak nevezik a kegyestanitórendben a 
kecskeméti és rózsahegyi papneveldét, melyben 
a szerzetesnövendékek középiskolai tanulmányai- 
kat végzik. 

Elöljáróink a rideg kötelesség alapján állnak 
és az egyének belső átalakításával megvaló- 
sitható szerzetesi reform helyett a „sic volo, 
sic iubeo"0 elvével akarnak rendet tartani. 

Ok maguk nem élnek szerzetesekként s igy 
felette erősen kiri intézkedéseikből, hogy csak 
ránk akarják erőszakolni a szerzetesi szabá- 
lyokat. Hiu törekvés ! Vagy egy életet élnek 
velünk és szavak, stentori hang meg nag}'^- 
képüsködés helyett példájukkal vezetnek ben- 
nünket, vagy százszorosan hozzájárulnak szer- 
zetünk züllesztéséhez. A nagy többség elfor- 
dul tőlük, mert szigorítással hozakodnak 
elő, mi, a kisebbség meg nem támogatjuk őket, 
mert nem tartjuk Isten dicsőségére szolgáló 
cselekedetnek, az alázatosság köpenyét borí- 
tani a gőgre s a hullát erős tömjénfüsttel 
palástolni. Farizeusok nem leszünk. En leg- 
alább nem s amily megalkuvás nélkül száll- 
tam szembe egyre világíasodó társaimmal, ép 
oly bátran fogom az elöljáróság előtt is meg- 
győződésemet vallani. Sajnos, hogy a körül- 
mények erre kényszerítenek, de hát előbb kell 
Istennek engedelmeskedni, mint az emberek- 
nek : már pedig itt Isten dicsőségéről és az 
emberiség jólétéről van szó. 

Lám, még a szeretet ünnepén is hadvise- 
lésről kell szólanom, de hisz a szeretet ural- 
máért folyó harcról máskor nem is beszél- 
hetnék időszerűbben. 

Hazulról, testvéreimtől és rokonaimtól leve- 
lek és csomagok jöttek. A szeretet számára 
nincs távolság. Karácsonyfácskákat is küldtek, 
meg is gyújtottuk apró gj'^ertyácskáit és körül - 

') „így akarom, igy parancsolom." 

állva, néhány karácsonyi éneket énekeltünk. 
Minden arcon meglátszott, hogy gondolatai 
messze járnak. Ott, ahol talán nagy szegény- 
ségben is szebben, melegebben ünneplik meg 
Krisztus születésének ünnepét, a családi kör- 
ben. Az én megkínzott lelkem is oda száll 
és hálát rebeg Urának, hogy atj^ámat Somogy- 
ban megint álláshoz segítette. 

„Dicsőség Istennek a magasságban és béke 
a földön, a jóakaratú embereknek". 

Kecskeméten, 1899 december 27. 

Sürüen hull a hó, rászáll kertünk kőfalára, 
finom gyűrűvé vastagszik, mintha csak intene : 
az ártatlanság egyre erősített gyűrűjével óvjá- 
tok magatokat a külvilágtól. Lehet ugyan, 
hogy a romlott világot akarja a még romlot- 
tab szerzetesélet szennyétől elszigetelni. Las- 
sanként rátelepszik a hó egész kertünkre s a 
szomorúan terjengő faágakat, meg sárga leve- 
lekkel, elhervadt reményekkel födött földün- 
ket egyformán betakarja. A romlás, a rothadás 
felveszi mindenütt az ártatlanság palástját. Min- 
denütt világcsalás ! Elnézem a gyors öltöztetést 
és sietve, keringve földre hulló hópelyheket és 
közben valóra válnak szivemben Eötvös szavai : 
„Szomorú lelkem. Szomorú mint a tér, melynek 
virágozását a hó eltakarta leplével, mint a nagy 
téli természet, mellyel a sziv rokonnak érzi ma- 
gát." A tér újra felölti majd diszét, a remény 
zöld szine tarka virágokkal keverve ékesiti, az 
én lelkem azonban szomorú marad, az én 
szivemben nem nő többé örömvirág. Oh, sziv, 
a te boldogtalanságod labyrint, melyben az ön- 
meghasonlás Minotaurusának IvCll áldozatul 

esned, mert Ariadné számodra nem létezik. 
Hervadnod, pusztulnod, halnod kell ! 

Ma van szentgyakorlataink első íiapja. Mi- 
lyen különbség ezek és a noviciátusban tar- 
tottak között. Mintha csak parodizálni akar- 
nók a noviciátusban tanultakat. Ott áldott jó 
mesterünk délelőtt és délután viszonyainkhoz 
mért szent beszédekkel iparkodott bennünket 
a tökéletesség utján előre vinni. Tanáccsal, 
útmutatással szolgált, hogyan győzhetjük le a 
nehézségeket, hogyan irthatjuk ki bűneinket. 
Reggel fél hétkor az első csengetyüszóra és a 
horarius^) „Laudetur Christus!" köszöntésére 
hamar keltünk ágyainkból, magunkban 
imádkozva gyorsan mosakodtunk, öltöz- 
tünk, a második csengetésre pedig már ott 
térdeltünk kápolnánkban közös imádság és 
elmélkedés ^) végzésére, majd meg templo- 
munkba mentünk le, hogy végig hallgassuk 
a szentmisét, amelynek végeztével ebédlőnk- 
ben elfogj'^asztottuk csésze kávénkat és zsem- 
Ij^énket. Utána sorfalat álltunk a folyosónkon 
és a köztünk elvonuló mestert a „Bonum 



^) Horarius a neve annak a sorosnak, aki eg}^ 
hétig legelőször kel, felébreszti társait, tanulásra, 
imádságra, étkezésre, stb. jelt ad a csengetyüvel, 
este pedig mikor a többiek már lefeküdtek, be- 
zárja az ajtókat és eloltja a lámpákat. Először 
nagy félelemmel teljesítettük ezt a hivatalt, mert 
éjjel emeleti lakásunkról a sötét kápolna csiga- 
lépcsőjén kézi méccsel le kellett menni a sekres- 
tyébe, bezárni a kripta lejárójánál levő ajtókat. 
Később megszoktuk ezt is. — Laudetur jfessus. 
Christus, magyarul : Dicsérjük a Jézus Krisztust 

^) Az elmélkedés tárgya Krisztus egy-egy mon- 
dása, életének egy mozzanata vagy a fogadalmak : 
szegénység, szüzesség, engedelmesség. 

maiie precamur" ^)-ral üdvözölve szobáinkba 
siettünk porolni, lámpást tisztogatni és a kö- 
zös hálóteremben felkelés után széthányt ágya- 
inkat meg mosdóinkat rendbehozni. 

Nyolckor csengettek, hogy a reggeli elmél- 
kedést leirjuk a kilenckor kezdődő prédiká- 
cióig. A szent beszédet saját gondolatainkkal 
kibővítve szintén lejegyeztük, megmaradó 
szabad időnkben pedig szent olvasmányokkal 
üdítettük fel lelkeinket, gondosan megvizs- 
gáltuk lelkiismeretünket, közben pedig össze- 
gyülekeztünk az Úrangyala és közös lelkiisme- 
retvizsgálásra. 2) A sok elméletet gyakorlat 
váltotta fel : egyszerű, de elégséges ebédünk fel- 
tálalva várt ránk, mi azonban éhségünk dacára 
sem feledkeztünk meg az önuralomról és ki 
bort, ki egy-egy tál ételt vont meg magától; 
azt, amit legjobban szeretett. Bizony nem 
ugy, mint máma. De a testet nem volt szabad 
elhanyagolnunk. Amint télen tornásznunk, 
nyáron a Dunában fürdenünk kellett, ugy 
nem volt szabad elmulasztanunk ebéd után a 
kezek és száj megmosását sem, mert a tiszta- 
ságra nagy pedantériával vigyázott mesterünk. 
Szent olvasmány, közös rózsafüzér töltötte be 
délutánunkat, mig a horarius csengője kerti 
sétára nem szólított bennünket s mi a mester 
vezetésével párosan le nem mentünk, hogy 
egy órát a szabadban üdüljünk. Milyen jól esett 
végig néznem társaimat, amint szó nélkül, ma- 



^) Jó reggelt kívánunk. 

^) A lelkllsmeretvizsgálás alatt kutatni kell a 
nap folyamán elkövetetett bűnöket, hibákat, eset- 
l^.g gyakorolt erényeket s ezzel a haladást egyedül 
biztosító önmegismerésre szert tenni. 

esned, mert Ariadné számodra nem létezik. 
Hervadnod, pusztulnod, halnod kell ! 

Ma van szentgyakorlataink első íiapja. Mi- 
lyen különbség ezek és a noviciátusban tar- 
tottak között. Mintha csak parodizálni akar- 
nók a noviciátusban tanultakat. Ott áldott jó 
mesterünk délelőtt és délután viszonyainkhoz 
mért szent beszédekkel iparkodott bennünket 
a tökéletesség utján előre vinni. Tanáccsal, 
útmutatással szolgált, hogyan győzhetjük le a 
nehézségeket, hogyan irthatjuk ki bűneinket. 
Reggel fél hétkor az első csengetyüszóra és a 
horarius^) „Laudetur Christus!" köszöntésére 
hamar keltünk ágyainkból, magunkban 
imádkozva gyorsan mosakodtunk, öltöz- 
tünk, a második csengetésre pedig már ott 
térdeltünk kápolnánkban közös imádság és 
elmélkedés ^) végzésére, majd meg templo- 
munkba mentünk le, hogy végig hallgassuk 
a szentmisét, amelynek végeztével ebédlőnk- 
ben elfogj^asztottuk csésze kávénkat és zsem- 
Ij^énket. Utána sorfalat álltunk a folyosónkon 
és a köztünk elvonuló mestert a „Bonum 



1) Horarius a neve annak a sorosnak, aki eg}' 
hétig legelőször kel, felébreszti társait, tanulásra, 
imádságra, étkezésre, stb. jelt ad a csengetyüvel, 
este pedig mikor a többiek már lefeküdtek, be- 
zárja az ajtókat és eloltja a lámpákat. Először 
nagy félelemmel telj esitettük ezt a hivatalt, mert 
éjjel emeleti lakásunkról a sötét kápolna csiga- 
lépcsőjén kézi méccsel le kellett menni a sekres- 
tyébe, bezárni a kripta lejárójánál levő ajtókat. 
Később megszoktuk ezt is. — Laudetur Jessus. 
Christus, magyarul : Dicsérjük a Jézus Krisztust 

3) Az elmélkedés tárgya Krisztus egy-egy mon- 
dása, életének egy mozzanata vagy a fogadalmak : 
szegénység, szüzesség, engedelmesség. 

maiie precamur" ^)-ral üdvözölve szobáinkba 
siettünk porolni, lámpást tisztogatni és a kö- 
zös hálóteremben felkelés után széthányt ágya- 
inkat meg mosdóinkat rendbehozni. 

Nyolckor csengettek, hogy a reggeli elmél- 
kedést leirjuk a kilenckor kezdődő prédiká- 
cióig. A szent beszédet saját gondolatainkkal 
kibővítve szintén lejegyeztük, megmaradó 
szabad időnkben pedig szent olvasmányokkal 
üdítettük fel lelkeinket, gondosan megvizs- 
gáltuk lelkiismeretünket, közben pedig össze- 
gyülekeztünk az Úrangyala és közös lelkiisme- 
retvizsgál ásra. 2) A sok elméletet gyakorlat 
váltotta fel: egyszerű, de elégséges ebédünk fel- 
tálalva várt ránk, mi azonban éhségünk dacára 
sem feledkeztünk meg az önuralomról és ki 
bort, ki egy-egy tál ételt vont meg magától; 
azt, amit legjobban szeretett. Bizony nem 
ugy, mint máma. De a testet nem volt szabad 
elhanyagolnunk. Amint télen tornásznunk, 
nyáron a Dunában fürdenünk kellett, ugy 
nem volt szabad elmulasztanunk ebéd után a 
kezek és száj megmosását sem, mert a tiszta- 
ságra nagy pedantériával vigyázott mesterünk. 
Szent olvasmány, közös rózsafüzér töltötte be 
délutánunkat, mig a horarius csengője kerti 
sétára nem szólított bennünket s mi a mester 
vezetésével párosan le nem mentünk, hogy 
egy órát a szabadban üdüljünk. Milyen jól esett 
végig néznem társaimat, amint szó nélkül, ma- 



^) Jó reggelt kivánunk. 

*) A lelkiismeretvizsgálás alatt kutatni kell a 
nap folyamán elkövetetett bűnöket, hibákat, eset- 
l^.g gyakorolt erényeket s ezzel a haladást egyedül 
biztosító önmegismerésre szert tenni. 

gukba mélyedve fel s alá jártak a kertben. 
Ötkor már megint szentbeszédet hallgattunk 
s egészen esti imádságunkig arról és olvasmá- 
nyainkról irtunk vagy elmélkedtünk. Vacsoránk 
befejeztével rövid volt programmunk : még 
egy rövid imádság és egész napunkról lelki- 
ismeretvizsgálás, „Nos commendamus gratiis", ^) 
szobáinkban elmélkedés, irás és olvasás, fél 
10-kor pedig csengetyüszóra lefekvés. A közös 
hálóteremben gyorsan levetkőztünk s a hora- 
rius Laudetur Jesus Christus-szal köszöntve 
bennünket, eloltotta a lámpást. 

Hol vagytok már, ti boldog napok! Hol van 
az a boldog idő, melyben minden tanulást, 
minden szórakozást félretéve, egészen a lel- 
kieknek, egészen öntökéletesítésünknek él- 
tünk ! Prédikációt nem tart itt senki, nincs 
lelki vezérünk, csak elöljárónk, vagy helye- 
sebben — hivatalfőnökünk. Lelkületünket 
hidegen hagyó régi elmélkedőköny vekből kell 
száraz felolvasásokat hallgatnunk. Az egészen 
meglátszik az erőltetettség. Tartunk szent- 
gyakorlatot, mert kell^ mert papnöveldékben 
szokás. Az elmélyedést biztosító silenciumot 
még a kiszabott órákban is alig lehet tár- 
sainkkal megtartatni. Mit törődjenek ők az 
ilyes bolondsággal! 

Még szép, hogy a közös imádságra eljárnak. 
Jobb volna ugyan, ha el se jönnének, mert 
csak botrányt okoznak. Előre összebeszélnek, 
hogy „hamar nyélbe ütik a cécót" és el is 



^) A kápolna ajtaja előtt sorfalunk közt elvonuló 
mestert üdvözlik „kegyeibe ajánljuk magunkat!" 
szavakkal. 

darálják egy szuszra az egész imádságot. így 
társalognak ők az Istennel, igy dicsőítik szent 
nevét ! 

mekkora különbség a régi és mai szent- 
gyakorlatok között. De mekkora változás állt 
be lelkemben is! A noviciátusban teljes erővel 
foglalkoztam a szóban forgó vallási kérdé- 
sekkel, minden igyekezetemet tisztességes, igazi 
szerzetessé való képzésemre fordítottam, egész 
őszinteséggel lemondtam a világhoz fűző összes 
kapcsokról : szerelemről, családi életről és 
egész odaadással vetettem magamat rendünk 
szabályai alá. És most? Minden megváltozott. 
A régi buzgóság, a régi törekvés észrevétlenül 
alább szállt, az állhatatosság a körülmények 
nyomása alatt megőrlődött, az elöljáróság iránt 
való bizalom és szeretet megrendült, idegen- 
kedéssé változott, az áliitatot szárazság váltotta 
fel, a lemondás ingadozó, a szerzetben nyugal- 
mat nem találó sziv családi boldogság után 
vágyódó lett. Kételkedés, habozás, nyugtalan- 
ság jellemző vonásaim. S ki tudja, meddig tart 
még e szomorú állapot, ez a lelket gyötrő 
tépelődés? Ugyan melyik vágyam teljesül: pap 
vagy családalapitó lesz-e belőlem? Ha boldog- 
ságot szánt nekem az Isten, tegyen engem 
szerény, de megelégedett családi tűzhely fejévé 
s adja nekem Irmát, kinek jótékony jelenlétét 
oly régen s oly fájdalmasan nélkülözöm. Fel 
is keresem a vakációban és ha igaz szeretettel 
akarja velem az élet terheit megosztani, levetem 
én „e gyászruhát, ezt a bút". Ha pedig tovább 
is e fekete öltönyt hordozom, akkor is nyugod- 
tabb leszek, mert Irma elhidegülésében Isten 
akaratának leghatározottabb nyilvánulását lá- 

tom. Szolgálatára választott ki engem. Szívesen 
lemondok akkor újból és végleg szivem leg- 
édesebb reményeiről, lemondok földúlt életem 
újjáalakítására egyedül képes lényről, Irmáról, 
mindenről örömest lemondok, csak biztosan 
tudjam már, mire szánt engem a jó Isten. 
Gyakran sajátságos érzés támad lelkemben és 
szinte tudattá érleli sejtelmemet, hogy „a nagy 
világon ekivül nincsen számomra hely". 

Ám legyen, Uram, szent akaratod! Csak en- 
nek a züllesztő állapotnak, ennek az ingado- 
zásnak vess véget és add, hogy hivatásomat 
félreísmerhetlenül megismerve, a rossz példák- 
tól meg ne tántorodjam, a közönytől ájtatos- 
ságomban meg ne ronttassam, hanem napról- 
napra sikeresebben haladjak Feléd. Hozzád 
fordulok, édes Jézusom, ki néhány nap múlva 
hozzám, méltatlan szolgádhoz jösz a szent ál- 
dozáskor, légy vezérem, ki Magad vagy az ut, 
az igazság és az élet és könnyítsd meg lelke- 
met, amint megígérted, hogy megenyhítesz 
mindnyájunkat, kik terhelve Hozzád fordu- 
lunk ! Óh vajha ugy legyen ! 

Kecskeméten, 1900 január 1. 

Ki mondja, hogy napok, sőt percek nem 
határoznak jövőnk felett? Még nem régiben 
szivem ingadozott egy csendes családi tűz- 
hely és a maga valóságában komor szerzetes 
élet között, ma meg már végleg határoztam : 
az utolsót választottam. Nem mintha szerel- 
mem hevesen lobogó lángja lelohadt volna, 
vagy őt, a sírig szeretettet, egyetlen boldog- 
ságomat feledni tudnám — óh e szegény, csaló- 
dásoktól vérző szív szerelme csökkenni nem. 

csak szerencsétlenségére nőni fog — hanem, 
mert mindenből azt látom, az Ég engem szerze- 
tesnek szánt. Három napi szentgyakorlatunk 
alatt sokat tépelődtem a „lenni és nem lenni", 
a szerzetes és világi élet kérdésén, meg is gyón- 
tam habozásomat mire lelkiatyám, szivemre 
kötötte, imádkozzam buzgón a hivatás kegyel- 
meért és Isten meg fog erősíteni. Imádkoz- 
tam, imádkozom és bizva bizom a felülről 
biztosan jövő segítségben. Nyugodt és elszánt 
lélekkel újítottam meg fogadalmamat a kará- 
csony után szokásos fogadalomujitáskor, mert 
elképzelhetlennek tai'tom, hogy a kegyes Min- 
denható könyörgéseimet meg ne hallgassa, 
becsületes szerzetessé fejlődésemhez elegendő 
malasztot ne adjon. 

Döntő elhatározásomat csak megerősítették 
Laci barátomnak a budapesti központi pap- 
nevelőintézetből küldött lelkes sorai. Jobb 
szeretné, ha szigorúbb szerzetbe léptem volna, 
de másrészt meg itt annál szebb hivatás vár 
reám : komoly törekvésű társaimmal egyet- 
értve megújítani rendünkben szent alapitónk, 
Kalazancius magaszatos szellemét. Odahatni, 
hogy magunk minél szebben fejlődjünk, a fér- 
gesét közülünk kivessük és igy valódi szer- 
zetes-tanári kart létesítve, a világi papokkal 
együtt Isten nagyobb dicsőségére szolgáljunk. 
Lelkemből beszélt a íiu, régi, kedves húrokat 
pendített meg újra szivemben s ez a kedves 
hang, ez a régi bűvös nóta megint elvarázsolt, 
megint fellelkesített. Nem szabad hátrálnom, 
nem szabad ingadoznom, kitartó munkássá- 
gomat meg fogja jó Istenem áldani. És elbú- 
csúztam ismét a családi élettől. Újra lemond- 

íam a földi boldogságról s ezzel az őszinte 
lemondással kezdem most meg az idei szent 
évet és az uj századot. A tegnapi valóban meg- 
ható éjféli misén részemre csak egy kegyel- 
met kértem a Mindenhatótól : „Domine labia 
mea aperies et os meum annuntiabit laudem 
tuam".^) Egek a vágytól, hogy a bölcs Gond- 
viselés dicsőségét, mint példás szerzetes, sza- 
vaimmal is előmozdítsam. Ostorozzam a bűnt 
és lelkesítsem az erényt, pnsztitsam a lomha 
közönyt és fokozzam a tevékeny felebaráti 
szeretetet. A szent misén újra lemondtam Ró- 
lad is szőke, kékszemű Leánykám. Megvallom, 
fáj a szivem, sir a lelkem. Téged elveszítvén, 
de mégis elfogadom a keserűség kelyhét és e 
töviseket termő pályán fogom életemet eltölteni 
Isten dicsőségére, egyházam, édes hazám, szer- 
zetem és minden ember javára. Mélységes 
l)ánat fogja el egész valómat, de én örülök 
ennek a fájdalomnak, mert boldogító tudat 
Istenért feláldozni e siralom völgyének minden 
örömét, vigasztalását. Es menyei Atyám gazda- 
gon meg is jutalmaz érte. Neked, édes Irmám, 
szenvedéseim fejében megadja mindazt, mit 
szived kivan, nekem pedig erőt ad szent aka- 
ratának pontos teljesítésére. 

Oh, szegén}^ szivem, mely csak az igaz sze- 
retet mellett tudnál e földön boldog lenni, 
mennyit fogsz te még e részvétet tanúsító 
világban szenvedni! Jól tudta ezt szeretett 
magyar tanárunk, mikor azt mondta újévi 
beszédében, hogy nekünk fiataloknak, kiket 



1) Nyisd meg Uram ajkaimat és szám dicsősége- 
det fogja hirdetni. 

végzetünk oly hamar leszakított a család ke- 
beléről, hol egyedül él és fejlődik az éltető 
szeretet, nagyon is nagy szükségünk van nehéz 
pályánkon melegen szerető szivekre. O szeret 
is bennünket, de mennyi a hideg, érzéketlen 
kebel ! 

Sokat tudnék most irni, mert szivem tele 
van érzelmekkel, a rideg kötelesség azonban 
munkára szólít : tanulni kell, magolni ész nél- 
kül, mert közéig a nagy mumus, az érettségi. 
És ez a lelki fejlődésnél előbbre való ! Leg- 
alább nálunk ! 

Szerzetes maradok tehát, a rendszabályok- 
hoz szigorúan ragaszkodó szerzetes. Nem törő- 
döm társaimmal, csak a magam tökéletesítése 
lesz legfőbb gondom. Igaz, a világi tanulmá- 
nyok mellett alig marad időm belső életem 
müvelésére, de szabad perceimet egészen neki 
szentelem. Elmélkedem, fegyelmezem magam, 
lelki olvasmányokat végzek. Előre hát, újból 
munkára, szüntelen foglalkozás űzze el bá- 
natom I 

Este fél 9 után. 

Lelkem lemondásán némán tépelődik, mintha 
hosszú álomból riadt volna föl. Ernyesztő, 
rossz álomból. A kísértés ördöge egyre győzni 
kíván bennem. Elém rajzolja Irmát egyszerű 
ruhájában, merengő tekintetével, andalgó járá- 
sával, eszembe juttatja zengzetes hangját, finom 
lelkületét, nemesen érző szivét, érezteti irán- 
tam való vonzódását, miattam való bánatát 
és közben egyre csak azt súgja, nélküle nem 
leszek boldog e földön sohasem. Minden hiába: 
nem engedek. Hűséges szolgája maradok az 
én Uramnak, Istenemnek ! 

Kecskeméten, 1900 jan. 10. 
Újévi üdvözleteimre Viktor aradi minorita 
atya és Jóska káplán felelt. Amannak soraiból 
a derült kedély, a szerzeteséletbe való bele- 
törődés, a benne való teljes megnyugvás, meg 
a szerzetestársai iránt érzett igaz szeretet ol- 
vasható ki. Egy ember, aki nagy ambícióval 
és szép tehetséggel indult az életnek, mig a 
szegénység durván le nem törte és tudomá- 
nyos pálya gyanánt egyedül a szerzetességet 
nem jelölte számára. Az anyagiakban fuldokló 
világi papságra nem vágyódott: félt a korlá- 
tolt elméjű, egyoldalúan képzett fanatikusoktól. 
A szerzetestanári pályán látta még legkivihe- 
tőbbnek szellemi képességeinek fejlesztését. Itt 
is sok csalódás érte, de végre is heves lelki 
tusák után megbékült helyzetével s ma már 
ép olyan lelki nyugalommal szivja pipáját, 
mint annyi más le- és megtört szerzetestársa. 
A kolostoréiet, bár a miénknél bensőbb, ná- 
luk is meglazult s az alapszabályoktól való 
eltérés bűnös elvilágiasodásra vezetet t. Nála 
létemkor érdekes újságot hallottam. Mig a 
hittanokban folyton azt tanuljuk, hogy az Ur 
Jézus testét és vérét éhgyomorral kell ma- 
gunkhoz venni s ép ezért a pap is csak egy mi- 
sét mondhat egy napon, addig Aradon ugyanaz 
a pap vasár- és ünnepnap két misét is mond: 
reggel a raboknál, hogy senki ne lássa, ké- 
sőbb pedig a plébánia- templomban. Nem ér- 
tem e titkolózásokat, nem értem, miért ne 
tudhasson erről a hivő nép is ? Ez a bujkálás 
csak arra jó, hogy felfedeztetve, minden cse- 
lekedetünk iránt kételyt ébresszen a világiak- 
ban. Hisz amúgy is szomorú valóság: „Infes- 

tus laicus clericis".^) Nem szeretem a két- 
kulacsosságot ! 

Jóska tisztelendő ur levele szintén kelleme- 
sen érintett. O is egyike ugyan azoknak a 
világi papoknak, akik ferde szemmel nézik 
elvilágiasodó szerzetünket, többi paptársához 
mérten tisztességes jelleme azonban kedvessé 
teszi. Lelki gyermekeivel nem sokat törődik, 
de a botrányos kicsapongásoktól tartózkodik 
s ha maga nem készit is híveihez alkalma- 
zott szentbeszédeket, legalább kész prédiká- 
ciós könyvekből be-betanul egy-egy darabot. 
Ma ez is érdem. Egyébként engem ellát jó 
tanácsokkal, hogy jó szerzetestanár legyek. 
Óvakodjam tanítványaim túlterhelésétől, mely 
nemcsak nagyon felesleges munkát ró az ifjú- 
ságra, hanem meggátolja a kedély és sziv 
nemesülését és a tudományok iránt való érdek- 
lődést is megsemmisiti. Ebben teljesen igaza 
van. Látom és érzem, hogy a roppant iskolai 
munka a dolgokat könnyebb oldalról tekin- 
tőket majdnem egészen nemtörődömmé, sőt 
cinikussá teszi, mig a lelkesebbeket egészen 
lehangolja és elkeseríti. Én magam is örömest 
foglalkozom tudománnyal, őszintén lelkesedem 
a tudomány minden ága iránt, de ha ész nél- 
kül összehalmozott leckémre gondolok, leír- 
hatatlan elkeseredés, tehetetlen düh fog el, 
hogy még hónapokig kell ezt az undok 
rabszolgamunkát végeznem. Hol marad itt 
önképzésre idő, hova rejtőzött ebben a tan- 
rendszerben az önálló szellemi tevékenységre 



^) A világi ellenséges érzületű az egyháziakkal 
szemben. 

irányító törekvés? Sehova. A hivatalosan be- 
vallott cél : az általános műveltség ; a hozzá 
vezető eszköz pedig : az erőszakos emberbuti - 
tás. Mintha csak azt mondanák tanáraink: 
megbiitulsz, vagy elbuktatlak. Ha a Gondvise- 
lés tanárrá tesz, ily lelketlen szolgai munkát 
még csak látni sem akarok növendékeimnél ! 

Ebben a lelki életet sárba tipró, magoló vi- 
lágban érzem csak igazán, mekkora boldogság, 
egy Eötvös József munkáiba csak bele is pil- 
lantani. Újra felgyúl bennem a köznapiság 
sarától elnyomott lelkesedés minden nemes és 
szép iránt, újra megjön a gyűlölt szajkóskodás, 
meg környezetem magatartása miatt veszni 
tért életkedv és megint ember lesz az ember. 
Apropos ! Eötvös József báró legkedvesebb 
iróm — hitetlen. Legalább azt fogják rá. Még 
az utolsó szentségeket sem akarta felvenni. 
Nem ismerem részletesen élettörténetét, de 
igy is védelmére kell kelnem, noha novicius- 
m esterem is azt mondotta egyszer, jobb lett 
Ápolna, ha nem olvastam volna át, most nem 
volnék olyan semmi. Vutkovich Sándor irja 
róla: „Eötvös József báró nevelője, Pruzsinszky, 
igen művelt férfiú volt, Voltairet bámulta, 
Rousseaut dicsőitette." Az ilyen Istentől el- 
rugaszkodott nevelőnek nem lehetett kedvező 
befolyása Eötvösünk életére. Már az ifjú lelkébe 
elhinthette az átkos kételkedés könnyen meg- 
termő magvait, melyeket az élet aztán egyre 
jobban fejlesztett. Rosszlelkű nevelőjének áldo- 
zata, nem elitélésre, hanem sajnálatunkra méltó. 

És még igy is mily szépen irl Mily vallásos 
lelkületre vallanak egyes gondolatai ! Ott a 
Karthauzi, mely paptársaim szerint ugyan az 

egyházilag tiltott [könyvek közé tartozik, ne- 
kem azonban legkedvesebb olvasmányom. 
Majdnem az egészet könyv nélkül tudom. Ha 
nem szabadna többé olvasnom, könyveim 
között tartanom, nehezebb volna egyházam- 
nak engedelmeskedni, mint legszigorúbb pa- 
rancsainak betartásánál. Hisz oly keresztényi, 
oly remek az alapeszméje: „Csak az önösnek 
nincs vigasztalása e földön." Oh és Gusztáv 
annyi küzdés, annyi csalódás és szenvedés 
után nem egyházunk egyik legremekebb intéz- 
ményében, a szerzeteséletben nyeri-e vissza 
elveszi tettnek hitt nyugalmát? Nem tagadom, 
védelmezi, menti az öngyilkosságot, de nem 
mondja-e nyomban utána, hogy az egyház, 
midőn e szörnyűséget megtiltá, gondoskodott 
arról, hogy a kétségbeesés szélén álló, nj^ugal- 
mat, vigasztalást ebben a világban nem lelő 
ember találjon g^'^ógyitó balzsamot, szivére fel- 
emelőleg ható helyet: ez a szerzet. Azt mond- 
játok erre persze nagy jámboran : a szerzet 
nem az elsavanyodottak menhelj^e, hanem 
Isten választottainak, a különös égi kegyelem- 
mel meghívottak mennyországba vezelő isko- 
lája. Jó, jó. Ugy-e, persze ti vagytok Isten vá- 
lasztottjai és meghivottjai'? Hahaha! Ne ká- 
romkodjatok! Ha Eötvös hitetlen lett, abban 
nagy része volt a veletek egyivásu papoknak. 
Eötvös éles szemű ember, kitűnő lélekbúvár 
volt és a sötét reverendák alatt is meglátta a 
még sötétebb lelkületet. Eötvös vallásügyi mi- 
niszter volt és elégszer tapasztalhatta, egy-egy 
püspöki süvegért mi mindenre képes az a pap, 
aki protekciói révén elnyervén a zsiros püspök- 
séget, egész arcátlanul megirja híveinek kül- 

dött első pásztorlevelében, hogy az ő csekély 
személyét a végtelenül bölcs Isten kegyes- 
kedett a lelkek vezetésével megbízni. Kisebb 
kiadásban ugyanígy cselekedtek a dus java- 
dalmazása plébánosok. Nos és ez nem rendít- 
hette meg hitét? Nem ingathatta meg vallásos 
meggyőződését az a szégyenletes tény, hogy 
egy pap protekcióval tolakodik föl lelkivezér- 
nek s aztán Istentől küldöttnek hirdeti magát? 
így cselekszenek a püspökök, az apostolok 
utódai, akikkel a Szentlélek különösen érint- 
kezik ! Oh, ne vádoljátok Eötvöst, ti tetté- 
tek hitetlenné és ti teszitek ma is az emberi- 
ség gondolkodó telét valástalanná. Hiába : 
„Verba movent, exempla trahunt" ! ^) Míg a 
papság vizet prédikál, maga pedig bort iszik, 
ne várjunk más eredményt. A nem csak bá- 
mulni, de látni is tudó hivő átlát a szitán, 
észreveszi a szinészkedést és hátat fordít pap- 
nak és egyháznak egyaránt. Színészkedő lel- 
készek, magatokra vessetek követ: a világ hi- 
tetlensége a papok bűne! 

Ugy látszik, hogy legalább körünkben még 
sincs javulásra kilátás. Mintha csak tudatosan 
akarnának társaim bitanggá lenni. Hétfőn éj- 
jel prefektusunk^) ellopott bundája miatt 
Budapesten volt tárgyaláson. A macska távol- 
létében teljességgel felszabadultak az egerek 
és ha a csornai premontrei noviciusok példá- 
jára nem rándultak is át a szomszéd város 
kéjtanyáíba, itthon éjjel jól bekonyakoztak 
a dormitoriumban. ^) Rostopsin, rum, császár- 



^) A szavak meginditanak, a példák vonzanak. 
2) Elöljáró. 
^) Hálóterem. 

körte, törköly vegyesen járta, de lett is aztán 
felfordulás. Néhányan nem vettünk részt a 
muriban, mert elhatároztuk a szabályokhoz 
való ragaszkodást, de ellene sem szóltunk, 
mivel saját kárunkon megtanultuk már a 
közmondás igazságát: „Szólj igazat, betörik a 
tejed." Másnap akkora volt a Katzenjammer, 
hogy egyhangúlag elhatározták, érettségi előtt 
nem lesz semmiféle ivás. Érettségi előtt ! De 
aztán , hej ! 

És ezek az Isten választottjai, ezek miatt 
kell néhányunknak a szánkat befogni és val- 
lási kötelességeinket még titokban is remegve 
végeznünk! Ne csodáljátok az éles. szemű hí- 
vőknek val 1 ástál anságát ! Ha magatok nem az 
Istenre való tekintettel cselekszitek az alap- 
szabályban előirtakat, hanem csak az elöl- 
járóktól való félelemből, akkor ne várjátok 
a hívőktől, hogy vallásosak legyenek. Őket az 
elöljárók nem kényszeritik vallásosságra, az 
Istenben vató hit miatt meg ép oly kevéssé 
lesznek jámborak, mint jó magatok. És ti 
akartok szerzetes-tanárokként valláserkölcsös 
iíjuságot nevelni az édes hazának? Jól mondta 
szent alapitónk : „Quomodo eris lux mundi, 
si neque tibi luces?"^) 

Hallom, jön Rómából a reformáció. 2) Éljen ! 
Az majd helyreállít bennünket. 

Kecskeméten, 1900 február 19. 
Dicső főpapság ! Szegény Ugrón Gábor ugyan- 
csak hiába beszélt a katolikus kongresszuson, 



^) Hogyan lesz a világ világossága, mikor magad- 
nak sem világitasz? 

^) A szerzet reformálása eredeti szigorúságába 
való visszaállítás. 

tökéletes, a világi liivőknek is jogot adó auto- 
nómiát követelő indítványát leszavazták a 
szolgalelkek. Nem zsidók, nem szakadárok, 
nem eretnekek : kiváló katolikus urak és fő- 
papok. A tanitórendek közül csak Kuncz, a 
csornai premontreiek prépostja mert nyiltan 
kifejezést adni meggyőződésének. Többi papocs- 
káink, infulák^) boldog tulajdonosai és epedő 
várományosai, vagy állami támogatást élvező 
és reménylő szerzetesfőnökök féltek a „magas 
kormány" kegyének elvesztésétől. Ez a kegy 
jobban sakkban tartja őket, mint a másvilág 
minden gyötrelme. Szegény hazám, ide jutot- 
tunk hát, ilyen elanyagiasodott férfiak vezetik 
boldogságodat egyedül biztosító vallásod ügj^eit! 
Ily szolgalelkek Krisztus sáfárai! Dicső főpap- 
ság! Lelkes katolikusok megalapították a nép- 
pártot, hogy a polgári házasságról szóló gaz 
törvényt eltöröljék s ezzel a házasság szent- 
ségének megcsúfolását jóvá tegyék. Egyházunk 
felfogását kivánja ez a párt állami életünkben 
is megint érvényre juttatni. Istennek tetsző 
dolgot müvei és támogatói közül mégis, vagy 
tán épen ezért, legkövetkezetesebben a fő- 
papság — hiányzik. Bánják is ők a szentségi 
házasság felrúgását, csak a kormány kegye 
minél terebélyesebbre süsse őket. Kreatúrái és 
hűséges szolgái a mindenkori kormányhatalom- 
nak. Apostol-utódok! Piruljatok, hitvány zseb- 
rákok! Az apostolok Krisztus példájára szembe- 
szálltak a hatalmasokkal, ti pedig kéjeitek 
kielégítésére vagyonért kilincseltek íőuri asz- 
szonyok s miniszterek előszobáiban. Hol van 



1) Püspöksüveg. 

köztetek egyetlen egy Széchenyi Pál, aki nem 
gyűjt vagyont, de apostoli bátorsággal vágja 
még a fejedelem szemébe is az igazságot? 
Ti Széchenyi György utódai vagytok, aki 
szegénysorból felkapaszkodott, kincseket hará- 
csolt össze magának és családjának eretnek- 
üldözéssel, jobbágysanyargatással, hipperlojali- 
tással! Kutyakorbáccsai kellene a holmi „világi 
tekintélyek" előtt meghunyászkodó főpapjain- 
kat palotáikból kiverni, hogy vallási érdekein- 
ket ne gátolhassák szüntelen, hogy helyükre 
tiszta, szilárd jellemű, infuláért, keresztecskék- 
ért lelki üdvösségüket fel nem áldozó, igazi 
papok kerüljenek. Könyörülj hatalmas Isten 
elhagyott hazánkon és mentsd meg tudatlan, 
gyenge nyáj adat e gonosz, rossz farkasoktól ! 
Csordultig van szivem keserűséggel. Vörös- 
marty vallásos lyráját dolgozom föl az ön- 
képzőköri pályatételek közül s amint a forrá- 
sok tanulmányozása közben látom költőkirá- 
lyunknak a haza érdekében kifejtett buzgó- 
ságát, a hon javáért lelkesedőknek serény 
táborát, a jelenre esik tekintetem és lelkemet 
kétségbeesés íogja el. Rettenetes az ifjú álmok- 
ból való ébredés ! Mennyi idealizmust vártam 
az életben, mennyit e körben is és mily 
paránnyá zsugorodott össze az egész. Találtam 
lelkes ifjakat ott is, itt is, de mit ér ez, ha a 
nagy többség nem épen realista, de legalább 
is jórészben közönyös az ideális ügyek iránt? 
Borzasztó ez a világ, de'még inkább szegény 
hazánk! Csak mi, papok emelkednénk már 
egyszer ki az anyagelvüség undok bilincsei- 
ből. Egymást szeretve, egy füzérbe egyesülve, 
mily sokat tehetnénk!.. Tenni, cselekedni — 

erre vágyódom, de mit ér a vágy, lia megvaló- 
sítására nincs erőm. Nagyon gyenge, tudatlan 
vagyok és ki tudja, telietek-e szert mindazon 
kellékekre, melyekkel a mély vallásosságot, 
önzetlen honszerelmet, fáradhatatlan munkás- 
ságot, minden jóért, szépért való lelkesedést 
az ifjúság és a hivek leikeibe meggyökereztet- 
hetem? Roppant szabadságra, függetlenségre 
vágyódó szenvedélyes ember vagyok. Ezért 
örölük papi pályámnak. Anyagi helyzetem 
mindenkitől függetlenít, a jó Isten különös 
kegyelme meg belső szabadságra segit. Szen- 
vedélyes vagyok minden cselekedetemben s 
az utamba gördülő akadályokat bármi módon 
is kész vagyok elhárítani. Tudásom hiányzik? 
Pótlom kitartó szorgalommal. Kitartásom, 
önuralmam hiányzik? Edzem magamat ön- 
megtagadással. Erőm hiányzik? Imádkozom 
Istenemhez és Ö bizonyára megadja, ami lelki 
üdvösségemre és embertársaim javára szolgál. 
Hozzád fordulok Istenem, gyengék Erőssége, 
jóakarók Istápolója, fordítsd reám irgalmas 
szemeidet és ne hagyj nehéz utamon össze- 
roskadni. Ne adj dicsőséget, elismerést, kincset, 
gazdagságot, csak azt engedd meg, hogy észre- 
vétlenül is hatásosan működjem közre a jó 
elterjedésén. Ha pedig gazdagon meg akarod 
ajándékozni méltatlan szolgádat, add nekem 
Pázmánynak szónoki erejét, hogy felrázzam 
bűneiből e sülyedő kort, a gazokat szent 
nevedben porba sújtsam és igy diadalra segítsem 
egyházunk- és hazánkért őszintén buzgólkodók 
ügyét. 

Nagy szükség volna erre. Feszült érdeklő- 
déssel figyelem épen most az Egan-ügyet. 

Várva, várom, íni lesz ezekkel a kiverni való 
zsidókkal. Egy szálig ki kellene országunkból 
őket pusztítani, mert mételyei hazánknak. 
Csalásuk vagyonilag, rut érzékiességük, er- 
kölcstelenségük pedig lelkileg silányítja tönkre 
népünket. Épen a vakációban hallottam 
szavahihető embertől, hogyan kerítette háló- 
jába, hogyan becstelenitette meg egy zsidó 
postamester a hivatalba tanulni járó gyönyörű 
keresztény leányt. És ez a nyomorult állami 
hivatalnok ! A zsidók által terjesztett erkölcs- 
telen irodalomról nem is szólok, ugy is köz- 
tudomású. Ezek kiszorítására egyesüljön a 
katolicizmus ! Csakhogy ide jó, erős jellemű 
papok kellenek, amilyenek az én idealizmust 
kikacagó, anyagias társaimból sohasem kerül- 
nek ki. De ma újra hallottam, hogy jön Ró- 
mából a reform. Ideje már ! 

Kecskeméten, 1900 febr. 25. 

„Expelles naturam furca, tamen usque re- 
curret." ^) Lám két éven át én is elnyomtam 
természetemet : akaratomat mindig az elül- 
járóé alá rendeltem, minden intést, dorgálást 
örömmel fogadtam, bármennyire ártatlannak 
éreztem is magamat, most azonban, hogy a 
többségen elkövetett jogtalanságot látom, új- 
ból erőt vesz rajtam régi akaratosságom és 
a zsarnokoskodó prefektussal szembeszállók. 
Eljátszotta előttem tekintélyét, becsületét. Mikor 
erélyesen kellett volna fellépnie rakoncátlan- 
kodó társaimmal, még jóformán minket dorgált 
meg, most azonban holmi pepecseléssel akarja 



^) Üzd ki bár a természetet, mégis visszatér az 
újra. 

adni a reformátort. ímádság-elnyujtással, kém- 
kedéssel, gorombasággal nem lehet bennünket 
nevelni. A lelki élet felette finom, pelielyszerü 
világ, alakitásához müvészlelket kivan. Kozák- 
csizmával belegázolni nem oly egyszerű dolog, 
mert az a finom lélek felette ruganyos és amily 
erővel leszorítják, épp oly, vagy még nagyobb 
erővel csap vissza. Hónapok előtt, hol előbb 
társaim világias érzületre valló gondolkodása 
kevert kellemetlenségbe néhányunkat, most 
meg, hogy ezekkel valamikép csak megvol- 
nánk — kerüljük a szerzetes-ideál megvalósí- 
tásának sürgetését — most meg elöljárómmal 
kell harcba állanunk. Szolgaleikeket, kutya- 
módra meghunyászkodó lelkeket nem hagyunk 
magunkból faragni, pedig torok és a szerzetből 
való kidobás emlegetése csak ilyeneket képesek 
nevelni. Itt már nem adom be a derekamat, 
mert érzem, hogy korunkban nem teddide- 
teddoda szerzetesekre van szüksége egyházunk- 
nak és hazánknak, hanem egyéniséggel biró, 
a helyes utón belső meggyőződésből járó, az 
igazságot bárkivel szemben is megvalló papokra. 
Lám, ha ilyenek volnának főpapjaink, ha 
anyagi jólétüket nem féltve, a „magas kormány- 
nyal" szemben is megállnák helyüket, katolikus 
ügyeink nem indulnának oly kétségbeejtő 
pusztulásnak. Nekem elvem most és minden- 
kor : Az igazság szigorú követése és bárkivel 
szemben való nyilt kimondása. Szomorú tapasz- 
talatok tanítottak meg arra, hogy az igazat 
szólónak betörik a fejét, de én nem törődöm 
vele : kedvesebb nekem az Isten dicsősége, 
mint e földi férgek hiu, hivalkodó tetszése. 
Jól tudom, a töltetlen engedelmességre tett 



50 



íogadalmam kötelez az elöljáró akarata előtt 
való megliajolásra, de nem feledtem azt seln, 
hogy csak a „törvényesen" parancsolhatok 
köteleznek. Már pedig prefektusunk parancsai 
nem ilyenek, mert a külsőségek betartására 
akarnak bennünket szorítani. Contradico ! Ellen- 
zem, ellene állok, mert a farizeusok nevelésének 
halálos ellensége vagyok. Legyen hát kettős 
a harc: társaim és elöljáróm ellen az igazságnak 
győzni kell. 

Ma teleltem Laci barátom ujabb levelére. 
Sok igazat mond soraiban, de egész bensőm 
őszinte feltárása mégis igazságtalanságra ra- 
gadtatja el oktatáshoz, mások megíeddéséhez 
szokott természetét. Szememre veti szerelme- 
met, melyet a szerzetben nem volna szabad 
ápolnom, ezt az „animál is életműködésre vissza- 
vezethető régi bolondságot" rég ki kellett volna 
magamból pusztítani. Tanúm az Eg, hogy mikor 
egyszerű szerzetesi ruhám felöltöttem, Irmáról 
szándékosan még nem is gondolkodtam s vala- 
hányszor akaratlanul feltámadt lelkemben 
kedves emléke, sietve űztem el magamtól, 
hogv kísértésbe ne essem. De amikor az itteni 
felfordult állapotokat, a szerzetesélet elméleté- 
nek gyakorlatban való kicsúfolását láttam és 
hozzá szerelméről tanúskodó sorait megkaptam, 
nem állhattam ellent, kellett az édes múltnak 
áldoznom e sivár, cinikus körből önkény- 
telenül boldog családi élet után vágyódtam. 
Megengedem vétettem, bűnöm súlyából azon- 
ban nagy rész terheli környezetemet. De választ, 
bármint vérzett is érte szivem, nem adtam 
esdeklő levelére, sőt önmegtagadásom gyakor- 
lására darabokra téptem és tűzbe vetettem. 

Vezekeltem. És ha mégis meg-megemlékezem 
róla, csak gyengédségből teszem, mikor a 
szerzetesélet szennye lelkemet egészen kétségbe 
ejti. Örülök, hogy Laci már tul van a küzdel- 
meken, ír a tanitásról is, de itt már egyáltalá- 
ban nem értek egyet vele. Kárhoztatja a 
szerelmi költeményeket és a nevelésnél egészen 
mellőzni kivánja őket. Erősen téved. A szerelmi 
költemények tárgya nem „ocsmányság", nem 
„állatias piszok", hanem világot mozgató, fön- 
séges érzelem. 

Ha az életnek akarunk nevelni, amint hang- 
súlyozza, akkor legalább is a felső osztályok 
már-már világba lépő növendékei előtt nem 
szabad ezt az érzelmet fitymálni, vagy lesaj- 
nálni, mert ez nemes, nagy tettekre képe- 
sítő érzelem, ha nem érzékiesen, hanem jel- 
lemes ifjúhoz illő idealizmussal fogjuk fel. 
És épen erre kell elvétve népdaloknál, Petőfi 
dalainál, Vörösmarty lírájánál nevelni az ifjak 
minden szép és jó iránt fogékony keblét. Meg 
kell utálni az érzékiesség, vagy pénzvágy szerint 
házasulókat és magasztalni a sziv őszinte sugal- 
mából családi tűzhelyet rákokat. Mivel papok 
vagyunk, azért még nem szabad lekicsinyel- 
nünk ezt az érzelmet. Különben tanítványaink 
is mellékesnek fogják tartani a tanárjuktól is 
kigúnyolt érzelmet, cinikussá lesznek, csak 
anyagi és érzéki oldalról nézik a házassságot, 
a nőben pedig nagyon alacsony teremtményt 
látnak. Azért, mert mi papok nem nősülhetünk, 
mert a szerelmet ki kell szivünkből irtani, 
azért még nincs jogunk tanítványainkat is 
érzéketlenné tenni. 

Sőt kötelességünk megtanítani őket, hogyan 

szeressék az egyest, hogyan az emberiséget. 
Kötél ességünli ezt a nagy harmóniát bennük 
megteremtenünk, megértetni velük a Karthauzi 
bölcs intelmét: „Szeressetek! De necsak egyesek- 
ért dobogjon ifjú szivetek. A nagy emberi család 
gyermekeivé születtetek és szivetek nem emel- 
kednék testvéreitekért!" 

Tudom, nem könnyű dolog pap létünkre a 
tűzzel játszani, tudom, mennyire ébereknek 
kell lennünk, hogy a szivünkben lappangó 
szikra lángot ne vessen, de azért vagyunk 
Istentől meghívottak, hogy magunkon ural- 
kodni megtanuljunk. Az egyesre irányuló sze- 
retet mibennünk általános lesz: mindenre ki- 
terjed. Lám, én is e ponton állok. Megújul 
lassanként a természet, a nap gyönyörű sugarai 
reggelenként biborra festik a kéklő eget, a 
megdermedt föld engedni, a tél hatalma szűnni 
kezd . . . Itt-ott még a múlt tavasz virágaiból 
egy-egy elhervadt szálacska, egy rég elsárgult 
falevél : ez az egész, mi még látszatra meg- 
maradt, mig a többit magába fogadta az anya- 
föld, hogy azokkal gazdagodva, termékenyebb 
legyen jövőre. A múlt csak a jövő szebbé, 
hasznosabbá tételére szolgál. így vagyok én is. 
Az egyes szerelmét alig jelzi már egy-egy sóhaj, 
^Sy"6gy fohász az én jó Istenemhez, a sziv 
azonban szeretni kénytelen s ha az egyest ma- 
gához nem ölelheti, az egész emberiséget pró- 
bálja meg boldogítani. Boldoggá akarok tenni 
minden hozzám közeledőt, le akarom törölni 
a szomorúak könnyeit és vigasztalni fogom az 
élet terhe alatt csüggedezőket. Ki tudná, tel- 
jesülnek-e vágyaim : boldog lesz-e e hon, meg- 
elégedett-e népe, virul-e szabadság a vértanuk 

sirhalmain, megérjük-e a gazok bukását és a 
nemes lelkeknek diadalait? A Mindentudó 
látja a jövőt, O intézi bölcsen életünk folyá- 
sát, én segítségében bizva törtetek előre s 
remélem, szent áldása kiséri harcomat. 

Kecskeméten, 1900 febr. 28. 

Csudálatos ! A régi pogány elv uj életre 
kelt közöttünk és társaim nem is röstellik jel- 
szavukként hirdetni : „Ede, bibe, lude post 
mortem nulla voluptas!"^) Nem a romlott 
világ, hanem a papság, a szerzetesek többsége, 
a világ sója^ vallja ezt az életelvet. Elkeseredik 
szivem, mikor társaim közt sok ilyen élvezet- 
haj hászót találok. Hol itt az ifjúi lelkesedés, 
a szép, a jó és a nemes után való sóvárgás ? 
Pedig mennyi üdvös dolgot végezhetnénk, 
ha a fiatal sziv egész hevével buzognánk 
egyházunk és hazánk szent ügyeiért! Ha ily- 
féle nézeteimet hangsúlyozom, egyszerűen ki- 
nevet a többség és hasát simogatva jelzi : itt 
az én istenem, egyházam és hazám. Tegnap, 
húshagyókedden, szerzetesekhez illően, boroz- 
gatással, dalolással búcsúztunk el a farsang- 
tól, hogy aztán annál mohóbban essünk böjti 
ételeinknek. Szabályaink előírják : „A közös 
ételeket sohase vedd magadhoz jóllakásig, 
hanem ugy kelj fel az asztaltól, hogy egy 
kissé éhezz." Gyakorolnunk kellene hát az ön- 
sanyargatást, megtagadnunk az ételben is ezt, 
vagy azt, hogy bőjtölés révén önuralomhoz, 
önérzékléshez szokjunk, az anyagiakat semmibe 



^) Egyél, igyál, játsszál, a halál után nincs semmi 
élvezet. 

vegyük és teljes erővel törekedjünk a lelkiekre, 
a keresztény tökéletességre. Falánk ember nem 
lehet jó pap, még kevésbé jó szerzetes. Igaza 
van szent alapitónknak: „Servus Dei non vivit, 
ut comedat, sed comedit, ut vivát et serviat."^) 
Csak annyit együnk, amennyi életünk fentar- 
tására szükséges, csak eszköznek és ne célnak, 
hozzá még főcélnak tekintsük az evést. Az ön- 
sanyargatásnak, vagy találóbb szóval élve, az 
önnevelésnek ez a módja ismeretlen a mi 
asztalainknál s a böjt, a hus ritkább meg- 
jelenésén kivül, semmiből sem vehető észre 
köztünk. Akik igaz wSzerzetesjellemre törek- 
szünk, még mi sem böjtölhetünk óhajunk 
szerint, mert ha társaink meglátják, hogy egy 
fogást magunktól megtagadunk, hahotázni 
kezdenek és kigúnyolják „szenteskedésünket". 
Pedig de jó volna, ha néha-néha böjtölnének. 
Eszükbe jutnának legalább azok a milliók, 
akik életük legnagyobb részét talán épen azért 
kénytelenek átbőjtölni, mert a mi asztalaink 
az ételektől roskadoznak. Alig akad társaim 
közt egy-kettő, aki egy véleményen van velem 
s ezek is félrevonulnak, hallgatnak, feledve 
az egyesülés révén elérhető eredményeket, fe- 
ledve, hogy elszigetelten nem sokra megyünk 
rendünk újjáalakításával, mert „az erő kap- 
csolua nagyobb, ha megoszlik, alább száll". 

De másokról Ítélve, mit szóljak magamról ? 
Tán szent, tán tisztán ideális vagyok? Ko- 
rántsem. Roppant szenvedélyes, érzékies ter- 
mészetem, ha óvakodik is a szavakkal való 



^) Isten szolgája nem azért él, hogy egyék, ha- 
nem azért eszik, hogy éljen és szolgáljon. 



55 



botránkoztatástól, gondolataimban még is meg- 
nyilatkozik. Igazán, illik reám az „erőtlen 
gyarló" jelző és hogy még is merek másokról 
Ítélni, annak a magyarázata nagyon egyszerű. 
Én mindenkép igyekszem gyarlóságaimat ön- 
megtagadással kiirtani, hogy igy gondolatban, 
szóban és cselekedetben egyformán idealista, 
önzetlen szerzetes legyek, mig társaimnál még 
e törekvésnek sem látom nyomát. De azért 
jobban fogom magamat fékezni, még keve- 
sebbet bajlódom másokkal, mert elég seperni 
valóm van a magam portáján. Egyébként 
úgyis rohamosan közeledünk az érettségihez, 
tanulni kell teljes erővel s igy elmélkedni, 
belső életet élni nem igen lesz időm. 

Kecskeméten, 1900 márc. 24. 

Gyónásra való előkészület alatt szomorúan 
láttam, mennyire hanyatlottam ebben az év- 
ben, különösen az októberi kibékülés óta. 
Elöljáróim parancsára többet érintkeztem tár- 
saimmal, hogy zárkózottságomat ne rójják fel 
bűnömül, a magányomból való kilépés azon- 
ban felette kiforgatott lényemből. Mily ke- 
véssé forrott még ki jellemem ! A szerzetesi 
erényeket mindeddig hiven gyakoroltam, mig 
most beérem egy részének csak hangoztatásá- 
val, mert megvalósítani őket igen gyakran nem 
merem, félve társaim közt a kinevetéstől, gúny- 
tól, semmis megjegyzésektől. Nagy fogyatkozás. 
„Non est humilis religiosus, qui non optat vei 
dedignatur sperni".^) Gondolataim végre is arra 



1) Nem alázatos az a szerzetes, aki nem óhajtja, 
hogy megvessék, söt méltatlankodik is miatta. 



56 



az eltökélésre birtak, hogy ezután még buz- 
góbban törekszem a keresztény tökéletességre, 
bármennyire megszaporodnak is önzetlen lelke- 
sedésemet félreértő ellenségeim. „Haladás" lesz 
jelszavam minden téren, mert csak igy remél- 
hetem, hogy egyházamnak és hazámnak, mint 
igazi piarista, lankadatlan munkásságommal 
hasznos szolgálatot tehetek. Tanulmányaim kö- 
zül a történelem nyeri meg egyre jobban tet- 
szésemet, mert látom, hogy tényleg „lux veri- 
tatis et magistra vitae". ^) Es mint az igazság 
fáklyája megdöbbentő világosságot vet a 
múltra, az élet mestereként pedig arra tanit, 
vigyázzunk a Habsburgokra. Aljas módon, jog- 
talanul tolakodtak fel trónukra, hogy ezt a 
derék nemzetet igy jobban megnyomoríthassák. 
Rettenetes trónrajutásuk története. ígértek eget- 
íöldet, megvesztegettek hitvány papokat és gaz 
főurakat, esküdöztek a nemzet jogainak meg- 
tartására s a legelső alkalmat alkotmánysértésre 
használták tel. Önző főuraink és nemeseink, 
akik Mohácsnál elvérezni hagyták a hazát, 
hamar hozzájuk simultak, mert a bécsi kezek- 
ből kapott konc is felette jól esett. Egy Páz- 
mány Péter, egy Széchenyi Pál mer csak vérei 
mellé állni, míg az elnyomott jobbágyok érde- 
kében Lőrinc ceglédi plébános, Martinovics apát 
hallatják hatalmas szózatukat. Mind egy szálig 
pap, bátor, igazi pap, aki nem adja el magát, 
hanem apostolként harcol a meggyötörtekért. 
Nem is lehet, hogy milliók szenvedjenek egy- 
két család miatt. Jól mondtam az ifjúsághoz 
március 15-én intézett beszédemben: „Isten 



^) Az igazság fáklyája és az élet mestere. 

nem királyokat és koldusokat, nem urakat és 
szolgákat, hanem embert teremtett saját képére, 
mindegyikbe egyforma halhatatlan lelket lehelt 
és rábízta aztán, hogy arcának verejtékével, mun- 
kával szerezze meg kenyerét, hivatalát, társa- 
dalmi állását." És nem mások, saját kitartói 
jogainak elrablásával. Ily igazságtalanságnak 
ellentmond a józan ész és a nemesen érző 
sziv minden dobbanása ... „A nép csak ugy 
boldog, ha ők elbuknak." Sajnos, a magyar 
saját vérét nem tudja elszivelni, de hát ez el- 
végre is csak a köztársaságra baj. A mi ala- 
csonyfoku kultúránk mellett azonban erről 
még ugy sem lehetne szó, kiskorú népként 
még királyságra szorulunk, de legyen ez a ki- 
rályság magyar, szívben, nyelvben magyar. 
Szakadjon bár idegenből hozzánk király, ma- 
radjon köztünk, hadd lássa ne csupán örö- 
münket, de mélj^séges nyomorúságunkat is. 
Legyen igazi király, ne csak fényben, külső 
hatalomban, hanem, mint Vörösmarty oly 
szépen és oly sokszor hangsúlyozza, erényben, 
tudásban, akaratban is első. Legyen király: a 
hatalmasok fékentartója, elnyomottak igazsá- 
gos atyja. De ép ezért le kell ráznunk a né- 
met uralmát s aki millióink elemelésén kivül 
egyébbel nem tud rajtunk segíteni, szent ko- 
ronánkkal ne ékeskedjék. Nem könnyű a 
munka: a hatalmasok összetartanak és köz- 
tünk, magyarok közt sok a honáruló. Nevel- 
nünk kell hát magunkat a nagy hivatásra: 
üldöznünk körünkben a lustaságot, fokozni a 
hitet, munkásságot. Tanítványaim előtt ünne- 
pélyek keretében leltárom a kuruckorszak 
szenvedéseit Wesselényiek kivégzését, a 48-as 



58 



tanulságokat, hadd lássák világosan : ez mind 
a németnek és „nagyjaink" kincsszomjának 
gyümölcse. A magyar csak önerejéből, a cudar 
némettől függetlenül élhet biztosan és boldo- 
gan. Ki válalkozzék erre a nyaktörő munkára, 
ha nem az apostol-utódsággal kérkedő papság ? 

Kecskeméten, 1900 március 29. 

A pesti központi papnevelő-intézet növen- 
dékeitől valóban szivet-lelket megindító, ideális 
fogalmazókról, nemes fiatal leviták létéről 
tanúskodó fölszólítást kaptunk. Ünnepeljük 
velük augusztus 20-án, Budapesten egyházunk 
Magyarországon való 900 éves fennállásának 
emlékét. Majdnem kiugrottanr a bőrömből, 
mikor a lelkes szózatot olvastam, mert végre 
meggyőződtem arról, hogy vannak lelkes, ideális 
társaim e széles hazában, kiknek baráti jobbot 
nyújtani erkölcsi kötelességem. Társaim leg- 
nagyobb része közönnyel, vagy épen gúnnyal 
fogadta a nemes terveket ! Mit nekik a 900 éves 
magyar egyház, az ébredő katolicizmus szer- 
vezkedése ! Ok bizony nem fognak a „harus- 
pexekkel"!) szóba állani. Valóban kétségbeejtő 
az itt uralkodó, minden eszményivel szemben 
tanúsított nemtörődömség, mely csak ott kezd 
cl érdeklődni, hol az anyagi jó kézzel fogha- 
tólag lép előtérbe. Néhányad magammal még 
is elmegyünk az ünnepségekre, sőt szolgálato- 
mat is felajánlom ott. Nem törődöm a hazájuk 

^) Haruspex volt a neve annak a római pogány 
papnak, aki hókuszpókuszok végzése közben álla- 
tok beleiből, égi jelekből stb. jósoltak. A tudomá- 
nyosan képzett szerzetestanárok gúnyosan nevezik 
el i^y a világi papokat és általában a kizárólag 
teológusokat. 

s egyházuk jav át felfogni nem tudók, haszontalan 
szájhősök fecsegéseivel, az idealizmusnak fo- 
gom minden erőmet szentelni, fáradok, vesző- 
döm, tűrök, hadd kacagjanak az éretlenek, 
érzem, hála az égnek, Vörösmarty szavainak 
meg^^alósulását : 

„Es mégis, mégis fáradozni kell, 
ii(/i/ ujabb szellem kezd felkiizdeni, 
Egy uj irány tör át a lelkeken : 
A nyers fajokba tisztább érzemény t 
S gyümölcsözőbb eszméket oltani !" 

Oh, kegyelmes Istenem, ki már oly sok jót 
tettél velem, add, kérlek, hogy dicsőségedre, 
embertársaim, hazám és egyházam javára sze- 
rény tehetségemmel én is résztvehessek ennek 
az uj iránynak diadalra juttatásában. Szent 
vallásunk tanításainak megint át kell hatni 
minden honíikebelt, hogy bűneinkből és tévely- 
géseinkből kibontakozva, méltók legyünk az 
Ur kegyelmére. 

Csak nálunk is ilyen irányba nevelnének, 
de itt a lelki élet fejlődését, a papi lelkület 
kialakítását egyszerűen lehetetlenné teszik. 
Agyontanitanak bennünket. Nem elég az is- 
kolai feladat, amelynek szintén szerzetes tanár- 
jelölthöz illően kell megfelelnünk, önképző- 
körben is példás munkásságot várnak tőlünk, 
a gimnáziumi és itthoni énekkarból sem szabad 
hiányoznunk, a zenében sem akarunk elmaradni 
s hozzá a hivatalos művelődéstörténet, francia, 
meg német nyelv itthoni tanulása is ránk 
nehezedik. Az illemtan és a szerzetes-szabályok 
is lefoglalnak egy-egy órát. Szükséges vala- 
mennyi, de egyszerre megemészthetetlen s ép 

azért észszerütleii is. Nihil nimis ^) Csinján min- 
dennek sorát lehetne ejteni, inig igy részben 
megutáljuk a sok tudományt, részben lelki- 
életünk müvelésére nem tudunk időt keríteni. 
Lassan, egészen észrevétlenül eldurvulunk és 
legszentebb igyekvésünk mellett is elvilágia- 
sodunk. Azért figyelmeztetett bennünket szent- 
atyánk : „Religiosum quidem ornat scientia, 
sed virtus coronat.^) És mi épen az erény 
ápolásának lehetőségétől vagyunk megfosztva. 
Nincs rá időnk, mintha nem is az volna a leg- 
fontosabb a szerzetesre nézve ! De hisz egy-két 
hónapig tart még e rabság. Az egyetemen sza- 
badon oszthatom be időmet s majd akkor 
pótolom ez évnek mulasztásait. 

Kecskeméten, 1904 április 14. 

Két feltámadáson vettem részt : itthon és a 
nagytemplomban, hol a szent sir igazán ájta- 
tosságra gerjesztett. Ami mind a két helyen 
megindított, a nép jámborsága volt. Szinte ki 
lehetett érezni szavaiból és mozdulataiból, 
mennyire bensejéből fakad vallásossága s egy- 
úttal mennyire igazolja Arany szavainak igaz- 
ságát : „A szegénynek drága kincs a hit". 
Nagy kincs, egyetlen gazdagsága, mely két- 
ségbeesni nem engedi és bölcs államférfiaink 
mégis meg akarják fosztani még ettől az 
egyetlen vigasztalásától is, mintha bizony hit, 
vallás nélkül virágozhatnék, vagy csak létez- 
hetnék is állam. Amily fokban meghatott és 
fölemelt a nép buzgalma, époly, vagy még 

^) Semmit se szerfölött, 

^) A szerzetest ugyan ékesiti a tudomány, de az 
erény koronázza meg. 

nagyobb mértékben sújtott le és keserített el az 
előkelők közönj^ös, sőt megbotránkoztató ma- 
gaviselete. A nők kivételt képeztek. Ök lebo- 
rulva imádták Alkotójukat s az érző sziv 
ujjongott örömében, midőn az anya előtt ott 
látta térdelni az apró gyermekeket. Szegény 
nők, szegény anyák ! Még boldogok vagytok, 
mig ilyenek gyermekeitek, de jönni fog az idő, 
melyben a világ megrontja a kedves csemeték 
gondosan ápolt lelkeit s ekkor majd a fájdalom 
hét tőre járja át sziveteket ... A nő mellett 
itt-ott látható volt a férj is, amint elkény- 
szeredett arccal végig nézi — imádságra, ugy 
látszik, nem nyilik ajkuk — a szertartásokat. 
Még gyalázatosabb látványt nyújtanak a hiva- 
talos küldöttek : a katonatisztek. Egyik-másik 
nem csak nevetgélt, de a mellette elvitt Oltári- 
szentségnek még hátat is fordított és fecsegett. 
Ha szegény Hunyadink felébredne ! 

Ezek az önkénytelenül tett megfigyelések fog- 
lalkoztatják lelkemet, mely annyi bus tapasz- 
talás után elborul, de azért nem csügged. 
„Küzdeni a legnemesbekért", mint Vörösmart j'^ 
mondja. Ez az elhatározás újul meg bennem, 
de elkeseredve látom be, hogy erőm csekél}^ az 
árral való küzdelemre. Csatlakoznunk, egyesül- 
nünk kell hát nekünk idealistáknak is, mint 
a materialisták szövetkeznek s igy egyesült 
erővel remélhetnők már e kinos álllapotból 
való föltámadást. Vagy tán lehetetlen a jó 
ügy győzedelme ? Csak a gazság uralkodjék a 
nag}?^ világon s a szépnek, nemesnek ne jusson 
csak egy parányi hely sem ? Hasztalan az ideális 
szivek minden fáradsága, minden könye, min- 
den hervadása? Oh, ez kétségbeejtő volna, ez 



62 



ellen tiltakoznék a gondolkodó ész s a sebek- 
ben gazdag szív minden lüktetése. Oh, ez 
nem lehet! „Az emberi nem el fogja érni magas 
célját. Századok fognak múlni, sok ivadék el- 
tűnni küzködés között, de a napnak jőni kell, 
melyben nemünk hivatását betölté, melyben 
a jo győzni fog e világon; a mi hivatásunk 
elhinteni magvát, homlokunk izzadságával 
termékenyíteni földjét, szivünk forró vágyai- 
val érlelni csemetéit; végzetünk: „küzködni, 
kivánni, reményleni." (Karthausi.) Oh, édes 
Istenem, én hiszek és reménylek Benned, ne 
engedd, hogy szivemet megölje a bánat, lianem 
inkább adj erőt a nemesért vivandó harcra. 
Tedd gyümölcsözővé munkásságomat és én 
örökké magasztalom a Te szent nevedet, a Te 
jóvoltodat, mely szenvedésem árán másoknak 
boldogságot szerez. Uram, csak Te ne hagyj 
el, ha az egész világ elfordul is tőlem. Csak 
Te védj. Te oltalmazzál, Te gyámolits, vérző 
szívvel is örülni fogok, mert látom, fáradozá- 
som a Te dicsőségedre, felebarátaim javát szol- 
gálta. 

A napokban több ideig beszélgettem társaim- 
mal és most már egészen megértem egyik- 
másik viselkedését, a szerzetesi életről való 
cinikus vélekedését. Nem hivatásból, nem isteni 
sugallattól vezetve léptek szerzetbe, hanem 
kényszerből vagy számításból. Egy nagy részü- 
ket a „jó" szülők erőszakolták kolostorba. 
Tapasztalták az élet nehézségeit és csupa szere- 
tetből meg akarták azoktól kímélni őket és erre 
legalkalmasabb megoldásnak tartották a reve- 
rendába bújtatást. Bámulatos szülők! Menny- 
ország helyett pokolra taszítják gyermekeiket. 

Mert pokoí az a pálya, mely természetünkkeí, 
egész valónkkal ellenkezik. Hát még a majd- 
nem emberfeletti áldozatokat követelő szerzetes- 
élet! Megkérdeztem, miért nem lépnek ki, ha 
kedvük ellen vannak közöttünk. HihetetlenüPy 
kicsinyes okokkal hozakodtak elő. Mit szólna ki- 
lépésükhöz a világ? Szüleik büszkék, hogy egy 
pap fiuk van, akinek a község apraja-nagyja 
süvegel és kezet csókol, az urak pedig maguk 
közé fogadják. Társaim nagy része iparos és 
parasztcsaládból való. Mit mondana az öreg- 
anyja, nagynénje s egyéb pereputtyja kilépé- 
séhez. Gúnyolnák, megvetnék, kitagadnák. In- 
kább maradnak hát és Isten választottjainak 
ruháját viselve, közönyösen morzsolják le 
életüket. Elvégre a jólét sok kárpótlással szol- 
gál ! Ennél a fajnál veszedelmesebb az egyenes 
számítással belépők csapata. Ok kedvvel, saját 
elhatározásból léptek szerzetbe : látták, milyen 
könnyen és milyen vigan élnek a szerzetes-taná- 
rok, felcsaptak hát társakul. Mig az elsők meg- 
próbálnak legalább valódi szerzetesekké válni, 
ezek kezdettől reverendás bohémeknek indul- 
nak. Tudják, hogy a szigorú noviciátus csak egy 
év, azután meg már Gsicsón bucsu. Ha mégis 
kedvük szottyan, a tanári vizsgák megszerzése 
után egyszerűen itt hagyják emlékül annyiszor 
megfertőzött reverendájukat és világi tanárok 
lesznek. Most látom csak világosan társaimat és 
most döbbenek meg tőlük igazán. Nehéz ezeket 
szerzetessé alakítani. Quem neque glória, neque 
pericula excitant, nequiquam hortere.^) Az Isten 



1) Akit sem a dicsőség, sem a veszedelem nem 
serkent, azt sehogysem lehet buzdítani. 

dicsősége nem lelkesíti őket, a pokoltól való 
íélelmet meg hirből sem ismerik. 

Jól esett e szomorú tapasztalatok közt Pista 
barátom sorait olvasnom.. Az esztergomi pap- 
nevelőből Írja, hogy még mindig nem tud 
a papi életbe megnyugodni. Folytonos lelki 
tusák közt folynak napjai és sem a maradásra, 
sem a kilépésre nem tudja magát elszánni. 

Hiába, a liatal sziv, tőként az ideális vágyak- 
kal telt, boldogtalannak érzi magát a papi 
életben, mert hiányzik itt, ami után örök 
természete folyton sóhajtozik : a szabadság 
és a szerelem, a földi lét leghatalmasabb 
mozgatói. S nekünk mégis úrrá kell rajtuk 
lenni. A napokban tartja bátyám eljegyzését, 
mely újra a családi élet boldogságát idézi lel- 
kem elé. Tőlem megtagadta Isten e kegyel- 
met. Egyedül, elhagj^atva kell bolyonganom 
e földön, ahol minden érző lény — még az 
utolsó féreg is — párjára lel, csak az én szivén 
hervadt el a magányban, senkitől sem gon- 
dozva. Miért is szeretek oly nagyon ? Minek is 
a szerelem olthatatlan tüze szivemben, ha nincs 
testvérláng, amellyel egyesüljön. Nem panasz- 
kép mondom ezt, csak a sajgó fájdalom kért 
hangokat. Az utolsó néhány hónap keservét 
igazán nem tudnám leirni. Hasztalan lobog 
a szeretet tüze szivemben, az idő halad és 
nekem mennem kell a hat deszka képezte kis 
lakásba pihenni örökre. S mi vár reám amott ? 
Isten ! Feltétlenül bizom Te benned. Te keb- 
ledre fogadod megtért gyermekedet. A házas- 
élet tán nyújtana e földön is szebb éveket, de 
távoznom innen nem szabad. Olyan vagyok, 
mint a kalitba zárt madár, mely ha ki is 

^) Akit sem a dicsőség, sem a veszedelem nem 
serkent, azt sehogysem lehet buzdítani. 

repülhet, visszaszáll börtönébe, mert a nagy 
világon otthonát máshol nem leli. Esküm köt 
ide. Végzetem az, ami a dércsípte virágé: a 
hervadás, a pusztulás. Lassan, évekig haldo- 
kolni az én sorsom. 

Kecskeméten, 1900 május 21. 

Keresztjáró napok. Reggel segédkeztem a 
körmenetnél s igy kerültem a franciskánu- 
sokhoz tízóraira. Társaim már régen örültek 
ennek a napnak, én azonban máma ismertem 
meg először örömük okát a valóságban és 
bizony elszomorodtam. Az Ur kiengesztelésére, 
meg áldásainak ki eszközlésé re vezettük a kör- 
menetet ; alig értünk azonban ki a sekrestyébe, 
faképnél hagytuk a buzgón imádkozó hivőket, 
magunk pedig püspöksüveggel, pásztorbottal, 
szóval egész egyházi diszben bevonultunk az 
ebédlőbe, ahol már csapra verve várt ránk a 
sör és tormával köritett virsli. Ettünk, ittunk, 
mig a nép ájtatos lélekkel énekelte és imád- 
kozta végig paptársunk jól megnyúló miséjét. 
Mire vége volt a szentmisének, az ebédlőben 
már vidám hangulat uralkodott s épen ideje 
volt, hogy megint a nép élére álljunk és tovább 
vezessük őt. Nekem nagyon különösnek tetszik 
ez a dolog és azt hiszem, minden következe- 
tesen gondolkodó ember helytelennek tartja 
ezt a mulatozást. 

Kecskeméten, 1899 május 26. 

Az éjjel zivatar volt s ma olyan üde a ter- 
mészet, mint a gyöngyharmatban fürdő Auróra. 
A nehéz akác-, hársfa- és liliomillattól terhes 
levegőt incselkedve csapja be ablakunkon a 

szellő s amint átölel bennünket, elkábulva meg- 
rázkódunk, mint az első szerelem legelső csók- 
iától. Az ébredő természet velünk is érezteti 
hatalmát s amint benne minden pezsegve forr, 
az általános feléledés alól mi sem képelhetünk 
kivételt, felpezsdül a vérünk és nem hagy 
nyugodni bennünket. Egészen meg vagyok én 
is zavarva. Kábultan járok ide s tova, mintha 
valamit keresnék, mintha valamim hiányza- 
nék. Este künn sétáltam a kertben s tanultam. 
A kertészlak mellett gyomlált a kertész leánya 
és legnagyobb meglepetésemre loppal beszél- 
getett vele egyik rendtársam. Udvarolgatott, 
mint már tavaly is legszentebbnek tartott bará- 
taim egyike. A többiek már régen kacagva, 
gúnyolva tárgyalták riendtársunk „kertészet 
iránt tanúsított meleg érdeklődését". Ők azon- 
ban nem ütköznek meg rajta. Hisz csak a 
napokban jutottak kezünkbe ellenfeleinknek 
a házi cselédekkel váltott szerelmes levelei. 
Randevút kértek és állitólag kaptak is a kug- 
lizónál, meg kerti szertárban. Jóizü nevetgélés 
közt tárgyalják kalandjaikat és a régi növen- 
dékekhez képest még szinte szenteknek mond- 
ják magukat, mert legalább a kőfalon át nem 
szöknek éjjel a kéj tanyákba. 

„Non est castus, qui castitatis hostes non 
fugit" ^) mondja szent atyánk és a tisztaság 
megőrzése végett szigorúan lelkünkre köti, 
hogy nőkre, különösen formás fiatalokra és 
szüzekre ne nézzünk, sőt még ifjak, vagy saját 
anyánk, fivérünk és testvérünk arcába se 



^) Nem szűzi tiszta az, aki a tisztaság ellenségei 
elől nem menekül. 

tekintsünk. Az utcán sem szabad nézdegélni, 
vagy társaim szokása szerint szeretőkre Ica- 
csintgatni : „Cum per Urbem incedis, mementó 
te religiosum, non pictorem esse".^) A test 
hosszánál tovább tekinteni nem szerzetes-erény. 
Ha rendalapitónk ezen bölcs tanácsait és 
parancsait idézzük, oly cinikusan beszélnek 
róla, akárcsak a Herkó Páter vicceiről szól- 
nánk. Hej, pedig de rájuk férne egy kis mor- 
tiíikáció ! ^) Hiszen a romlott emberi természet 
minden imádság, minden önsanyargatás mel- 
lett is erősen hajlik a rosszra és egyedül Isten 
különös kegyelmének kiérdemlésével szabadul- 
hatunk meg az állati sorba sülj'^edéstől. 

Csak körül kell táborunkban tekintenünk. Az 
erkölcstelenség oly vigan tobzódik körünkben, 
hogy a legtermészetellenesebb bűnök is buján 
tenyészhetnek közöttünk. Nem hiában őrködött 
noviciusmesterünk, hogy szabályaink értelmé- 
ben mosdás és öltözködés közben se láthassuk 
még egymás mezítelen testét sem, hogy félreeső 
helyeken csak a legrövidebb ideig tartózkod- 
hassunk ; saját vallomása szerint szomorú pél- 
dák győzték meg az ember gj^öngeségéről és 
legocsmányabb bűnökre vetemedéséről. De kör- 
nyezetünk is lesújtó tapasztalattal szolgál. Gon- 
doljunk csak tavalyi számtantanárunkra. Sokáig 
nem tudtuk megmagyarázni egyes osztálytár- 
saink iránt tanúsított előszeretetét, osztálytár- 
saink egészségének fokozatos hanyatlását, sápa- 
dását : vakációban aztán arzént vett be szegény 
rendtársunk, hogy az igazság sújtó keze elől a 

1) Mikor a városon mégy át, emlékezzél meg róla, 
hogy., szerzetes vagy és nem festő. 
*) Önsanyargatás.' 

halálba meneküljön. íme, az Isten kegyelmét 
semmibe vevő embernek megtévelyedése. 

Ugy tudom, egyik európai hirü rendtársunk 
szorgosan kutatja szerzetünk természetellenes 
bűnökbe sülyedt tagjait és lia biztos adatok 
birtokába jut, nem a tussoló egyházi elüljáró- 
ság, hanem világi hatóság előtt teszi meg föl- 
jelentéseit. Ha a rendőrség nem intézné el 
erélyessége mellett is botrányt kerülve az ilyen 
papi ügyeket, követ hajítanék a saját hatóságát 
megkerülő feljelentőre, igy azonban helyeslem 
eljárását, mert a rafíinált kéjenceket irtja ki 
közülünk, vagy legalább szenteskedő álarcukat 
tépi le irgalmatlanul. „Qui servus Ghristi vult 
esse, non cupit videri sanctus.O Legyen valóban 
szentéletü hosszú misézés, szemíorgatás nélkül. 
Most látom csak győri bencés osztályfőnököm, 
a feledhetetlen pedagógus drasztikus szavainak 
igazságát. „Minél szentebb, annál kutyább". 
Lesújtva kell ezt a szerzeteséletben látnom. 

Én nem fogok rabja lenni a testi vágynak. 
Heves vérem hasztalan pezseg ereimben, kor- 
látok közé szorítom. Tudom, nehéz tusaim 
lesznek. 

Vérmes természetemet ismerve, a tisztasági 
fogadalmat csak félve mertem letenni, de jó 
noviciusmesterem biztatott: „Ne féljen, Caris- 
sime^), idővel majd csak meglesz ezzel is." És 
meg is kell lennem, még pedig becsülettel, 
fogadalmamhoz hiven. Oh, csak ezek a szép 



1) Aki Krisztus szolgája kíván lenni, nem akarja, 
hogy szentnek lássék. 

2) Igen szeretett ; kedvesem. Ez a növendékek 
megszólítása. Körülbelül azt akarja kifejezni: ked- 
ves testvérem. 

tavaszi napok oly borzasztók, oly kegyetle- 
nek ! A noviciatusban is igy voltam. Az a 
kéjes virágillat: az utca akácvirágai s a kert 
liliomai ugy megbóditottak, hogy egész tes- 
temben remegtem. Szinte érzem, amint a küz- 
delemben megroppanok és megroskadok. Nem 
baj ! A testen uralkodni kell a léleknek. Kell 
Krisztusért, aki maga is jól ismerte ennek a harc- 
nak gyötrelmeit s azért kötötte lelkünkre, hogy 
minden ember nem képes ily áldozatra, ne is 
vállalkozzék reá: „Qui capere potest, capiat".^) 
Megpróbálom. Imádság és önsanyargatás lesz- 
nek fegyvereim s a Krisztus nevében aratott 
diadal édes érzete legszebb jutalmam. 

Kétnyárpusztán, 1901 július 10. 

Vége a középiskolai gyötrelmeknek, praema- 
turus lettem. Szinte szégyenlem is a dolgot, 
mert abban a testet-lelket gyilkoló gyötrésben 
jelesen végezni, bizony-bizony kétes dicsőség. 
Csak az vigasztal, hogy teljes csömörlés fog el 
még a középiskolára való gondolásnál is. 
Utálom, gyűlölöm az „általános műveltség 
elsajátítása" cimén kedélyt, értelmet és min- 
den humanizmust kiölő „rendszert". Egészen 
fellélekzettem, amikor Kecskemétnek bucsut 
mondhattam és annyi kin, annyi észbutitó 
magolás után rokonaim és ismerőseim közé 
mehettem. Győrött is voltam. Ot is felkerestem, 
hogy megkérjem, ne irjon nekem több levelet: 
mindegyikünknek fájdalmas és kellemetlen. 
Nem találtam otthon, vidéken tartózkodott még, 
talán épen a jó Ég bölcs végzése folytán. De 



^) Aki felfoghatja, fogja fel. 



láttam arcképeit. Jobb, hogy nem volt otthon* 
Most látom csak, milyen szerencsések a sza- 
bályaikat szigorúan betartó szerzetesek, akik 
komolyan őrizkednek a kísértés alkalmaitól, 
szívósan ragaszkodva klauzurájukhoz.^) Jól tette 
Kalazancius, hogy tőlünk is megkövetelte a 
klauzurát, mert csakugyan igaza van : ránk, 
szerzetesekre nézve nagy veszedelemmel jár a 
szülőkkel, rokonokkal stb. való érintkezés. 
Egyébként megtudtam, hogy Irma menyasz- 
szony. Ezzel vége is van lelki küzdelmeimnek 
és megkezdődik igazi szerzeteséletem. Nem 
csak az eskü, hanem Irmának szent irigye is 
ide köt már engem . . . 

* „Szegény szivem, viseld magad csendesen, 
Ha rá gondolsz, ne dobogj oly hevesen ; 
Tanuld meg őt, tanuld meg őt feledni, 
Hiszen tudod, hogy nem szabad szeretni." 

Nem szabad ! Milyen könnyű ezt kimondani. 
A legnagyobb önmegtagadásra vállalkozni, 
mikor a társak százai a legsivárabb életet élik 
körülem. Hányszor kellett miattuk csak útköz- 
ben is pirulnom. Rokonaimmal több helyen 
bementünk templomba és egy egész csomó 
prédikációt is hallgattunk. A föld alá szerettem 
volna sülyedni. Teljesen készületlenül mennek 
fel igen gyakran különben is korlátolt világi 



^) A szerzetesek lakosztályába vezető zárt ajtót 
jelenti. Ezen csak a kapus (ianitor) tudtával lehet 
bemenni. Szerzetes csak a házfőnök engedélyével, 
a melléje adott társsal léphet ki rajta, miután a 
házfőnök áldását fogadta, az előirt imádságot el- 
végezte és szentelt vizzel magát meghintette. 
Útközben a házfőnök előzetes engedélye nélkül 
még templomba sem szabad betérnie, hanem csak 
előre kijelölt dolgát kell végeznie. 

papjaink a szószékre, mert azt hiszik, intelligens 
ember ugy sem vetődik a falusi templomba, a 
parasztnak meg akármi is jó, csak mennyország 
és még több pokolról legyen szó benne. Kis- 
cellben bencés prédikált, de oly hülyén, ahogy 
csak egy iskolában már használhatatlan agy- 
lágyult beszélhet. Gazság, hogy lelkipásztor- 
kodással nyugdíjas, vagy szellemileg megrok- 
kant rendtagokat biznak meg. így történik 
meg aztán, hogy az Istent legnagyobb gonosz- 
tevőként állítják a hivők elé. A meghallgatott 
prédikálok sorra ezt cselekedték. Azt mondták : 
tűrjetek, szenvedjetek, mert különben meg- 
haragszik rátok az Isten, nyugodjatok meg 
sorsotokban, mert ha zúgolódtok, örök kár- 
hozatra csap benneteket az Isten. Mert a jó 
Isten büntet, ver, még pedig alaposan : örök 
gyötrelmekkel. Hogy pirultam, hogy bosszan- 
kodtam ! A jó Isten nem lehet nálunk, gyarló 
embereknél is hitványabb s ha közülünk a 
nemesebb lelkek csak élethossziglan, sőt évekig, 
napokig nem tudnak felebarátaikra haragudni, 
a végtelenül tökéletes Isten örökre haragudnék 
a meg-megbotló halandóra? Az az Isten, akinek 
egyszülött Fia minden földi hatalmassággal 
szembe szállott, örök kárhozattál sújtana ben- 
nünket azért, mert zúgolódunk a nyomorúság 
ellen, mely lelki tökéletesedésünket meg- 
akasztja? Szentségtörés ilyesmire még csak 
gondolni is. Fáj a szivem, mikor elnézem a 
készületlenségében tücsköt, bogarat összehordó 
papot hallgató hivőket. Sirni tudnék nyomoru- 
ságuk láttára, ha a világi papok bűnös renyhe- 
sége miatt érzett elkeseredésem felül nem 
kerekednék. Anyagilag züllik, lelkileg elsatnyul 

a nép s a hat napon át bor és pipaszó mellett 
tarokkozó papság még egy becsületes prédiká- 
ciót sem tud neki tartani. A kalmár-szellem 
közéjük lopózott s a nagy többség csak azt 
teszi meg lelkesedéssel, amit pengő pénzzel 
űzetnek meg neki. A nép vezérének kellene 
lenni s ma börtönöre. A népet minden elnyomás 
ellen erélyesen megvédeni volna legszentebb 
kötelessége s ma zsákmányul dobja oda a 
hatalmasoknak. Szomorú tapasztalatokkal ren- 
delkezem. Atyám mindig nagybirtokon volt 
gazdatiszt, közvetlenül láthattam hát a nép meg 
nyomoritását. A szolgabíró és a pap kaptak 
egy-egy szekér szénát, marháik számára szabad 
legelőt s a „rakoncátlankodó" cseléd mindig 
biztos lehetett pervesztéséről. Ki nyitja meg a 
szegények szemeit, ha nem a papok? Rólatok 
van megirva: ti vagytok a világ világossága és 
ti hitvány'- anyagi jólétért a világ sötétségévé 
lettetek. Tudatlanok, renyhék, istenkáromlók I 
Sopronban időzve. Rákosra is kirándultunk. 
Megint csak elszomorodtam. Mily szép, mily 
gyönyörű a vidék. És németek lakják, néme- 
tek, akik határköveikre németül vésetik fel 
falujok nevét. A tanüó alig tud magyarul 
pötyögni s mégis ő nevel magyar honpol- 
gárokat 1 A plébános németül prédikál, mert 
a püspökök nagy gondot fordítanak arra, hogy 
minden nemzetiség a maga nyelvén hallgassa 
papját. Még a katekizmust is németül tanítják. 
Ilyen „hazafiság" is csak a mi felekezeti isko- 
láinkban virágozhatik, hogy láttára a hitetlen 
állam méltó jogot formálhasson az iskolák ki- 
sajátítására. És ki mindennek az oka ? A pap- 
ság, mert tunya, mert nemtörődöm, mert léha. 

Pedig ne liigyje senki, hogy jó pap lehet, ha a 
haza ügyét minden kitelhető erejével nem gyá- 
molítja. A pap minél több ember boldogságát 
tartozik előmozdítani, már pedig ezt csak abban 
a körben teheti, amelyben él, tehát hazájában, 
itt is csak kevés számú honfitársai közt. Ha 
ezeket ráveszi Árpád örökségének megerősíté- 
sére, gyarapítására, amihez elengedhetetlenül 
szükséges, hogy mindig magyarul beszéljünk és 
erezzünk, akkor papi kötelességeit is teljesítve, 
méltó a tiszteletre: mint pap és állampolgár 
becsülettel megállta helyét. Sohasem teljesít- 
hetjük hívebben ezt a feladatot, mint akkor, ha 
a keresztény szocializmus apostolaivá leszünk. 
A magam részéről nagy buzgósággal tanulmá- 
nyozom elméletét, hogy másokat is megnyer- 
hessek számára. Példás élettel és igazi tudással 
aztán sikerül majd a gyalázatos irányok meg- 
semmisítésével valláserkölcsön nyugvó haza- 
liságunkkal boldogítani ezt az elgyötört, elzsidó- 
sodó országot. 

A jó Isten látja szándékaimnak tisztaságát, 
nem vonhatja hát meg tőlem áldásait. Igen, 
Uram, Neked kell segítened e küzdelemben, 
mert Te az elnyomottak Oltalma, az igazság 
Védője vagy. Ha Te elhagysz bennünket, ha 
odavetsz a hitványok martalékául, megrendül 
hitünk és bizodalmunk, kivetkőzünk embe- 
riességünkből és Nélküled megyünk a gaz 
haramiák, a zsarnokok ellen és zászlónkon 
csak e két szó talál helyet : Élet — halál ! De 
Te nem hagyhatsz cserben, mint felkent kirá- 
lyaink. Te hűséges Isten vagy, Magyarok Is- 
tene, nem engedheted népednek pusztulását. 
Oh, vagy honnan lássuk létedet, bölcseségedet, 

jóságodat, ha nem segíted legszentebb törek- 
véseinket a henye kéjencekkel szemben dia- 
dalra? 

Szomorú körülöttem a vidék. A hüselöből 
látom Horvátország erdökoszoruzta határait. 
Fátyolként ül rajtuk a ködtömeg. Elbujt a 
nap, nem akarja látni e bűnös föld még 
bűnösebb papjait. Távolról ágyuszó hallik. 
Gyakorlatoznak a „császár" tüzérei. Adóíillé- 
reinkből szorgalmasan tanulják, hogyan kell 
értelmezni az „Isten kegyelméből felkent király" 
parancsára a szentírást: Szeresd felebarátodat, 
mint önönmagadat! 

Kétnyárpusztán, 1900 július 29. 

Sokat tanultam a lefolyt napokban, de tanul- 
ságaim épen nem örvendetesek. Mindenütt 
vallástalanság. Az intelligencia, ha nem is 
egészen ateista, vallását teljesen tetszése szerint 
alkotja meg. Katolikus férfiak egyáltalában 
fehér holló számba mennek, mert egyházunk 
tanításait ezer közül egy is alig fogadja el a 
maga egészében. Istentől kinyilatkoztatott igaz- 
ságokban nem hisz, az imádságot, böjtöt, gyónást 
teljesen fölöslegesnek tartja, a szentek tiszte- 
letén meg csudákon pedig épenséggel jó kedv- 
vel élcelődik. A vallás szerintük szükséges, de 
nem a müveit uri osztálynak, hanem a tudat- 
lan néptömeg fékentartására. Hébe-korba el- 
járnak templomba is, hogy példát adjanak a 
népnek. Hadd lássa a tömeg : nini, az urak, 
ezek a tanult emberek is hallgatnak misét, 
imádkoznak, hisznek a papnak, vallásosak, 
miért ne lehetnénk hát mi, szegény emberek 

is, vallásosak! Hej I ha tudná a nép, hogy ezek 
a jó urak csak csalnak ! Ha látnák, mily ke- 
veset adnak az urak a papokra, mikor a nép 
nem látja ! Igazi uri családokba nem is fogad- 
ják be szivesen ma már a papot és magam 
is gj^akran kellemetlenül tapasztaltam uta- 
mon, hogy az urak bizonyos lenézéssel kezel- 
nek velem csak azért, mert pap vagyok. Sok 
be is vallotta később a társalgás folyamán, 
hogy utálja a papokat, mert tudatosan csal- 
nak. Bennem tisztelte a szilárd meggyőződést, 
de egyúttal azon nézetének adott kifejezést, 
hogy a komoly tanulmányok ki fognak engem 
is józanítani. 

Nem vetek rájuk követ, papgyülöletüknek 
erős jogalapja van. A minap fordult meg ná- 
lunk egy szolgabíró és beszélgetése közben 
ugyancsak pirulnom kellett rendtársaim miatt. 
Hallanom kellett a nagykanizsai „piarista atj-^ák" 
kicsapongásait, kaszirnőkkel való tivornyázá- 
sait és férjes asszonyok zaklatásait. Szegény 
Kalazancius, hova jutottak fiaid ! Kaszirnőkkel 
pezsgőzni, másnap pedig gyónás nélkül misézni 
és kézbe venni az Ur Jézus Krisztus szentséges 
testét! így már hinnem kell sok mindenfélét, 
amit eddig csak a papságra szórt aljas rágalom- 
nak tartottam. És ilyen társak közt keli élnem, 
mig a sir el nem temet! Szegény sziv, mely 
szerelmet nem lelvén, idealizmust kerestél, 
nagyon rossz helyre jutottál 1 Ki fogsz-e itt 
majd tartani? Hajlamaid ép ugy megvannak 
a szerelemre, mint másban, indulataid ugyan- 
azok, mint a máséi, kedved is csak ugy, vagy 
még jobban van, egy csöndes családi tűzhelyre, 
mint bárki másban és neked mindezt meg kell 

tagadnod, bármint sajogj is, mert életedet ideális 
cél megvalósítására szentelted. De nem meddő-e 
ez a küzdelem, mikor e cél megvalósitására 
nem csak hiányzanak, de sőt utadban állanak 
rendtársaid ? Innen menned, vagy itt pusztul- 
nod kell. Elmennék én, de nem tudom, hova. 
Felkeresném orvosomat és Irmával becsületes 
életet élve, boldog lennék. Elmennék, de nem 
szabad. Megesküdtem, hogy szerzetes leszek és 

w 

maradok, ha Irma nem lehet enyém. Az Eg 
akaratát fogom ebben meglátni . . . Nem boh"^- 
gatom a kis menyasszonyt többé, hadd legyen 
boldog jegyesével. Még a táját is kerülöm, 
hogy ne lássam, hogy ne szakadjanak fel újra 
szivem sebei. És most búcsúzzunk is el örökre, 
édes gyermekem, e lapokon mi már nem talál- 
kozunk. Még itt sem. Miért töprengjek elér- 
hetetlen után, miért töltsem meg szivemet meg- 
valósíthatatlan ábrándokkal ? Nem, nem leány- 
kám ! Isten veled. Gondolataim sürün eljárnak 
még Hozzád, de a jó Isten könyörülni fog rajtam, 
magához vesz e siralomvölgyből. Bajza verse 
teljesül rajtam : 

Tiltsa bár az ész szava, tiltsa végzetem, 
Érted lángol, érted ég minden érzetem 
Lassanként megölnek a titkos bánatok : 
Mint a hévüiött virág földre roskadok. 

Földre roskadok. A természet megmutatja, ha 
bebizonyítottam is „A virágnak megtiltani me(j 
lehet. Hogy ne nyíljék ha jő a szép kikelet", 
az ősz hideg szelének még sem tudok ellen- 
állani. Földre roskadok. Eltemetnek és sírom 
keresztjére ridegen fel vésetik, itt nyugszik . . , 
szerzetes. Csak azt nem árulja el semmi, hogy 

ott alant egy életében lángolón szerető szív 
pihen. 

De hadd törjön össze a sziv, csak jó szerze- 
tessé legyek. Meg kell mutatni a hitetlen világ- 
nak, hogy vannak meggyőződéses szerzetesek 
és papok is, sőt ezután ők képezik majd a 
többséget. Erre az átalakulásra a világi papok 
is rászorulnak. Jól látom ezt most itt, vidéken. 
Pusztánk mellett van Udvarhely község. Tem- 
plomját nagy áldozatkészséggel építtették a 
hivők és most mégis órányira kell bejárniok az 
anyatemplomba. Ha a kettős ünnepeken kivül 
is helyben akarnak misét, ki kell hozatniok 
saját kocsijukon a papot és meg is kell fizet- 
niök. „Majd sz . . . m nektek ingyen misét", 
szokta a plébános ur mondani s a hivők ter- 
mészetesen okultak az épületes beszéden. Egyi-e 
kevesebbet adnak maguk is az igy leszólt szent 
misére, erkölcseik lazunak és családi életük- 
ben nem riadnak vissza az erkölcstelen két- 
gyermek-rendszertől sem. 

A harangszó kezd már csak időjelzővé lenni, 
mert egyre kevesebbnek juttatja eszébe, hogy 
most kalapot levéve imádkozni kell. Tem- 
plomba se a belső vallásosság vonzza már őket. 
A leányok és legények egymást akarják ott 
látni, az öregek meg szokásból kullognak el, 
mint akár apáik és nagyapáik, mert ugyan 
mit is szólna a szomszéd, ha ő egyszer elma- 
radna a miséről. A vallási kötelességek már 
csupán csak szokások, minden belső komolyabb 
tartalom nélkül. A világtalan is látja ezt, csak 
a papság marad vak, mert holt, élettelen az ő 
lelke, nem gondolkodik. Bezzeg hizik a hasi 
De hogyan követelhetjük igy a közbecsülést, 

hogyan vehetjük rossz néven az uri osztály 
papgyülöletét ? A papság nagy része igen rá- 
szolgált a megvetésre, a mi kötelességünk 
becsületes élettel helyre ütni a csorbát. 

Kétnyárpusztán, 1900 augusztus 7. 

Nagy örömet hozott ma reggel a posta : meg- 
jött a mutatio^) és én Endre barátommal Buda- 
pestre kerültem. Deo gratias.^) Régi vágyunk 
teljesült: Egy helyre kerültünk. Kíváncsi va- 
gyok az uj életre: hoz-e annyi keserűséget, 
mint a régi. Egy bizonyos: erősen talpra kell 
állanom, ha be akarom hivatásomat tölteni. 
De szilárdan bízom Isten segítségében. Az 
egyetem, a sok könyvtár és társaim, mind meg- 
annyi támaszaim lesznek harcomban. Mily 
üdvös lesz a központi papnövelde növendékei- 
vel meghányni-vetni a papság ügyeit, a rosz- 
szakat sárig lerántani, hogy példájuk elrettentő 
legyen és mindenkit jó útra téríteni. Elismerem, 
nem könnyű jó papnak lenni. A gyarló emberi 
természet hamarosan enged, egy-kettőre felhagy 
az önfeláldozással, ha lelkes társaktól nem nyer 
biztatást, bátorítást. Jól tudom, az eddigieknél 
is nehezebb küzdelem közt folynak le napjaim, 
mert a nagyobb szabadság nagyobb veszéllyel, 
több kísértéssel jár és a romlott emberi ter- 
mészet könnyen megbotlik. Egy angyalian 
nemes arc, ártatlanságot visszatükröző szempár, 
egy-két szívből fakadó szó hamar megtántoritja 
az érző keblet. De a szabadság nem csak veszélyt 



1) Változtatás. így nevezik azt az ivet, melyen a 
szerzetben előforduló személyi változásokat közli 
a rendfőnök. 

3) Hála Istennek. 

rejt magában, van áldása is. Nem leszünk 
annyira egymásra utalva, kiki végezheti dolgát 
s ezzel öntökéletesítésén is zavartalanul fára- 
dozhatik. Munka foglalja hát le minden perce- 
met s akkor e sajgó sziv is megnyugszik, 
elveszített kincsét feledve. 

Budapesten, 1900 augusztus 25. 

Tizenhetedikén érkeztem meg uj helyemre. 
Útitársam, egy veszprémegyházmegyei hittan- 
hallgató társaságában észre sem vettem, milyen 
hamar ide röpített szeretteim közül a lelket- 
lenül előrerobogó vonat. Pedig nem is valami 
szellemes beszélgetés kötötte le figyelmemet, 
hanem inkább növendékpap-társam korlátolt- 
sága. Megdöbbentem attól a dohos szellemtől, 
melyet a szemináriumban beleneveltek. Micsoda 
egyoldalú, micsoda elfogult papképzés. Epén 
a mienk szöges ellentéte. Lelki vezéreik csak 
a hittudományokat akarják beléjük préselni, 
mig a világi irodalomtól légmentesen elzárják 
őket. A szépirodalom fölösleges szerintük, a 
regény és költemény ki vannak tiltva körük- 
ből s igy Eötvös József báró, Jókai, Petőfi, 
Arany nem léphetik át a szeminárium küszö- 
bét. A népdalnak is örökre el kell némulnia 
falai között: „kocsis nóták" ne fertőzzék meg 
a szent hajlékot. Bámulatos szűkkeblűség I El- 
végre Jókait, Petőfit azért leinteni, mert protes- 
tánsok, az egész szépirodalmat és népdalköl- 
tészetet azért sutba vágni, mert szerelemről 
is esik bennük szó, nagy ostobaság. Hiába 
féltik az ifjú sziveket, népdal nélkül is szere- 
lemre gyulladnak s ha nem szabad epedésük 

tárgyát magukhoz ölelni, tanítsátok önfegyel- 
mezésre, lemondásra, de ne idegenitsétek el 
őket a finom lelkű, melegen érző íróktól, a 
stíl művészeitől, ne tegyétek előttük megvetés 
tárgyaivá az emberiség szellemi arisztokrá- 
ciáját. 

Ha tévednek az irók, ne féltsétek tőlük nö- 
vendékeiteket. Fegyverezzétek őket íel a hibák 
felfedezésére képesítő tudománnj'-al, a meg- 
tévedés ellen pajzsul szolgáló vallásos lelkü- 
lettel, de ne zárjátok el tőlük azokat a nagy 
egyéneket, akik az emberiség fejét és szivét 
képezik. Ne tegyetek indexre könyveket, mert 
arról tanúskodtok csak azzal, hogy kételkedtek 
a Szentlélekben, kételkedtek Krisztus Ígéreté- 
ben : „Veletek leszek a világ végeztéig." Tudom, 
egyházunk tanítása szerint a Szentlélek csak a 
pápát és apostol-utódokat, a püspököket sugal- 
mazza, de arról is meg vagyok győződve, ha 
buzgón imádkozom Istenemhez, engem sem 
hagy elesni, velem is érezteti a Szentlélek biz- 
tos vezérletének áldásait. Miért esdenék külön- 
ben oly buzgón és oly gyakran : 

— Jöjj el Szentlélek Úristen. 

Elképzelhetetlen, hogy a Szentlélek minden 
Hozzá mélységes bizalommal forduló hívőt meg 
ne óvjon a tévedéstől. Nem csak a pápát, nem 
csak a püspökök összességét, hanem minden 
igaz katolikust. Csak olyan elfogult emberek 
állíthatják az ellenkezőt, mint az én kedves 
útitársam, csak az ilyen naiv lelkek állithat- 
nak fel hasonló, istenkáromlással egyenlő 
tételeket. 

Fáj a világi papnöveldék szűk látókörre valló 
nevelésének ez a lesújtó eredménye, mert két- 



81 



ségbeejtő világot tár föl. előttem. A petrinii- 
sokat^) nehéz lesz ebből a bántó sötétségből 
kiemelni. Legnagyobb részük parasztíiiikból 
kerül ki, akik már otthon nem az öntudatos 
vallásosságban, hanem babonákkal agyounyo- 
moritott torzhitben nevelkedtek fel, ezzel a 
lelkülettel is léptek papi pályára, melyen ime 
megint csak ezt az egyoldalú vallásosságot 
erősitik meg bennük. Gontraria iuxta se posita 
magis elucescunt.^) Hadd lássák a növendék- 
papok a világi irodalmat is, az emberi gon- 
dolkodás meg érzés tágas terét, sok fölemelőt, 
sok szivet, lelket nemesitőt találnak ott, a 
tévedések pedig komolyan intő példákkal szol- 
gálnak arra, hova téved, hova sülyed a kinyilat- 
koztatást figyelmen kivül hagyó elme s akkor 
annál fokozottabb ájtatossággal fogják kérni a 
Szentlélek engedelmét. Ne féltsétek Isten válasz- 
tottjait, ne kételkedjetek ily vakmerően Krisztus 
Ígéretében : Veletek leszek a világ végezetéig ! 
A szentírás csak nem hazudhatik? 

Az elfogult, modortalan, szögletes petrinussal 
szemben jól esett a katolikus ünnepségekre 
feljött néhány rendtársamnak intelligenciája 
és finom modora. A tavalyi prefektus széles- 
körű és mély tudása, barátságos társasága is 
mindjárt az első napon éjféli fél egyig tartott 
bennünket ébren. Olyan biztonsággal és olyan 
élvezetesen tárta fel előttünk a modern és 
klasszikus irodalom meg művészet szóba került 
kérdéseit, a természettudományok bámulatos 



1) Világi papokat. Péter apostol, Petrus után pe- 
trinus. 

2) Az egymás mellé helyezett ellentétek jobban 



megvilágitják egymást. 



vívmányait, hogy már ebből az egy beszélgetés- 
ből is világosan kialakult előttünk harmonikus, 
vonzó egyénisége. íme az igazi pap, aki sokat 
és alaposan tud és mégis hisz, sőt épen tudo- 
mánya folytán megtisztultan hisz. 

Nem ad babonákra, mint a korlátolt világi 
pap, de az emberiség legnagyobb elméinek 
müveiből okulva, emberi cafrangoktól ment 
vallásossággal tölti meg egész valóját. Be kár, 
hogy nem maradt meg prefektusnak 1 Azt 
mondják, megundorodott a rendi viszonyok- 
tól, vissza akar egészen könyvei és tanítványai 
közé vonulni. Valóban kétségbeejtő ez a le- 
mondás 1 Milyen reménytelennek, milyen zül- 
löttnek kell a papi életnek lenni ott, ahol egy 
ilyen ember tartja meddőnek fáradozását. 

Én még nem tudok itteni viszonyainkról 
szólni, mert időm legnagyobb részét a katolikus 
naggyülésen töltöttem el. Sok szép, sok életbe- 
vágó eszmét hallottam, sok taps volt a szó- 
nokok jutalma, de nagyon félek, hogy azok- 
ban a tapsokban a megvalósításra szükséges 
erő ki is merült. így szoktuk ezt meg mi 
katolikusok. Giesswein Sándor dr. kanonok 
umak a keresztény-szocializmus megvalósítá- 
sát, a társadalom gyors orvoslását sürgető be- 
széde találkozott a legkétségbeejtőbb hideg- 
séggel. Nem tapsoltak, csak hallgattak, hall- 
gattak, mintha a társadalom sebeinek feltárása 
idegen hang volna előttük. Hallatlan érzéket- 
lenség I Egyetlen okát abban lelem, hogy kevés 
volt a gyűlésen az intelligencia, a valóban 
müveit közönség. Egy-két előkelő családon 
kívül alig lehetett a teremben mást látni, 
mint falusi papokat, velük felránduló tanítókat 



feleségeikkel, aztán egy-két parasztot és mester- 
embert. A főpapság távollétével tündökölt, mint 
mindig, valahányszor nagy vagyona fejében a 
közért dolgozni is kellene valamicskét. A kivétel 
csak megerősíti a szabályt. A katolikus előkelő- 
ség is otthon maradt. Mit neki a vallás ügyel 
De ennek is mi papok vagyunk az okai, mert, 
mint a Kat. Szemle nagyon helyesen megjegyzi, 
iskoláinkból hiányzik az igazán katolikus szel- 
lemű nevelés. Majd ha ezen a bajon segítünk, 
lesz katolikus intelligenciánk, táborkarunk. 
Csak a főnek kellene egy kicsit megmozdulni' 
a tagok átvennék a mozgást. No de mostanában 
nem azért vannak a magyar püspökök, hogy 
dolgozzanak : nyugalomra, léhaságra kapták az 
infulát ! És mégis bizzunk csak a jövőbe. Nagy 
eredmény már az is, hogy megmozdultunk, 
hogy gyűléseken, százak előtt hirdettük az 
egyházi szellem megújhodásának szükségét. Ez 
az eszme egyre több embernek lesz meggyőző- 
dése és egyházunk megint átveszi vezérszerepét 
hazánkban, hogy földi és mennyei boldogságra 
vezesse hiveit. 

Itthon szomorúan kellett tapasztalnom tár- 
saim vallási közönyösségét. Hivtuk őket a 
gyűlésekre, nem jöttek, hivtuk az eucharisz- 
tikus^) körmenetre, kikacagtak bennünket. 
Szerintük az a haruspexek dolga, tanárember- 
nek nem illik ilyen „komédiákon szerepelni". 
Mi néhányan mégis elmentünk és bizony fájó 
szivvel kellett látnunk, hogy az intelligencia 
nagyon gyéren jelent meg körmenetünkön. 



1) Az oltári szentség tiszteletére tartott ünnepé- 
lyes körmenet. 

Bajos is azoknak tüntetni a vallás mellett, 
akiknek szivében a hit világossága már alig- 
alig pislog! 

Budapesten, 1900 augusztus 27. 

Kalazancius napja. Reggel nyolckor a ház 
tagjai megjelentek a szent misén, amelynek 
végeztével sorba megcsókoltuk szent atyánk 
csontereklyéit. Jól esett a rendtársakat együtt 
látnom az oltár előtt, mert az igazi testvéri- 
ség, őszinte szeretet megnyilvánulásaként hatott 
rám. Megint egy kép, amely jobban megked- 
veltette velem a piarista életet. De ennél is 
erösebben bilincsel szerzetemhez a benne tapasz- 
talt puritán egyszerűség, valóságos köztársasági 
szellem, az intézményünket tényleg átható 
eg^'enlőség, szabadság, testvériség. Az elüljárók 
nem uralkodnak rajtunk, mint korlátlan kis- 
istenek, hanem a primus inter pares^) elve 
szerint vezetnek bennünket. A napokban for- 
dult meg szobánkban a ít rendfőnök ur, hogy 
megnézze, jól el készítették- e helyeinket. Mily 
egyszerű, mily jótékony volt megjelenése I Ön- 
kéntelenül is eszembe jutottak a többi szer- 
zetesek és világi papok, akik az emberi mél- 
tóságot megalázva földig borulnak és kezet 
nyalnak a hozzájuk látogató egyházfő előtt. 
Sehol nem olvassuk a bibliában, liogy Krisz- 
tus vagy az apostolok kezeiket nyalatták volna. 
Csak az uborkafára kapaszkodott stréberek 
önistenitése alacsonyíthatja igy le a krisztusi 
alázatosság nevében felebarátait. Egy nagy 
tudományú természetrajztudósunk nem csó- 



') Első az egyenlők között. 

költ kezet a Táci püspöknek, rögtön megkezdte 
hát ellene őméltósága az akciót s amikor rend- 
társunk a babonát is elitélte tanítványai előtt, 
az „apostolutód" más városba helyeztette. Most 
íátom csak, hogy legjobb volt nekem piaristá- 
nak lennem, a szolgaságot, főleg papok között, 
nem tudtam volna elviselni. 

A kedvező benyomást csak az ebéd rontotta 
el. Annyi fogás került asztalunkra, mintha az 
ünnep örömére mindegyikünknek legalább száz 
gyomr ócskája nőtt volna. Aztán leves után sör, 
hozzá rendes V4 liter asztali bor, páteroknak 
fejenként V2 liter, majd iníüzórium, pecsenye- 
bor, végül pezsgő. Sehogy sem fér a fejembe, 
miért kell rendalapitónk emlékét több evéssel 
és nagyobb ivással ünnepelnünk. Rengeteg 
pénzt emészt fel csak egy ilyen diszlakoma is és 
hozzánk, szegénységi fogadalmat tett szerze- 
tesekhez sokkal jobban illenék, ha a lucullusi 
ebéd költségét szegény diákok segélyezésére 
költenők. Nem egyenes kigunyolása-e szegény- 
ségi fogadalmunknak az ilyen fejedelmi dáridó? 
Jól mondta szent atyánk „Non est pauper, qui 
paupertatis non sentit incommoda".^) Ha tár- 
saimmal erről beszélek, egész pogány lelkülettel 
vágják szemembe : „Hát mink van, ha még jó 
ételünk és italunk sincsen ?" Hát mink van : 
az Isten dicsősége, az imádság nyújtotta bol- 
dogság, a felebaráti szeretet gyakorlása révén 
szerzett lelki nyugalom, a keresztény töké- 
letesedés, a másvilág minden boldogsága. De 
ezt már nem merem hangosan mondani, feles- 



^) Nem szegény az, aki a szegénység kellemet- 
lenségét nem érzi. 

legesnek tartom kinevettetésemet. Társaimnak 
nem okoz lelkiismeretbeli kérdést az a fonák- 
ság, hogy Istennek tett szegénységi fogadal- 
munk ellenére is főiirilag élünk. Az ö gúnyos 
mosolygással annyiszor hangoztatott jelsza- 
vunk: „Szegények vagjqink — de jól élünk T 
Oh ! de fáj nekem ez a cinizmus I Mennyivel 
jobb lett volna a mai napon evés, ivás helyett 
Kalazancius szellemét íel újítanunk. Azét az 
emberét, aki magas állásokról lemondva, tanu- 
lásra adta fejét, hog}'' a romlott társadalom 
megjavítását a legjobb orvossággal : a tanítás- 
sal, a neveléssel és a felebaráti szeretet becsü- 
letes megvalósításával sürgesse. Ez lett volna 
igazi Kalazancius napja! 

Budapesten, 1900 szeptember 23. 

A Kerepesi-temetőben jártam két társammal. 
Meglátogattuk elhunyt nagyjaink sirjait. A be- 
nyomásokat nem akarom részletezni, rá kerül 
még a sor többi látogatásaimkor, csak az álta- 
lános hatást akarom megörökíteni : nagyon jól 
éreztem magamat a holtak városában s igazán 
boldog volnék, ha benne már nekem is jutott 
volna lakás. A nagy szellemek szétszórtan ott 
nyugszanak s csak egy-egy hideg kő őrzi em- 
léküket. Ott pihennek a szabad Magyarország- 
ért egykor küzködők ... Az érző sziv a gon- 
dolkodó lélek fájó kebellel áll meg sirhant- 
jaiknál, mert tudja, amiért az elszenderültek 
fáradoztak, nem vált valósággá : hazánk nem 
lett szabad, továbbra is megmaradt a réginek : 
Ausztria fejőstehenének. Jól mondla Szemere: 
„Nem boldog a magyar". Hasztalan volt elhunyt 
nagyjaink csatája, hasztalan voltak szivük 

vérével irt remek müveik: a gazság ma is ural- 
kodó ... A szerető sziv, a mélyen gondolkodó 
ész már elporlott tán ott alant s felettük : 

„Csak mulandó álomkép s csalódás 
A halandó ember élete." 

Borzasztó valóság I így kell tehát a szerelem- 
nek s a gondolatnak véget érni ? I Egy-két évig 
magasztalás, néhány évig emlegetés, még né- 
hány évig gondozott sir, azután — feledés még 
a nagy elmék sorsa is . . . Elgondolkodtam. 
Sirhoz értünk : a szebb létre szenderült atyát 
gyászolta a hü özvegy és szeretett gyermekek. 
A hantokat ellepő virágok bizonyították, hogy 
a íelirás nem hazug. A lent álmodó szeretett, 
mig élt, szerették őt is : boldog volt. Hamvain 
illatárban fürdik most a szellő. Ilyen a jó 
családapa nyugvóhelye. S milyen lesz az enyém? 
Szerettem én is oly lángolón, mint senki más, 
de viszontszerelmet későn leltem : boldogtalan 
lettem. Sirba szállok, nem gyászol senki sem. 
Napok múlva oly elhagyatott lesz sirom, mint 
voltam jómagam életemben. Csak a sivitó őszi 
szél rezzenti meg felettem a harasztot, hogy 
megvigasztalja az arra vetődő boldogtalant: 
„Mi jó pihenni ott alanti" 

Hazajöttünk. Többi társaim örömmel emle- 
gették, kivel találkoztak az elmúlt délutánon. 
Csak én nem találkozhatom azzal, kinek látása 
után ugy vágyódtam. Módomban állna az ő 
feledése végett kalandokat keresni, leányokkal, 
asszonyokkal mulatozni, de nem visz rá becsü- 
letérzésem, nem engedi esküm és kizárólagos 
szerelmem. Lehet, ha tudná valaki érzelmemet, 
elitélne. Pedig, ha sejtené, mit szenvedek ezen 

egyre erősödő reménytelen szerelem miatt, 
könnyeket hullatna értem. Óh, csak még egyszer 
láthatnám drága Kincsemet, csak egyszer néz- 
hetnék kék szemébe, megkönyebbülne szivem 
s tán el is csitulna a pici kis ajkakról jövő 
hideg szavaktól. Ugy szeretném őt egyszer szerel- 
mem egész hevével sirva szivemre vonni s csak 
aztán elválni örökre ! De nem lehet, mert barát 
AT^agyok. Mikor igy elfog a bánat, ugy vágyódom 
a szomorúak Vigasztalójának, Krisztusnak tár- 
saságára. Ugy szeretném őt az Oltáriszentség- 
ben meglátogatni. De nálunk ez teljesen lehe- 
tetlen. A reggeli misék után zárva a kápolna s ha 
valaki imádság végett a kulcsot merné kérni, 
nagy megbotránkozás volna a házban. Kecske- 
méten még nyitva tartották az ajtót s legalább 
a beszökésre adtak alkalmat. Igaz, ott is körül 
kellett előbb tekinteni, nem lát-e valaki s csak 
aztán lehetett beosonni, kijövet pedig a kulcs- 
lyukon át kellett szemlét tartani, nem lézeng-e 
valaki a folyosón és csak azután lehetett kisur- 
ranni. Itt még ezt sem lehet megtenni. A minap 
elhatároztam, hogy legalább a rendes Angelust^) 
végzem el bátran társaim előtt, a gúny azon- 
ban lehetetlenné tette még ennek a szándé- 
komnak a megvalósítását is és most bizony 
még déli és esti harangszóhoz is csak titokban, 
a külső formákat mellőzve, imádkozom. Még 
a keresztvetéstől is tartózkodom. Miért rontas- 
sam meg paptársaim élcelődéseivel ájtatossá- 
gomat. A szentségimádást még kevésbbé végez- 
hetem itthon. Ha egészen nyugodtan akarok 
Krisztussal társalogni, erőt és vigasztalást kérni, 



^) Az Ur angyalát. 

a bakácstéri templomba kell mennem. Ott nem 
látnak szerzetestársaim. Nekem olyan jól esik 
ilyenkor imádságba merülnöm. Hozzád száll 
lelkem, édes Üdvözitőm és szent sebeidre, mély- 
séges szenvedéseidre kérlek, könyörülj rajtam, 
ne engedj az árban elesni, hanem tégy szelíddé, 
mint Magad yoltál felebarátaiddal szemben, 
de egjTittal bátorrá és erőssé a zsarnokokkal 
szemben, mint amilyen Te voltál. Látod szán- 
dékaimnak tisztaságát, ne engedj hát hitványán 
elbukni, hanem add, hogy dicsőségedi'e min- 
denkor hiven szolgáljam elnyomott testvéreink 
ügyét ! 

Budapesten, 1900 szeptember 28. 

Az Ég kegyelméből ismét jó kedvvel meg- 
kezdtem a munkálkodást. Olvasgatok, mikor 
csak időm megengedi. A szocializmussal óhaj- 
tok az idén alaposan megismerkedni, hogy 
aztán sikerrel hirdethessem magasztos elveit. 
Az Isten minden embert egyformának teremtett, 
mindenkinek megadta a jogot, hogy eszével, 
erejével boldogságot teremtsen a maga s családja 
számára. Ami ezt a rendet megakasztja, a jó 
Istennel kerül ellentétbe s igy velünk, papok- 
kal sem állhat jó lábon. Isten igazi szolgái 
halálos ellenségei a milliók elnyomásának, ezen 
isteni törvény letipróinak. Ebéd után ablakun- 
kon kitekintve, házunk árnyékában egy vas- 
árukat szállító szekeret pillantottam meg. A 
lovak ettek, a kocsis pedig a kényelmetlen ülésen 
elterülve aludt. G -ulolkodni kezdtem. Ez az 
ember piszkosan, elhagyva piheni ki az utcán 
fáradalmait, mig sok gazdag kéjpárnákon fet- 
reng ; ez az ember dolgozik, a tőkepénzes pedig 

zsebel; ez az ember kellő képzettség hiján 
kénytelen eszét parlagon hevertetni s ép azért 
Dármilyen lángész is, kézimunkát végez. A pén- 
zes ember ellenben, ba hülye is, átvergődik 
az iskolákon s aminek józanságáról legkevésbé 
adott jelt, ésszel, szellemmel akar és fog sze- 
repelni. Ez nem járja. Meg kell beteg társa- 
dalmunkat változtatni s a néhány egyén bol- 
dogsága helyett az általánosat megteremteni. 
Ebez szükséges, hogy mindenki tehetségének 
megfelelő pályán működjék. A szegény, ha 
eszes, hadd tanuljon; a gazdag ha tehetség- 
telen, szántson, vessen. Ilyen volna az ideális, 
egészséges társadalmi életi Ennek megterem- 
tésében kell erőnket kifejteni, ha a kislelküek 
nem értik is meg szavunkat. Kitartó munkás- 
ság talán évtizedek, vagy egy-két század alatt 
megteremtheti a keresztény-szocializmus alap- 
ján honunknak boldogságát. Előbb nem lehet 
a dolgot okosan nyélbe ütni, mert rövidebb 
idő alatt képtelenség hazánk minden osztályára 
kiterjedő, tehát valóban általános műveltséget 
teremteni. Már pedig ezt a keresztény, alkotni 
cs nem rombolni akaró szocializmus el nem 
engedheti, mert csak az általános műveltség 
szerez érettséget és csak az érett nép élhet 
boldogan a szocializmus talaján. Egy-két hit- 
tudósnak készülő társam kifogásolja és vallás- 
talannak mondja ezt a felfogásomat. Szerin- 
tük nem a műveltség, hanem a vallás, a hit 
teremti csak meg a közboldogságot. Akármit 
mondjanak is, álláspontjuk keresztényellenes. 
Hisz maga a biblia beszéli Krisztusról : „Nö- 
vekedék vala pedig bölcsességben és kedves- 
ségben Isten és emberek előtt" s aztán har- 

minc éves koráig nem is szól róla. Mit jelent 
ez ? Csak azt, hogy Krisztus nem elégedett meg 
hittudományokon alapuló vallással, tanult, sőt, 
mint kiváló hittudósok sejtik, érintkezett 
korának legkiválóbb elméivel és csak hosszú 
önművelődés, fáradságos öntökéletesités után 
lépett a nyilvánosság elé, hogy példájával 
bennünket is hasonló eljárásra buzdítson. Ta- 
nuljunk, művelődjünk, alakítsunk magunkból 
harmonikus egyéniséget. Ha nem erre akart 
volna minket tanítani, isteni erejénél fogva 
meglett emberként szállhatott volna le az égből 
és azonnal hirdette volna fönséges eszméit. Ha 
mégsem igy cselekedett, csak végtelen bölcses- 
ségének adta határozott jelét, amely bölcseség 
őt arra birta, hogy gyermekkorunktól éltünk 
deléig kijelölje teendőinket. Ö folyton töké- 
letesítette magát : tanult, böjtölt, edzette tehet- 
ségét és akaratát, minekünk is ezt kell hát csele- 
kednünk. A nagy tudáson, igazi műveltségen 
alapuló vallásosság aztán helyes utakon vezet 
bennünket. De mindenekelőtt tudás, tudás és 
megint csak tudás szükséges. Nélküle babo- 
nákba, szőrszálhasogatásba, maradiságba sülyed 
az ember és boldog társadalom alkotására kép- 
telen. Tanúm az egész, főleg keresztény világ. 
Évezredek óta hatalmas államok vallják ma- 
gukat keresztényeknek és az általános boldog- 
ság megvalósulás helyett mégis egyre tűnőben. 
A kereszténységet. Krisztus tanait vádoljuk talán 
a rohamos sülyedés miatt ? Nem : a müvelet- 
lenséget, az általános tudatlanságot, mely le- 
hetetlenné teszi, hogy a Megváltó tanításait, 
megértsék és érvényesítsék az emberek. Még 
paptársaim is alaposan félreértik a világ leg- 

nagyobb Mesterét. Az értelem sötétsége elzárja 
szivünktől a christianismust. Világosságot, mű- 
veltséget, hogy jó keresztények és boldog embe- 
rek lehessünk! 

Nagy hidat kell még épitenünk, hogy Ká- 
naánba jussunk, ahol a munkafelosztás min- 
denkinek megadja a neki legmegfelelőbb mű- 
ködési kört, tehát kötelességeket, de egyúttal 
jutalmakat is. Lélekemelő volna még csak látni 
is azt a boldogságot, melyben nem születés, nem 
protekció, hanem szorgalom szerint részesülnek 
az emberek. A koronákat muzeumokban fogja 
az apa fiának mutogatni és elmondani, hogy a 
népek tudatlanságukban ilyen vackot nyom- 
tak egy ember fejére, kinek utódai aztán már 
imádást követeltek az adakozótól : a néptől. 
Azt kívánták, a nemzet, a milliók összessége 
áldozza fel jólétét, szabadságát, boldogságát a 
koronás család javáért. Borzadva néz majd a 
gyermek arra a drága kövekkel kivert aranyra, 
mely egykor annyi gaz főnek szolgált ékességül 
és hálás szivvel köszöni meg az Égnek ama 
gyászos, ama sötét kornak megsemmisülését . . . 

Oh de hol van még e boldog idő ! Csak lan- 
gyos szellő suhant át Európa felett, csak Pénz- 
nélküli Walter hadai jelentek meg a látóhatá- 
ron, zavart és a szent ügytől való elhidegülést 
okozva mindenütt. A valódi sereg még csak 
lassan szervezkedik s ki tudja, mikor lép ki a 
harctérre I Útját el kell készítenünk. Munkára, 
tettre tehát, „mert embernek a sors nem oszt 
ingyen dijakat. Vagyont vagy tudományt, sza- 
badságot vagy jólétet fáradsággal kell szerezni 
s maga a dicsőség izzadásnak a bére: mert 
megvagyon írva : verítékkel keresended kenye- 

redet. Küzdeni kell az elvekért is, üldöztetéseket 
kiállani tudni, mint Galilei és meghalni tudni, 
mint a vértanuk /" (Vas Gereben.) 

Budapesten, 1900 október 7. 

Legszerencsésebb a békavérü ember: nincs 
az életnek olyan mozzanata, mely őt nyugal- 
mából kimozdítsa. Az igaz boldogságot nem 
érzi ugyan soha, de a boldogtalanság súlyát 
sem ismeri. Mennyire szánalomra méltóbb 
a finoman érző és gondolkodó lény 1 Keblét a 
legcsekélyebb esemény mozgásba bozza; örö- 
mei, de bánatai is leirbatatlanok. Lám, igy 
vagyok én is. Bármiről veszek tudomást, gon- 
dolatokba mélyedek és jaj a szegény szivnek, 
liaazész szomorú következtetésekre jutott. Most 
is igy vagyok. Társaimmal elbeszélgettünk a 
szemünk előtt nap-nap után lefolyó szerzetes- 
életről s bizony nem találtunk semmi épületes 
dolgot körünkben. Nem szerzetesi, nem a ke- 
resztény tökéletességre törekvők közösségében 
élünk, banem kaszárnyába tömörült kedélyes 
agglegények bakatempós társaságában. Ezerszer 
és százezerszer feltámad lelkemben a kérdés, 
é rdemes-e hát igy szerzetesnek lenni ? Lehet" 
séges-e a fogadalmak megtartása, vagy termé- 
szetünkbe ütköznek-e azok ? Egy bizonyos : a 
szűzi tisztaság fogadalmát olyan egyértelműség- 
gel rúgja fel a nagy többség, hogy valóban ter- 
mészetellenesnek kezdem azt látni. A komoly 
szerzeteséletre nem is gyermeket, hanem az életet 
jól ismerő benőtt fejlággyal biró embereket 
volna szabad csak felvenni, akik tudják, miről 
mondanak le fogadalmaikkal s igy áldozatuk be- 
csesebb is, mert öntudatos. Krisztus sem éretlen 

gyermekeket hivott meg apostolok- és tanít- 
ványoknak, hanem érett korra jutott fér- 
fialiat s azokat oktatta ki szent tanításaira. 
Hivatásról csupán ilyen embereknél lehet szó : 
a mi rendtársaink csak kenyérkereseti pályát 
választott egyének. Tőlük természetesen nem 
várhatjuk a rendszabályok betartását, de ha a 
többség rossz utón jár, példájukkal a legjobb 
szándékuakat is megmételyezi. 

Ma kaptam különben Pista barátomtól Esz- 
tergomból levelet. Kilép, mert nem akar részese 
lenni annak a boldogtalanságnak, mely a hiva- 
tástalan papra vár. Érzi, hogy nem tudna tiszta 
erkölcsű lenni, a bölcsőkkel telt plébániák 
számát pedig nem akarja szaporítani. Őszinte 
becsületességével nem fér ez öszsze. Igaza van. 
A világi papok ug3'an nem tesznek külön 
fogadalmat a szüzességre, de azért hivatásuk- 
nál fogva kötelezve vannak rá, mert hiszen a 
házasságon kívül minden nemi érintkezés rut 
erkölcstelenség, amel^iiől az Ur szolgáinak a 
legnagyobb önmegtagadások árán is tartóz- 
kodniok kell. 

Teljesen meg tudom magyarázni Pistabarátom 
kilépését, mert jól ismerem : forrón szerető szive 
volt. x\z ilyenek a rideg papi életben boldogok 
nem lehetnek, mivel szivük hajlamait nem 
követhetik, nem egyesülhetnek szivük vágyával. 
Két ut nyílik előttük: az erkölcsi elaljasodás, 
vagy a kilépés. A harmadik utón, a teljes ön- 
megtagadás ösvényén csak kevesen járnak, mert 
meg kell ölni az érző szivet s ugy fajulva 
lengeni. Nem túlzok, érző lelkek nem lehetnek 
reverendában boldogok. A papi élet — csak 
az igaziról szólok ~ puszta kötelességek tel- 

jesitésének lánca, melynél általános emberi 
szempontok: felebaráti szeretet meg az isten- 
félelem képezik a ragasztékot. Kétségtelenül 
szép inditó okok, de az örök embert ki nem 
elégítik, szivében ürt hagynak, mélységes ürt, 
amelynek betöltését Isten a legmagasztosabb 
érzelemre : a szerelemre bizta. De a becsületes 
papnak épen ez ellen kell a legelkeseredet- 
tebben küzdeni, mert a rideg ész alkotta tör- 
vény azt mondja: „Nem szabad természetedet 
követned, ha elhagyatva állsz, nem szabad 
annak a jóleső vigasztalását keresned, akit 
Isten akkor teremte, amikor azt látta, hogy 
Ádámnak nem jó egyedül lennie." Nem csoda, 
ha a szegénj'^ pap lelkének kétségtelenül leg- 
kényesebb része száradásra kárhoztatva, sok- 
szor csakugjí^an ki is hal. Miként azonban a 
viruló ía, ha főgyökere száradni kezd, kevesebb 
erőt nyerve, egyre fonnyad, mig végre egészen 
kipusztul : ugy az ember is, ha természetének 
leglényegesebb eleme, az érző sziv szerelme, 
élni megszűnik, egjTe fásul, egymásután tűn- 
nek el nemes érzelmei, miként amott a zöld 
levélkék meg tarka virágok és az ember ott 
áll búsan, meggyötörten, a társadalomra nézve 
hasznavehetetlenül. Ezért tud a nagy szeretettel 
megáldottak közül oly kevés pap maradni : az 
általánosság nem elégiti ki, a mennyeiek nem 
elég közetlenek s igy önkénytelenül is érzi egy 
közetlen egyén, szeretetének, közelségének szük- 
ségességét. De ez csak nő lehet, kinek egyéni- 
ségét oly szépen kifejti Bougaud lavali püspök : 
a férfi az ész, a nő a sziv, e kettő képez csak 
egy télies egészet. Jelen állapotom is bizony- 
ság erre. Szerettem, csalódtam, szerzetbe léptem 

könyvek közé temetkeztem, imádságokban ke- 
restem vigasztalást és mégis, ha munka után 
néha meg-megpihenek, elhagyottnak, szám- 
kivetettnek érzem magamat. Nincs körülöttem 
egyetlen forrón szerető lény, aki letörülje hom- 
lokom verejtékét, aki vigasztaljon, szerelmem- 
ben részesüljön. 

Hogy mennyire érzem ily áldott lény szük- 
ségét, csak a napokban tapasztaltam. Egy 
szende, finom vonású, szőke szivarárus leány 
barátságát akartam megnyerni, hogy legyen 
legalább valaki, akivel néha elbeszélgethetek, 
de ugyanekkor eszembe jutott állásom és 
mielőtt sejthette volna a kis leány rokon- 
szenvemet, örökre elbúcsúztam tőzsdéjétől. Nem 
akartam rossz hirbe keverni, mert tudom, a 
világ nem hisz annak a nőnek becsületességé- 
ben, aki pappal csak társalog is. Es talán 
nem is alaptalanul. Én még tudtam eddjg 
magamon uralkodni, de hányat ismerek tár- 
saim közül, akik elveszítették önuralmukat és 
noha szerzetben élnek, szivüket sem tagadják 
meg : keblükre vonják a rokonérzésüeket. Még 
jó, ahol igy van. Ok csak egy nőt választanak 
s vele ugy félig-meddig házasságban élnek: 
szeretik egymást és szerelmüket gyümölcsöz- 
tetik is. A „nővér, unokanövér, vagy rokon" 
aztán minden áthelyezés után költözik a szer- 
zetes tanárral : ez kolostorban, az privátház- 
ban üti fel otthonát. Nem helyes, vétkes dolog, 
melyért többnyire a szegény gyermekek lakol- 
nak, de mégis jobbnak, megengedhetőbbnek 
tartom, mint a kéj nőkkel való szeretkezést. 
Itt már a lélek egészen elaljasul. És akad-e 
korunkban ezer közül csak két tiszta erkölcsű 

pap? A tapasztaltak után erősen Tamás vagyok 
benne. Ugy látszik, nem is lehet máskép, a 
házasság természeti követelmény, Isten ren- 
delése. Az egyház maga is belátja ezt, külön- 
ben nem szabna az ilynemű kihágásokra 
kisebb büntetést, mint az engedeti enségre. És 
mégis ragaszkodik a cölibátushoz, hogy a pap- 
ság „tiszta erkölcseivel jobban ragyogjon I" 

Megengedem, lehetnek a nőtlenségnek jo 
oldalai, de azok a papok romboló erkölcstelen- 
ségével föl nem érnek. Hogy a házas pap, család- 
jának élve, kevésbé lenne önzetlen, zsarolná a 
népet, nem teljesítené buzgón kötelességeit, 
nevetséges ellenvetések. Mintha nem nőtől 
függne legtöbbször a pap cselekedete I Amilyen 
a gazdasszony, olyan a pap. S vájjon nem 
volna szebb, ha ágyasok helyett tisztességes 
feleség volna segitő társa ? Akadna rossz asszony 
is, de hát máma az a sok gazdasszony egytől- 
egyig gonosz: önző, kapzsi. No és a szoknj^a- 
vadászat, annyi családi szentély fel dúlása nem 
vonja el jobban egyházi munkájától, mint 
kis családja gondozása ? Nem kedvesebb Isten- 
nek a tiszta házas életet élŐ papság, mint a 
bujálkodásban elmerült ? 

Meg kell házasítani a papságot, hadd mutas- 
sák meg épen korunban, milyen az igazikeresz- 
tény családi élet; hogy a keresztény család 
szépségéről elmondott prédikációk a gyakorlati 
kivitelben még boldogitóbbak. Máma kézzel- 
fogliLcó bizonjdtékokat vár tőlünk anyagéi vi- 
ségbe sülyedt korunk : mutassuk be a gyakor- 
lati példák egész sorát: férj és feleség keresz- 
tény szellemű viszonyát, a keresztény családi 
nevelést, cselédek helyzetét a keresztény család- 

ban. Egy darab eleven, élő kereszténységet 
állítsunk a kételkedő világ elé, hadd lássa 
hogy a krisztusi szellem nem halt ki, nem> 
csupán papiroson és szóban él, hanem a 
modern élet forgatagában is diadalmasan 
érvényesül. Avagy nem támaszthatja-e nőtlen- 
ségünk a hivők ezreiben méltán azt a gon- 
dolatot, hogy a házasságtól csak azért tartóz- 
kodunk, mert félünk, hogy a gyakorlatban 
a házasság szentségéről, íelbonthatatlanságáról 
annyiszor hirdetett elveinket tarthatatlanoknak 
kényszerülnénk nyilvánítani ? Aztán meg, kér- 
dik a gondolkodók, ha a papi nőtlenség csak 
az erkölcstelenséget növeli, amit az élet bizonyít, 
akkor mi egyébre való, mint a papi hatalom 
fentartására ? Az egyház csupán házassággal 
meg nem kötött emberekkel tarthatja fenn 
magát. Ezekre a támocásokra nem felelhetünk 
okoskodással, hanem (^ak cselekedettel. Gya- 
korlatilag kcii beb izonyitanunk, hogy a házas- 
ság felbon Ihatatlanságát nős korunkban is 
helyeseljük s hogy családi szentélyimk Szent- 
lélektől vezérelt egyházunkat meg nem gyön- 
gíti, amint meg van irva: még a poklok kapui 
sem vesznek rajta erőt. 

Kiváló emberek, az önmegtagadás hősei alkot- 
hatnak szűzi tisztaságra fogadalmat tevő szer- 
zetet, de ezek száma elenyésző csekély marad. 
Ez a kis csapat azonban valóságos életszent- 
ségével messze felülmúlná a mai erkölcstelen- 
kedő világi és szerzetes papságot. Az igazat 
megvallva, a papság erkölcstelenségének látása 
oly ihégYetést, oly undort kieltett bennem, hogy 
ma letenném reverendámat, ha Irma kezét 
nyújtaná az életharchoz. Milyen szerencsés 

Pista : tul van már a harcon, kilépett és vissza- 
nyerte lelke nyugalmát. Én még mindig nem 
tudok dűlőre jutni. Ellenállhatatlan erővel 
vonz a szerzetes-eszme, szegények ingyenes 
oktatására alakult rendünk gyönyörű célja meg 
éppenséggel magához bilincsel. Küzdök hát 
tovább s ha végleg tarthatatlannak ismerem 
meg a helyzetet, akkor teszem csak le egyszerű 
fekete reverendámat. Ennek a válásnak puszta 
gondolata is fájdalommal tölti meg szivemeti 
De későre jár az idő, éjfélután fél kettő múlt, 
ideje hogy aludni térjek. Úgyis összetört vagyok, 
l'egnap délután egyik szobatársamhoz eljött 
egy barátja és tiszteletére olyan ivás lett, hogy 
mindnyájan megéreztük. Sok is egy délutánt 
végig pityizálni. Máma halálsápadtan alig 
lézengtünk. Berekedtünk, gyomrunkat elron- 
tottuk, cudar katzenjammerünk van. Nem is 
veszek többé részt ricsajokban; testet-lelket 
rontanak. A tegnapi muri azonban egyéb tanul- 
sággal is járt : mivel nem csak borban, hanem 
sörben is igazság rejtőzik, sok társam feltárta 
lelkét. Szánom őket: pályatévesztett emberek. 
Csak eszem-iszomra vágynak. 

Budapesten, 1900 október 16. 

Ebéd közben nagy vitatkozás volt a szent- 
irásról. Bámulatos dolog: a többség határo- 
zottan ellenséges álláspontra helyezkedik, 
tagadja a szent iratok hitelességét és örömmel 
fogad mindent, ami ezzel ellenkezik. Szerintük 
az egész könyv közönséges emberi alkotás, 
melyhez a Szentléleknek oly kevés köze van, 
mint hajdúnak a harangöntéshez. Ha Isten 
sugalmazta volna, nem hemzseghetne az ellent- 

mondásoktól, melyeknek számát eddig őO ezerre 
teszik. De meg a bölcs Isten világosabban irattá 
volna meg sugallatát, hogy egy és ugyanazon 
mondatot ne értelmezhesse máskép az egyház, 
Luther, Kálvin és annyi más protestáns tudós 
és hozzá mindegyik azt állitja, ő találta ki a 
mondat valódi értelmét. Aztán meg a minden- 
tudó Isten nem mondta volna oly ostobán 
tollba a világ keletkezését és az ember eredetét, 
mint Mózes elénk tárja. Ha Isten szava volna 
a szentírás, mindjárt mai alakjában látott volna 
napvilágot, de a hittudomány megállapította, 
hogy a fejezetekre osztás csak a XIIL, a versekre 
tagolás pedig a XIV. századból való. Világos 
tehát, hogy emberek toldozták-foldozták. Az 
Istennek különben kötelessége lett volna arról 
is gondoskodni, hogy teljes hitelesség kedvéért 
az első diktátum kéziratát örök időkre fen- 
tartsa és ha nem tette, csak annak a bizonj^- 
sága, hogy ilyen nem is volt, ellenben létezett 
igen sok közszájon forgó mese, amelyeket a késő 
korok irói összegyűjtöttek, bővítettek, csiszol- 
gattak, mig a mai biblia nem lett belőlük. 
Semmi sem bizonyltja fényesebben ezt az em- 
beri tevékenységet, mint az, hogy a szentírás nagy 
része versben van megírva, már pedig az nem 
valószínű, hogy az Isten versbe szedette volna 
sugallatát, mivel tanítani prózában szokás. Sőt 
tarthatatlan az a föltevés is, hogy azok írták 
az egyes bibliai könyveket, akik ma szerzőikül 
szerepelnek, mert egyebeket nem is említve 
nevetséges még elképzelni is, hogy a fekélyek- 
kel borított, agyongyötört, Jób-versekben zengje 
e' keserveit és olyan helyneveket emlegessenek, 
amelyek csak jóval haláluk után jöttek léire 

pap? A tapasztaltak után erősen Tamás vagyok 
benne, ügy látszik, nem is lehet máskép, a 
házasság természeti követelmény, Isten ren- 
delése. Az egyház maga is belátja ezt, külön- 
ben nem szabna az ilynemű kihágásokra 
kisebb büntetést, mint az engedetlenségre. És 
mégis ragaszkodik a cölibátushoz, hogy a pap- 
ság „tiszta erkölcseivel jobban ragyogjon I" 

Megengedem, lehetnek a nőtlenségnek jo 
oldalai, de azok a papok romboló erkölcstelen- 
ségével föl nem érnek. Hogy a házas pap, család- 
jának élve, kevésbé lenne önzetlen, zsarolná a 
népet, nem teljesítené buzgón kötelességeit, 
nevetséges ellenvetések. Mintha nem nőtől 
függne legtöbbször a pap cselekedete 1 Amilyen 
a gazdasszony, olyan a pap. S vájjon nem 
volna szebb, ha ágyasok helyett tisztességes 
feleség volna segitő társa ? Akadna rossz asszony 
is, de hát máma az a sok gazdasszony egytől- 
egyig gonosz: önző, kapzsi. No és a szoknya- 
vadászat, annyi családi szentély fel dúlása nem 
vonja el jobban egyházi munkájától, mint 
kis családja gondozása ? Nem kedvesebb Isten- 
nek a tiszta házas életet élő papság, mint a 
bujálkodásban elmerült ? 

Meg kell házasítani a papságot, hadd mutas- 
sák meg épen korunban, milyen az igazikeresz- 
tény családi élet; hogy a keresztény család 
szépségéről elmondott prédikációk a gyakorlati 
kivitelben még boldogitóbbak. Máma kézzel- 
fogiiLcó bizonyítékokat vár tőlünk anyagéi vi- 
ségbe sülyedt korunk : mutassuk be a gyakor- 
lati példák egész sorát: férj és feleség keresz- 
tény szellemű viszonyát, a keresztény családi 
nevelést, cselédek helyzetét a keresztény család- 

ban. Egy darab eleven, élő kereszténjrséget 
állítsunk a kételkedő világ elé, liadd lássa 
hogy a krisztusi szellem nem halt ki, nem> 
csupán papiroson és szóban él, hanem a 
modern élet forgatagában is diadalmasan 
érvényesül. Avagy nem támaszthatja-e nőtlen- 
ségünk a hivők ezreiben méltán azt a gon- 
dolatot, hogy a házasságtól csak azért tartóz- 
kodunk, mert félünk, hogy a gyakorlatban 
a házasság szentségéről, íelbonthatatlanságáról 
annyiszor hirdetett elveinket tarthatatlanoknak 
kényszerülnénk nyilvánítani ? Aztán meg, kér- 
dik a gondolkodók, ha a papi nőtlenség csak 
az erkölcstelenséget növeli, amit az élet bizonyít, 
akkor mi egyébre való, mint a papi hatalom 
fentartására ? Az egyház csupán házassággal 
meg nem kötött emberekkel tarthatja fenn 
magát. Ezekre a támodásokra nem felelhetünk 
okoskodással, hanem (isak cselekedettel. Gya- 
korlatilag keli bebizonyitanunk, hogy a házas- 
ság felbonlhatailanságát nős korunkban is 
helyeseljük s hogy családi szentélyünk Szent- 
lélektől vezérelt egyházunkat meg nem gj'^ön- 
giti, amint meg van írva: még a poklok kapui 
sem vesznek rajta erőt. 

Kiváló emberek, az önmegtagadás hősei alkot- 
hatnak szűzi tisztaságra fogadalmat tevő szer- 
zetet, de ezek száma elenyésző csekély marad. 
Ez a kis csapat azonban valóságos életszent- 
ségével messze felülmúlná a mai erkölcstelen- 
kedő világi és szerzetes papságot. Az igazat 
megvallva, a papság erkölcstelenségének látása 
oly mégyetést, oly undort keltett bennem, hogy 
ma letenném reverendámat, ha Irma kezét 
nyújtaná a^; életharchoz. Milyen szerencsés 

Pista : tuI van már a harcon, kilépett és vissza- 
nyerte lelke nyugalmát. Én még mindig nem 
tudok dűlőre jutni. Ellenállhatatlan erővel 
vonz a szerzetes- eszme, szegények ingyenes 
oktatására alakult rendünk gyönyörű célja meg 
éppenséggel magához bilincsel. Küzdök hát 
tovább s ha végleg tarthatatlannak ismerem 
meg a helyzetet, akkor teszem csak le egyszerű 
fekete reverendámat. Ennek a válásnak puszta 
gondolata is fájdalommal tölti meg szivemet! 
De későre jár az idő, éjfélután fél kettő múlt, 
ideje hogy aludni térjek. Úgyis összetört vagyok. 
iTegnap délután egyik szobatársamhoz eljött 
egy barátja és tiszteletére olyan ivás lett, hogy 
mindnyájan megéreztük. Sok is egy délutánt 
végig pityizálni. Máma halálsápadtan alig 
lézengtünk. Berekedtünk, gyomrunkat elron- 
tottuk, cudar katzenjammerünk van. Nem is 
veszek többé részt ricsajokban; testet-lelket 
rontanak. A tegnapi muri azonban egyéb tanul- 
sággal is járt : mivel nem csak borban, hanem 
sörben is igazság rejtőzik, sok társam feltárta 
lelkét. Szánom őket: pályatévesztett emberek. 
Csak eszem-iszomra vágynak. 

Budapesten, 1900 október 16. 

Ebéd közben nagy vitatkozás volt a szent- 
írásról. Bámulatos dolog : a többség határo- 
zottan ellenséges álláspontra helyezkedik, 
tagadja a szent iratok hitelességét és örömmel 
fogad mindent, ami ezzel ellenkezik. Szerintük 
az egész könyv közönséges emberi alkotás, 
melyhez a Szentléleknek oly kevés köze van, 
mint hajdúnak a harangöntéshez. Ha Isten 
sugalmazta volna, nem hemzseghetne az ellent- 



100 



mondásoktól, melyeknek számát eddig 50 ezerre 
teszik. De meg a bölcs Isten világosabban irattá 
volna meg sugallatát, hogy egy és ugyanazon 
mondatot ne értelmezhesse máskép az egyház, 
Luther, Kálvin és annyi más protestáns tudós 
és hozzá mindegyik azt állitja, ő találta ki a 
mondat valódi értelmét. Aztán meg a minden- 
tudó Isten nem mondta volna oly ostobán 
tollba a világ keletkezését és az ember eredetét, 
mint Mózes elénk tárja. Ha Isten szava volna 
a szentirás, mindjárt mai alakjában látott volna 
napvilágot, de a hittudomány megállapította, 
hogy a fejezetekre osztás csak a XIIL, a versekre 
tagolás pedig a XIV. századból való. Világos 
tehát, hogy emberek toldozták-foldozták. Az 
Istennek különben kötelessége lett volna arról 
is gondoskodni, hogy teljes hitelesség kedvéért 
az első diktátum kéziratát örök időkre fen- 
tartsa és ha nem tette, csak annak a bizony- 
sága, hogy ilyen nem is volt, ellenben létezett 
igen sok közszájon forgó mese, amelyeket a késő 
korok irói összegj^üjtöttek, bővítettek, csiszol- 
gattak, mig a mai biblia nem lett belőlük. 
Semmi sem bizonyltja fénj^esebben ezt az em- 
beri tevékenységet, mint az, hogy a szentirás nagy 
része versben van megirva, már pedig az nem 
valószínű, hogy az Isten versbe szedette volna 
sugallatát, mivel tanítani prózában szokás. Sőt 
tarthatatlan az a föltevés is, hogy azok irták 
az egyes bibliai könyveket, akik ma szerzőikül 
szerepelnek, mert egyebeket nem is említve 
nevetséges még elképzelni is, hogy a fekélyek- 
kel borított, agyongyötöri, Jób-versekben zengje 
e' keserveit és olyan helyneveket emlegessenek, 
amelyek csak jóval haláluk után jöttek léire 

Megborzadiam, mikor a szentírás ily cinikus 
hangon való tárgyalását hallgattam és mély- 
séges megdöbbenés szállta meg egész valómat. 
Ezeket a szerzeteseket fel is szentelik, hogy 
áldozópapokként hirdessék az igét, az egyháznak 
biblián nyugvó tanításait. Nem csodálom, hogy 
a müveit közönség kerüli templomainkat, szent- 
beszédeinket, gyóntató székeinket: komédiáso- 
kat cirkuszban, színészeket színházban is láthat 
cs legalább élvezetes darabok művészi előadásá- 
ban gyönyörködhetik. Ide sülyedtünk tehát. 

Hogy a vita nem szolgált lelki épülésemre, 
természetes. A lelkünk mélj'^én szunnj'adó 
kétely a leggyöngébb érintésre is felébred, 
hogy elfoglalja egész bensőnket. Bennem is 
erősen megmozdult máma. Az ellenfél állításai 
tényleg kemény diók, amelyek széttörésére 
hittudományi könyveink nem adnak súlyos 
kalapácsot kezünkbe. Hisz a cáfol gátasok köz- 
ben is elismerik a szentírás sok hibáját: ter- 
mészettudományi dolgokban, történeti feljegy- 
zésekben való megbízhatatlanságát. Alár pedig 
Isten diktátumának nem volna szabad ilyen 
vétkesen hiányosnak, sőt hamisnak lenni. Egész 
délután ezen törtem fejemet. Mert nagy dolog- 
ról van szó. Ha tudniillik a Szentírás csak- 
ugyan emberi mü, akkor az egyház tévedett, 
mikor Istentől sugallt könyvnek hirdette, ha 
pedig az egyház tévedett, akkor az egyházat 
nem vezeti a Szentlélek, akkor Krisztus szavai 
a vigasztaló Szentlélek elküldéséről, ígérete : 
„Veletek maradok a világ végezetéig," nem 
volnának igazak. Ha pedig ugy volna a dolog, 
akkor Krisztus nem volna Isten, csak ember 
és szavainak tán más az értelme. Hiába ímád- 

kozom, mentsen meg Istenem a kételkedéstől, 
ha kilépek a templomból, megint csak érzem 
erőszakos hangját, rémítő kacaját, gyávaságo- 
mat maró gúnyszavát. „Nem mersz gondolkodni, 
nem mersz kételkedni. Istent félted tán az 
intenzív lelki munkától? Isten erős. Isten 
hatalmas. Isten segítségedre lesz a veszélyben, 
de mutasd meg bátorságod, mutasd meg kétel- 
kedéssel Istenbe vetett rendithetlen bizalmadat. 
A kételkedés csak megszilárdíthatja hitedet, 
mert rákényszerít, hogy olyan vallási kérdé- 
seket is tisztázz, amelyek eddig homályosak 
voltak előtted s ép azért nem is illeszked- 
hettek be vallásos meggyőződésedbe. Csak a 
gyáva, az erőtlen futamodik meg, nos és a 
hivő, Isten szolgája, csak nem gyönge a 
hitetlenséggel szemben. A kételkedés maga- 
sabb fokú szellemi tevékenységre: gondolko- 
dásra, kutatásra kényszerit, de ezt a fokozott 
lelki életet csak nem róhatja fel senki bűnül 
nekünk, magasabb lelki életre hivatott hívők- 
nek?" 

Zsong-bong a lelkem, nem tudok felelni. Sem 
társaim beszédét, sem kételkedő lelkem okos- 
kodását nem tudom megcáfolni. Talán igazuk 
van, de ez az igazság oly borzasztó volna 
annyi szentül hitt és egész életemet irányító 
igazságot állit rut hazugság gyanánt elém, 
hogy nem bírnám, legalább e percben még, 
elfogadni. Ugy vagyok, mint Rousseau, aki 
azt mondta, ha a szeme láttára támadna is 
fel valaki, képes volna bármiféle optikai csaló- 
dással vagy szemfényvesztéssel magyarázni a 
dolgot, de a feltámadásban még sem hinne. Ép 
így nem tudok én sem vallásos meggyőződé- 

semböl engedni. Nem akarok hitetlen lenni. 
Nem akarok. Én ragaszkodom Hozzád, édes 
Istenem és tudom, nem hagysz a rideg hitet- 
lenség karjaiba esni. Felvilágosítasz, tanitasz, 
megerősítesz és kételyeimet is javamra fordí- 
tod. Hisz Nélküled örök sötétség borulna lel- 
künkre és a bizonytalanság rémei gyötörnék 
minden percünket. Hiszek, Uram, hiszek Te- 
benned, hiszek egyházadnak, mert Nélküled 
mérhetlen boldogtalanság volna egész életem. 

Budapesten, 1900 október 24. 

Tegnap kaptam hazulról levelet. írják, hogy 
az amúgy is szegény nép a rossz termés miatt 
nagy nyomorúságba jut a télen. Kedves, jó 
anyám irja : „Die armen Leute erleiden grossen 
Schaden und ist eine schreckliche Armuth 
unter die Leute. Es ist schwer, wenn man 
gerne helfen möchte und kann nicht." ^ Jól 
tudom, ha volna rá módja, ő kiemelné az 
Ínségből a szegényeket. A sokat szenvedett 
szivek tele vannak cselekvő részvéttel. Ez azon" 
ban itt igen keveset segit. Az a jó magyar nép 
éhezni fog, mert nem kap eleget abból a föld- 
ből, melyért apáik vérüket hullatták. Ott van 
Festetich Tasziló gróf óriási birtoka, de drága 
pénzen sem adnak abból a népnek. Még bérbe 
sem. Pusztulj, nép, te hitvány csőcselék. Itthon 
izzad és koplal a munkás, a gőgös mágnás meg 
zsebel és külföldön dőzsöl. A plébános ur jól 
látja hivei pusztulását és mégis hallgat, miként 
a sir. Ha megnyitja száját, csak türelemről. 



^) A szegény nép nagy károkat szenved és a nép 
közt irtózatos a nyomorúság. Nehéz dolog, mikor 
örömest segítene az ember és nem tud. 

önmegadásról beszél, erről a régi nótáról, mely- 
nek minden hangja fájdalmasan érinti lelkün- 
ket. Ne mondjátok, szeretett társaim, az anyagi 
mellékes, a mulandó földi javakat meg kell 
vetnünk, mert ez csak farizeusság tőletek, akik 
belefulladtok összeharácsolt anyagi javaitokba. 
Az anyagi kérdést nem kapcsolhatjuk ki papi 
teendőink közül, mert maga Krisztus tanított 
bennünket arra, hogy hiveink jólétéről gon- 
doskodnunk kell. Avagy nem elégitette-e ki 
Ö maga két izben is a prédikációra összesereg- 
lett népet? Még csuda, a természet törvényei- 
nek felfüggesztése árán is jól tartotta hiveit, 
mint ész nélkül annyiszor elhadarjátok a szó- 
széken, mert jól tudta, hogy az üres gyomor 
korgása nevetségessé teszi a legfönségesebb 
eszméket, a legremekebb mennvei zenét is. 
Es ebből láthatjátok, milyen ellensége volt O, 
a Mester, a nyomorúságnak. Főelvül tűzte 
elénk: „Legyetek tökéletesek 1", azaz öntudato- 
sak, emberi méltóságotokat ismerők, müveitek, 
de példájával kétségtelen bizonyságát adta an- 
nak a meggyőződésének is, hogy nem tökéle- 
tesedhetünk addig, mig éhezünk. „Szánom a 
népet", mondta ő, „kifosztom és kifosztatom a 
népet", valljátok ti cselekedeteitekkel. Mert 
aki Krisztus igaz tanitványának tartja magát, 
nem nézheti el testvéreinek nyomorúságát, 
amely a mennyei Atyáéhoz hasonló tökéle- 
tesség elnyerésében gátolja őket. És a plébá- 
nosok, az „istentelen szerzetesekre" dühöngő 
világi papok mégis hallgatnak. Sohasem hal- 
lottam, hogy a földbirtokos jelenlétében meg- 
magyarázta volna a plébános ur, hogy a fele- 
baráti szeretet, a testvériség gyakorlati meg- 



lOi; 



X alósitásában nyilvánul s aki különbnek tartja 
magát atyja fiánál, csak bitorolja a keresztény 
nevet, bűnei alól sem ezen, sem a másvilágon 
nem nyer feloldozást, áldozáshoz nem járulhat, 
egyházunk tagja nem lehet. Nemde, irva vagyon : 
„amiket megkötöztök a földön, meg lesznek 
kötve mennyben is; és amiket feloldoztok a 
földön, fel lesznek oldozva mennyben is". Pá- 
ratlan hatalom e földön, ám miért nem érvénye- 
sititek keresztényektől elnyomott embertársai- 
tok érdekében? Miért nem tagadjátok meg a 
nagy uraktól a bűneik alól való feloldozást? 
Mert baj van a kréta körűi. Akivel mindazo- 
kat meg kellene tenni, kegyúr. Tőle függ a 
plébániának betöltése, a plébános és egj^ház 
anyagi javakkal való elhalmozása, kedvében 
kell hát járni. Még az se baj, ha eretnek, sza- 
kadár, pogány, sőt zsidó is a kegyúr, egy zsiros 
plébánia az ő kezűkből is jól esik. És mind- 
ennek fejében csak Krisztust kell megtagadni, 
a népet eladni. Hát hisztek ti Istenben, hogy 
ily szemérmetlenül mertek cselekedni? Lehe- 
tetlenség. 

No, majd a józan szocializmus segit a bajon. 
Alig van nap, hogy miatta ne piszkálnának 
társaim. Megvalósíthatatlan butaságnak mond- 
ják és feledik, hogy vádjukkal Krisztust illetik, 
aki megparancsolta, hogy mindnyájan testvérek 
legyünk e földön. De testvériség-e az, ha csak 
néhány ezren ülnek teritett asztalhoz, a milliók- 
nak pedig csak lehulló morzsák jutnak osztály- 
részül ? Krisztus szolgája-e az a pap, aki három- 
szor tömi meg naponkint bendőjét s mikor 
éhező testvérei a kenyérkérdés megoldásához 
fognak, utópiával vádolja és lemondással tartja 

őket? Krisztus és papság, Krisztus és szerzetestár- 
saim — szentségtörés még egyszerre emliteni is. 
Hogyan is tudnának felemelkedni a mi 
Urunkhoz azok, akik a kicsinyes intrikák, 
a vak gyűlölet fertőjében oly kéjjel heve- 
résznek! Nemrég alakult meg önképzőkörünk, 
az Academia Calasantiana, vezetője egyik leg- 
lelkesebb társunk lett és most a többség nem- 
csak, hogy a szellemi támogatást vonja meg 
tőle, hanem egyenesen kiüldözésére törekszik, 
mert nem tart velük, sőt gyakran a legerélye- 
sebben kikel erkölcstelen beszédeik és tetteik 
ellen. Heteken át tart az ádáz harag, még szót 
sem váltanak, arcul csapván Krisztusnak en- 
gesztelődést parancsoló szavait. A nap ne men- 
jen le fölöttetek haragban, mondta jó Üdvözí- 
tőnk s ime, a keresztény tökéletességre törekvő 
szerzetesek a legvadabb gyűlölettel törnek egy- 
másra. Jó példát fogtok adni tanítványaitok- 
nak! „Religiosorum exempla mors et vita 
saecularium."^) A mi példánk kétségtelenül 
a világiak vallásosságának gyilkosa. Ha nem 
tekinthetnek is be egészen belső életünk 
szennyébe, még mindig eleget látnak ahhoz, 
hogy a szavaink és cselekedeteink közt tátongó 
ürt meglássák és bizalmukat veszítsék azon 
tanítások iránt, amelyeket még jól fizetett 
hirdetői sem tudnak, vagy akarnak megvaló- 
sítani. Ti, a kereszténységet kompromittáló tár- 
saim, ne feledjétek szent Atyánk intelmét: „Vae 
tibi, qui alios verbis instruis, íactis destruis."") 

^) A szerzetesek példája a világiak halála és 
élete. (Kalazencius.) 

^) Jaj neked, aki szavakkal mások épülésére, tet- 
tekkel megrontására szolgálsz. 

Magatok teszitek hitelvesztetté a keresztény- 
séget. Ha a világ példátokon indulva, félreveti 
a szent dolgokat és a maga módján igyekszik 
korunk nagy kérdéseit megoldani, magatokra 
vessetek 1 

Budapesten, 1900 november 4. 

Smiles „Önsegély" -ét olvasgatom és a sok 
kiváló ember küzdelmének láttára nagy buz- 
góság íog el. ügy szeretnék én is felebarátaim 
javán dolgozni, ugy szeretném a sok szenvedő 
nyomorúságát enyhíteni, az egy akol és egy 
pásztor, a harmóniában, boldogságban élő vilá- 
got csak egy paránnyal is közelebb segíteni 
a megvalósuláshoz! Csak olyan tudatlan és 
olyan gyönge ne volnék. Minden percemet 
tanulásra fordítom, a késő éjféli órák még 
Íróasztalomnál találnak, de hitvány szerveze- 
tem nem birja a munkát és napról-napra 
jobban fogyok. Társaim halálomat jövendöl- 
getik, ha nem szánok pihenőre több időt, de 
én nem tágitok : vagy képzett, erkölcsös szer- 
zetes leszek, vagy elpusztulok. Hadd gyötrőd- 
jék a test, csak a lélek erősödjék meg. A szün- 
telen foglalkozás sok kísértéstől ment meg 
engem. 

Ép most, éjfél után fél kettőkor jön haza 
színházból egyik társam. Egészen elpilledt, arca 
bágyadt, izgalmaktól sápadt, karikás szemei 
megtörtek, izmai megroskadtak. Hiába : „Reli- 
giosum otiosum daemon venatur et capit."^) 
Elkeseredve, megcsömorödve szól fővárosunk 



1) A tétlen szerzetesre vadászik az ördög és el- 
fogja. 

hallatlan romlottságáról, melj^et a papok két- 
ségtelenül jelentékeny mértékben mozdítanak 
elő. Egy íelsőbb kurzusbeli társunk vezette 
végig az éjjeli Budapesten a társaságot, mely- 
hez a miénken kivül néhány más szerzetes 
és két vidéki káplán is tartozott. Végigjárták 
a kávéházakat, Dob- és Király-utcai zenge- 
rájokat, aztán maga se tudja, merre jártak. Nagy 
házak emeletein, hol vig zene szólt és ledér 
nők egy szál ingben járták a táncot. Ők is 
táncra perdültek, enyelegtek, kéjelegtek, mintha 
Bacchusnak volnának papjai. Néhány leány 
rájuk ismert, hogy papok, de letagadták : színé- 
szeknek vallották magukat. Az undor végig 
borzongott beszéd közben is társamon, látszott 
rajta, hogy a förtelemnek egész birodalma 
nyilt meg ma éjjel előtte. Nem is tudott a 
többiekkel tartani, hazajött, mig társai foly- 
tatták a dorbézolást. Holnap pedig minden 
rendjén. Csak egy-két ágy maradt itthon érin- 
tetlen, még egy-kettőre a visszatért rendtárs 
rakta ki a tegnapi s éjjeli étlapot, reggel pedig 
egész jámbor arccal mondja el az oltár előtt: 
„Intriobo ad altare Dei, ad Deum, qui laeti- 
ficabit animam meam'-^), stb. stb., amint a 
misekönyv előirja. 

Egészen kábult vagyok. Szeretném kiverni 
ezt a népséget házunkból, letépni róla a reve- 
rendát, de eszembe jut, hogy még elenyésző 
kisebbség vagyunk, hallgatnunk, tűrnünk kell, 
vagy — repülünk kifelé. Elkeseredésem leír- 
hatatlan, még naplómat sem tudom befejezni- 



Az Isten oltárához fogok járulni, Istenhez, ki 
megvidámítja majd lelkemet. 

Jó éjszakát. Jó éjszakát nem csak magam- 
nak, talán a szerzetes életnek is 1 

Budapesten, 1900. november 6, 

Tegnap egyik győri barátommal találkoztam 
és nagyon meglepő dologról értesültem. Irma 
körülbelül csak egy év múlva tartja esküvő- 
jét, két éve pedig csakugyan abban a község- 
ben tanított, amelyről a hozzám intézett levél 
keltezve volt. Ugy látszik, sorait eljegyzése előtt 
irta, hogy válaszomtól tegye függővé elhatáro- 
zását. Nem válaszoltam. Elég naivul hittem a 
tisztességes szerzetes élet lehetőségében. Bár 
csak ne hittem volna. Szerzetestársaim ka- 
landjai, gyűlölködése vall ástál ansága borzasz- 
tóan kijózanított a papi életből. Menni, rohanni, 
szellőként elsuhanni szeretnék innen s e fel- 
dúlt lelkületben megint csak Irmához sietnek 
gondolataim. Ha engem másnál jobban szeret, 
ugy nem l^sz nélkülem boldog. Még nem 
asszony, még semmi sem késő, felkeresem 
levelemmel, hadd legyünk egymásé. Mit csinál- 
jak e szemétdombon? Augias-istállóját csak 
Herkules tudta kitisztogatni, de nem lehetetlen, 
hogy csak a — mesében. Hozzánk legalább 
száz Herkules kellene. Az én gyönge váltaim 
roskadnak e teher alatt, melynek elviselésére 
és megsemmisítésére csupán lángelmével pá- 
rosult akaraterő képes. Jól ismerem csekély 
tehetségemet, számot vetek hát helyzetemmel. 
Hasznos tagja lehetek a társadalomnak, de nem 
ebben a körben, melynek majdnem minden 
tagja kigúnyolja a szerzetes-eszmét. Itt csak 
elpusztulhatok, elzüUhetem, Csak el innen, hol 
Isten kedvéért vagy félelmeért senki sem tartja 

érdemesnek életét az előírások szerint formálni. 
El innen, a szereteti enség kopár földjéről egy 
kis családi szentélybe, ahol tán éhezem, tán 
nyomorgók, de becsületes szavaimmal össz- 
hangzóan cselekvő maradhatok. Megirom a 
levelemet, megirom, mennyire fokozta szerel- 
memet a távolság, az idő s ez az anyagéi vü- 
ségben fuldokló környezet. Megirom és érzem, 
megjön a kedves válasz, megjön a megváltás, 
kiszabadulok poklomból, hogy gyarlóságaim- 
tól megtisztultan belső élethez szokva lépjek 
a paradicsomba. Isten áldása lesz velünk és 
Krisztus lesz jó Pásztorunk, Vezérünk. S ha 
Ö velünk, ki ellenünk? 

Budapesten, 1900 november 11. 

A mai nap sok nemes felbuzdulásra adoll 
alkalmat. Megvettem a szocialisták újságját, a 
Népszavát. Bámultam a szegény nép törekvé- 
sét, erélyét, határozottságát, mellyel eszméjét 
meg akarja valósítani. Vezércikkének végső 
sorai: „Csak kitartóan előre 1 Ha küzdeni 
tudunk, méltók vagyunk a jobblétre ; ha nem 
tudunk küzdeni, érettek a pusztulásra." Igazán 
tanulságos! A szegény, műveletlen nép minden 
erejével küzd a legszebb eszmék egyikének, a 
rútul eltorzított társadalmi kérdésnek meg- 
valósításáért, mig mi a tiszta igazságért sem 
tudunk lelkesedni, tenni, fáradni. Valóban 
gyalázat! A „Magyar Állam" mai száma is 
keservesen panaszkodik a katolikusok gyámol- 
talansága, főkép a papok renyhesége miatt. 
De ez a jogosan megtámadott pigra massa^) 



1) Rest tömeg. 

nem ébred öntudatra, magasztos hivatásának 
felismerésére, mert hisz akkor kényelméből 
kellene valamicskét engednie. Oh, édes Istenem, 
csak Te adj nekem erőt, kitartást, hosszú életet, 
hogy magamat alaposan kiképezvén, a gonosz- 
ságot és tespedést sikerrel ostorozhassam. Nem 
kérek mást, csak amiért évek óta, mióta csak 
gondolkodom, egyre rimánkodom: „Domine 
labia mea aperies et os meum annuntiabit 
laudem tuam. Docebo iniquos vias tuas et 
impii ad Te convertentur." ^) Csak ezt add 
meg és busásan fizettél már e siralomvölgyében 
is minden egyéni boldogságról való lemon- 
dásomért és én örömmel végig küzdött életem 
után nyugodtan jelenek meg Előtted, mert a 
földi lét minden percében a Te dicsőségedre, 
embertársaim, javáért dobogott szivem s fára- 
dott elmém. 

Irmának szóló levelemet megírtam, már 
éreztem is válaszának boldogító hatását, de 
aztán mégis darabokra téptem soraimat. Na- 
pokig gondolkodtam, mig újra a megmaradás 
mellett döntöttem. Elmélkedtem az életről és 
láttam, hogy igazi boldogság csak a családban 
van. Én is boldog lennék Irmával ideális tűz- 
helyem körében, de a milliók tovább is szen_ 
vednének és fájdalmas jajszavuk rettenetes 
vádként törne be hozzám. Miért nem marad- 
tam pap, mikor egyedül abban a hivatásban 
lehet sikeresen működni a közjó érdekében I 
A papok kötelessége legelső sorban a boldog- 
ságot kizárólag megteremtő idealizmusra ne- 

1) Uram nyisd meg ajkaimat és szám. dicsérete- 
det fogja hirdetni. Megtanítom á gazokat útjaidra 
és a gonoszok hozzád yisszatérnek. 

vélni a világot és csak utánuk következik a 
világi vezérek munkája. Hisz rólunk mondta 
Krisztus Urunk: „Ti vagytok a világ sója", 
de meg aztán anyagilag is mi papok vagyunk 
leginkább abban a helyzetben, hogy elnyo- 
mott testvéreinkért cselekedhetünk. Ha tehát 
a társadalom újjáalakítása csak a papok révén 
történhetik, szabad-e távoznom közülük ? Nem 
kell-e utolsó erőm kimerültéig is azon fára- 
doznom, hogy a társadalom megújhodásának 
rugója rozsdájától megtisztuljon, ruganyossá 
váljék és megváltói szerepét hiven szolgálja? 
Becsülettel, a gyáva kislelkűség méltó vádja 
nélkül nem tehetném le a nagy Kalazancius 
rendjének egyszerűségében kedves öltönyét. 
Maradnom kell tehát és várni a papság meg- 
j avulására, várni az érkező reformációra, várni 
és szolgálatába állani. Nem az ész győz rajtam 
ebben az elhatározásban, hanem a határtalanul 
szerető sziv, mely arra képesített, hogy az egyes 
karjaiból kibontakozva, az összeséget öleljem 
keblemre. Mi lesz ez áldozat gyümölcse, jól 
tudom : gúny, kinevetés, üldözés — boldog- 
talanság, mig élni meg nem szűnöm. Sebaj, csak 
használjunk. És használnunk kell I A szegény 
népet ki kell ragadnunk a zsidó vezérektől 
belécsöpögtetett anyageivüség fertőjéből, hogy 
a keresztény idealizmusban megtisztulva, tes- 
tileg, lelkileg boldog legyen. KellI És a har- 
cot mindjárt meg is inditom körűnkben, ön- 
képzőnk ülésén a jellemről tartok felolvasást 
és irgalmatlanul borsot török paptársaim orra 
alá. Hadd prüszköljenek. Térjenek észre, vagy 
távozzanak közülünk. 
A tettek terére óhajtok lépni. Reggel olvas- 

tam a „Budapesti Hirlap"-baii az anarhistákról 
egy cikket. A legnagyobb sajnálkozás fogott el : 
annyi erélyesség oly őrült célokért. De azért az 
a nagy energia, az a hősi bátorság mégis imponál 
nekem. Összehasonlítom a mi templomi szó- 
székre szorított kereszténységünkkel és lángoló 
lelkesedéssel határozom el, hogy én is oly bátran, 
oly szivósan cselekszem Krisztus eszméiért. 
Igaza van a Népszavának: „Ha nem tudunk 
küzdeni, érettek vagyunk a pusztulásra 1" 

Az ebédlőben különben nagy feltűnést oko- 
zott a lap. Lett kacagás társaim között és a 
sértő gúny nyilai éretlen pimaszkodásokkal 
keverve sürün szálltak felém. Mutattam a vezér- 
cikket. Nem hatott rájuk. Mit nekik ez a zsidó 
banda! Mintha nem keresztény, tevékenysé- 
günkre szoruló munkásság képezné ott a több- 
séget I Jót nevettek rajtam, a „kötözni való 
bolondon", aki komolyan veszem és össz- 
hangba iparkodom hozni az életet és a keresz- 
ténységet Nem törődöm bosszantásaikkal. 
„Servus Christi patienter tolerat omnia, parce 
loquitur multum laborat pro Ghristo".i) Nem 
csüggedek. Fáradozásom csekély hatása el nem 
kedvetlenit. Lesznek majd tanítványaim, akik 
megértik törekvésemet és nagyobb tehetségük- 
kel érvényre is juttatják. Miért csüggedjek? 
A feszület tevékenységre serkent, a szentek, 
világi nagyok szobrai meg képei pedig egye- 
nesen a Karthauzira utalják lankadó lelkemet. 
„Tekintsetek magatok körül ; a fát, mely alatt 
pihentek, mások ültetek, kenyereteknek mások 



1) Krisztus szolgája türelmesen elvisel mindent 
keveset beszél, sokat fáradozik Krisztusért. 

vetek el magjait, l)iztosság{okat mások őrzik, 
a gondolat maga, mely lelketeket emeli, a tudo- 
mány, melyben büszkélkedtek, száz ivadék 
munkájának jutalma: s nem érzitek-e köteles- 
sé(jteket9 Nem érzitek-e^ hogy értetek milliók 
fáradtak, hogy jóléteteken száz ivadék dolgozott 
s hogy feladástok fáradni, mint ök, hogy a 
jövőkor boldogabb legyen hamvaitok felett.'- 
Kötelességtek és kötelességem. Nem hátrálok 
meg előle és az Ur Jézus segítőm lesz úttörő 
munkámban. 

Budapesten, 1900 november 17. 

Délelőtt két óra folyást tartó vita volt szo- 
bánkban — a lélek létezéséről és a vallás 
.szükségességéről. Mert nálunk ez még eldön- 
tetlen kérdés I Szerzetestársaim hihetetlen élve- 
zettel védték álláspontjukat és konokul meg 
is maradtak mellette. A különálló lelket egy- 
szerűen lehetetlennek mondják, mert köztudo- 
mású dolog s ebben igazuk is van, hogy a 
lelki élet főszerve az agy, ez vesz tudomást 
a látó, halló, szagló, tapintó és érző idegek 
révén a körülötte történő dolgokról ép agy, 
mint a fővezér kémei révén értesül minden, 
táborán kívül történő eseményről. Az agyba 
aztán mintegy raktárba bevésődnek a nyomok, 
a látottak, hallottak stb. képei és valahánj'- 
szor szükségünk van rájuk, felfrissíti, emlé- 
künkbe idézi őket az agy. Cseh Ferenc rend- 
társunknak az ember szellemi életéről szóló 
könyvében magam is olvastam ezt, de ő hozzá 
fűzi, hogy az emlékek felidézését már nem az 
agy működése eredményezi, hanem a — lélek. 
És ez érteti meg velünk azt a furcsaságot is, 

miért nem működik mindenkiben egyformán 
az egyforma isteni lélek. Csak az agyvelőben 
rejlik az ok. Ha az megromlott, a lélek kép- 
telen ép oly szép eredményeket felmutatni, 
mintha az agy romlatlan. Lám, a legzseniáli- 
sabb zongoraművész sem tud a lehangolt zon- 
gorán kifogástalanul játszani. így van a lélek is. 
Őszintén megvallom, ez a magyarázat engem 
ki nem elégit és Cseh Ferencen is bizonyos 
mesterkélt erőlködés látszik, mikor az agy és 
lélek viszonyát ilyenformán próbálja meg- 
magyarázni. A lélek, a magában tökéletes lélek 
felette gyengének, tehetetlennek bizonyul, ha 
munkájában egészen az agyvelőhöz van kötve. 
Hiszen akkor hatalmasabb, fontosabb az anyag, 
mint a szellem, akkor egészen le kell monda- 
nunk a szabadakaratról, mivel ha átöröklés 
folytán romlott idegzet birtokába jutottunk, a 
lélek képtelen jó befolyását rajtunk érvényesi- 
teni s mi idegzetünk, az anyag romlottsága 
miatt elpusztulunk. Mi szükség van a lélekre, 
ha egészen tehetetlen, ha teljesen az anyag- 
nak rabja? Mennyivel ésszerűbb és elfogad- 
hatóbb akkor azoknak a természettudósoknak 
tanítása, akik a különálló lelket elvetik és 
anyag és erő elválaszthatatlan együttműködé- 
sével magyaráznak meg minden jelenséget. 
Akik, mint társaim is, azt mondják, az állat- 
nak is van lelke, csakhogy a miénknél alsóbb- 
rendű, tökéletlenebb, mert agyvei ej űk sem 
olyan fejlett, olyan tekervényes, olyan finom 
szövésű, mint a mienk. Ebben föltétlenül nagy 
igazság rejlik. Magam is meggyőződtem arról, 
hogy az állatok rendszeresen gondolkodnak, 
összehasonlítanak, következtetnek, eredménye- 

ket állapítanak meg és csak azután cselekesz- 
nek. Egy macskát íig\ eltem meg a nyáron. Ott 
ült a földön és nézte, nézte a falon kalitkában 
függő madarat. Csak nézte, csak nézte, a padra 
az asztalra, zsalugáderra tekintett, majd az 
ablak és kalitka közt fekvő távolságot mérte s 
ugy látszik, bevált a számítása, mert amint én 
igy előre láttam, a macska csakugyan a padra, 
onnan az asztalra, majd a zsalura és kalitkára 
ugrott. A megfigyelés felette meglepett, mert 
megdönthetetlen tapasztalati bizonyítékot lát- 
tam arra, hogy az állatok is gondolkodnak és 
ha a gondolkodás a különálló lélek eredménye, 
akkor nem lehet józan ésszel tagadni, hogy az 
állatoknak is van lelkük. Teológusaink erősen 
rugkapálóznak ez ellen az igazság ellen, mintha 
bizony tényeket okoskodással meg lehetne 
cáfolni. Én nem irigylem, hogy az állatoknak 
is van lelkük, a különálló lélek létezésében 
való hitemet azonban erősen megingatta, talán 
meg is semmisítette az a tény, hogy az agy- 
velő, az anyag nélkül a különállónak képzelt 
lélek tehetetlen semmi. 

A vallás szükségességét illetőleg már semmi- 
kép sem értek egyet társaimmal. Szerintük 
nekünk, tanult úriembereknek, felesleges a 
vallás, a tömeget azonban nem lehet máskép 
kordában tartani. Ha a népnek nem volna 
hite, nem tűrne tovább és a legnagyobb zűr- 
zavart, feiforgatást okozná. Elképedek ilyen 
állításokra és felháborodva kérdem, hát liogy 
mertek reverendában járni, misézni, prédi- 
kálni, ha ez a felfogástok. Nevetnek. „Ho- 
gyan ? felelik. Hát Kepler miért foglalkozott 
csillagjóslással, mikor jól tudta, hogy hazn- 

dik? Tudatlan kora ragaszkodott e baboná- 
hoz és jól megfizette érte Keplert, jobban, 
mint tudományáért. Hát miért ne jósolt volna 
Kepler és miért ne járnánk mi reverendában '? 
Az államnak, a társadalomnak szüksége van 
ránk, jól kitart bennünket, miért ne legyünk 
hát legalább szinleg papok ? A szocialista 
munkás is megépíti, kifesti, kicifrázza a tem- 
plomot, pedig ugy kell neki a templom, mint 
ördögnek a szenteltvíz, de mégis felépiti, mert 
megfizetik érte. De azért nem hisz semmiben. 
Mi is elvégezzük a misét, a hittanitást, mert ke- 
nyerünk és nem is rossz kenyerünk. Ugyan hol 
élnénk meg ily kényelmesen és ily fejedeimi- 
leg ? Elmegy-e a szocialista munkás templom- 
építés helyett kaszálni, kapálni, szóval nehezebb 
munkát végezni? Eszeágában sincsen. Miért 
kivánod hát, hogy nálatok jobbak legyünk. 
Ti építitek a templomot, ti díszítitek, ti szö- 
vitek a reverendát, a ti kezetek remeke a sok 
pompás egyházi kelme, szentségtartó, pásztor- 
bot, imádságos könyv, — ti mesterkedtek a 
báránybőr számunkra való kikészítésén és mi 
farkasok ne fogadjuk el kezetekből ?" 

Itt csak korbáccsal lehetne felelni. Annyi 
bizonyos, ha a munkásság jól volna már szer- 
vezve, nem készítene báránvbőrt nektek, de 

7 %J 7 

vigyázzatok, hogy a már átadottat kegyetlenül 
le ne rángassa rólatok. Megérdemelnétek. 

Az Academia Calasatiana esti ülésére épen 
aktuális lett „Egy-két gondolat a jellem főbb 
vonásairól" címen tartott felolvasásom. Micsoda 
düh morajlott végig társaim sorain, mikor 
Petőfi: „Ha férfi vagy légy férfi" verse nyomán 
jól megmondogattam véleményemet. Hihetetlen 

izgatottság fogta el őket, mikor rámutattam 
arra, hogy jellemtel enség bort inni és vizet 
prédikálni, selyem reverendában türelmet, telt 
gyomorral bőjtölést ajánlani. Felolvasásom 
egyes részeit nem mertem előadni, akkora 
volt az ingerültség. A mellettem ülők dühösen 
oda-oda is súgtak nekem: Itt nem kell prédi- 
kálni ; pesszimista, bolond stb. Szerencsémre a 
befejezés után rögtön csöngettek vacsorára, oh 
és az asztal párolgó tálai nálam mégis csak 
Ízletesebb ételeket kínáltak. így történt, hogy 
nem engem faltak fel. Csak egy-kettő ordított 
még rám, aztán csönd lett újra. 

Elgondolkodtam. Mily szívesen lemondanék 
a „prédikálásról", ha ma az őszinte beszéd 
nem menne tett számba. Nem a pesszimizmus 
mondat velem erős dolgokat, hanem a sivár 
jelen e' fogulalatlan szemlélete. Ugyan mit lát- 
hatni itt rózsaszínben? Az erkölcstelen, önző 
papságot? A nyomorban senyvedő milliókat? 
Nagyon is tisztán látom a szomorú helyzetet 
és igy nem kerüli ki figyelmemet társadal- 
munk rohamos sülyedése. Ti a népet, a szocia- 
listákat szidjátok, én látom, hogy fejétől bűzlik 
a hal. 

A felsőbb körök elvetették a vallást és a 
pusztító kicsapongás karjaiba dőltek : az alsóbb 
néposztály is szakított a vallással és a féktelen- 
seggel szövetkezett. Az előkelők frázisnak tar- 
tották a honszerelmet és világpolgárságról 
álmodoztak: a nép is elvetette a haza fogalmát 
és az emberiség ünnepéről kezd ábrándozni. 
És mégis mekkora különbség a kettő között! 
Az urak műveltségükre hivatkozva, tudatosan 
tagadták meg a vallást és hazát, hogy szen- 

vedélyeik kielégítésében semmi se állja útjukat, 
elvtagadó gazságukat azonban leplezik, mint a 
virág színével palástolja kelyhének gyilkos tar- 
talmát. A nép öntudatlanul ment az urak pél- 
dája nyomán, képmutatáshoz nem szokott lelke 
azonban csak jogai kicsikarásáért nyúl tilalmas 
eszközökhöz. Az előkelőség az ubi bene, ibi 
patria^) elv alapján világpolgár lett — telt 
zsebekkel : az alsóbb osztályok világpolgár- 
ságának inditó oka nemesebb : egyesült erővel 
a szenvedő emberiség boldogságát megterem- 
teni. „Egy nagy eszme hajtja át a népek kebleit 
s szilárd kapocsként fűzve össze mindazokat, 
kik szenvednek, kik nyomorognak, kikre év- 
ezredek átka nehezül ... El fognak bukni a 
nemzetek, de halotti torukon fölszabadulásának 
örömünnepét üli az emberiség.'' (Népszava 1900 
november 15.) 

Olyan szépek ezek az eszmék, hogy eredeti 
szocialista munkákból kell velük bővebben 
megismerkednem. Lapjukból nem értek min- 
dent, csak a nagy akaraterőt látom és nyomá- 
ban rögtön fájdalmat érzek szivemben, hogy 
ezt a hatalmas mozgalmat zsidók intézik. 
Mennyivel más, mennyivel hatásosabb volna 
minden, ha keresztény hazafias alapon állva 
támadná a hatalmasokat I 

Budapesten, 1900 november 22. 

Ismét itt az ősz. Csöndes eső hull a szomo- 
rúan alátekintő égből. Alig dereng egy kis 
világosság szobánkban. Leírhatatlan érzelem 



^) Ahol jól élek, ott a haza. 

szállja meg egész valómat. Átmentem az imént 
szomszédomhoz, egy-két nótát végigvertem cim- 
balmán. Olyan fájdalmasan rezegte a liúr, 
mintha csak valóban szivem húrja volna: 

Be szomorú ez az élet énnekem, 
Amióta elhagytál szép kedvesem, 
Hisz te voltál boldogságom csillaga, 
S csillag nélkül oly sötét az éjszaka ! 

Ez a mai nap egyike azoknak a nyomasztó, 
sötét őszi napoknak, melyeken a magára ha- 
gyatott érző sziv végtelenül boldogtalannak 
érzi magát. Mily kedves is lehet a nemes lel- 
kektől alapitott családi tűzhely I A szeretet e 
csöndes napokban feledteti a múlt időszakok- 
nak fáradalmait: gyöngéd feleség, kedves 
gyermekek csüngnek az apa szaván .... Ez a 
jóleső interieur odatolakszik a magányos em- 
ber képzeletébe, megszakittatja, hacsak per- 
cekre is, a fiatal lélek legmélyebb tanulmá- 
nyait, hogy éreztesse vele a magányosság 
gyötrelmét, az árvaság keserűségét, egy szerető 
sziv hiányát. 

Nekem is megjelensz munkálkodásom közt, 
te drága kép, fel-felébresztesz az eszmék vilá- 
gából a lesújtó valóra, melyben még egy igaz 
baráti kebelre sem találhatok, eszembe jutta- 
tod, hogy sohasem leszek részesed s aztán 
mélységes bánattal töltöd meg szivemnek min- 
den rejtekét. Nem csüggedek. Imádkozom és 
újra könyveim közzé temetkezem: ha már én 
nem leszek boldog, legalább másokat akarok 
boldogítani ... El, el ti szivettépő képek és 
jöjj helyettük kimért lassúság. ^ddal, rideg mél- 
tóságú barátom : komoly tudomány. 

Most fejeztem be Bougaud Emii : „A keresz- 

ténység és korunk" cimü ékesszólással megirt 
könyvét, de nem elégit ki. Az egyház dogmáit 
fejtegeti és védi, én azonban okosabbnak tar- 
tom, ha forrásmunkából, a szentirásból tanul- 
mányozom a kereszténységet. Elő is kotorá- 
szom könyvtárunkból a bibliát. Mindenáron 
jó pap akarok lenni és társaimat is szeretném 
ily irányba szorítani, mert mig a papság nem 
javul, a társadalom megújhodását hiába vár- 
juk. Vos estis sal mundi. Ti vagytok a világ 
sója! Mint a világítótorony a hajóst, csillag a 
pásztort, igy irányítja példánk a hivők millióit. 
Vagy megálljuk helyünket és szavainknak gya- 
korlati életünkkel adunk súlyt, vagy tovább is 
kétlaki ak maradunk és akkor elveszítjük lét- 
jogosultságunkat. Veszítsük is: a csalók csak 
nyűgei a földnek. 

Mennyivel könnyebb és mennyivel fönsége- 
sebb hivatás volna a világ legnagyobb szel- 
lemeivel együtt dolgozni, mint erkölcstelen 
életünkkel aláásni társadalmunkat. Ép a na- 
pokban lelkesedtem Locke és Pestalozzi mű- 
ködésén, akik egész odaadással fáradoztak az 
emberek életre való nevelésén. Ma olvasgat- 
tam legkedvesebb bölcsészeim Lord Bacon „De 
rlignitate et augmentis scientiarum" cimü gyö- 
nyörű müvét. Ugy felizgulok, valahányszor 
hasonló gyakorlati célokat szolgáló Írókat olva- 
sok, hogy örömömben nem birok egy helyben 
ülni, állni, hanem lelkendezve ugrándozom és 
szinte extázisba esem. Lám, Baco [is magasztos 
eszmékkel foglalkozik, de fázik a rideg elmé- 
letek fönséges régióiban, az élettel kapcsolja 
hát őket össze, mint Krisztus, a mi Üdvözítőnk 
és kendőzés nélkül kitűzi célját: „Commodis 



122 



humanis inservire. ^) Efficaciter operri ad sub- 
levanda vitae humanae incommoda. 2) És mű- 
ködésével hathatósan hozzá is járult céljának 
megvalósításához. Ez a Krisztus szerint való 
keresztény tudós, aki kutat, tanul, kísérletezik, 
felfedez és aztán Mesterével fordul tudatlan, 
szenvedő felebarátaihoz : Venite ad me omnes, 
qui onerati estis et ego reíicio vos!^) Theolo- 
gusainknak nem tetszik a verulami bölcs és 
azt mondják, az egyház sem fogadja el taní- 
tásait, mert a természetfölötti igazságok dol- 
gában nagyon eretnekizü felfogása van. Szőr- 
szálhasogató farizeusok, nem mondta-e meg 
Mesterünk : A betű öl és ime rajtatok betel- 
jesül. Nem lehet gonosz, nem lehet Istennek 
nem tetsző az az ember, aki igy gondolkodik: 
„Meditor instaurationem philosophiae eius 
módi, quae nihil inanis aut abstracti habeat, 
quae-que vitae humanae conditiones inmeliuspro- 
vehat. " Ez ellen emel tán kifogást az egyház 
és a hittudósok serege? Az nem tetszik talán, 
hogy Bacon Krisztussal ki akarja pusztítani a 
nyomorúságot, kényelmessé tenni az életet és 
ezzel a kulturélet föltételeit kivánja megterem- 
teni? Krisztus az éhezőknek ételt adott, a 
betegek egész seregét meggyógyította, a kánai 
menyegzőn még a vigadóknak is teremtett elő 
bort, szombatnap is megparancsolta, hogy fele- 



1) Az emberi kényelemnek szolgálni. 

2) Hathatósan közreműködni az emberi élet ter- 
heinek megszüntetésén. 

8) Jöjjetek hozzám mindnyájan, kik terhelve vagy- 
tok és én megenyhitlek benneteket. 

^) Olyanfajta bölcsészet felállításáról elmélkedem, 
amelyben ne legyen semmi üres, semmi elvont és 
amely az emberi élet föltételeit jobbra változtassa. 

barátunk gödörbe esett kecskéjét segítsük ki- 
emelni, szóval anyagi ügyeink egész láncolatá- 
ban részt Tett, hogy rámutasson azok fontos- 
ságára. Nos és aki példáját követi, az gyanús 
keresztény az egyház szemében ? Hát ugyan mi 
a kereszténység, ha nem az ember anyagi és 
szellemi javainak érvényre juttatása? Teoló- 
gus barátaim, nem értek egyet veletek. Ha ti 
csak elméletek összeállitásában, dogmák baka- 
fántos védelmében, egy kis bőjtölésben, egy 
kis ön megtagadásban látjátok a keresztény- 
séget, nagyon csalódtok, ezek is szükséges esz- 
közök, de csak eszközök : a kereszténység az 
élet kovásza, mely nem pepecselésben, hanem 
a lét minden kérdésének felölelésében és egész 
romlott világunk forradalmi átalakításában 
nyilvánul. „Ne véljétek, hogy békét jöttem 
hozni a földre ; nem jöttem békét hozni, ha- 
nem fegyvert. Tüzet jöttem bocsátani a földre 
és mit akarok, hanem, hogy felgyulladjon?" 

Budapesten, 1900 december 24. 

Különös, borongó érzelem szállja meg lelke- 
met, mint mindig, ha ünnep közeledik. Ez a 
mai érzelem azonban valamennyit felülmúlja, 
mélyebb, fájdalmasabb, minden más alkalom- 
kor keletkezettnél, mert forrása a legtisztább, 
a legelgyötörtebb : az emberszeretet. 

Délután fordultunk egyet Pistával az utcá- 
kon nyüzsgő emberek között. Ezrével és ezré- 
vel tolongtak a kápráztató kirakatok előtt 
és pazarul világított boltokban a gazdagok. 
Kosárszám vitték az ajándékokat. Itt-ott egy 
beesett képű hivatalnok, egy szurtos munkás 

is akadt. Elkésett emberek. Meglátszott raj- 
tuk, hogy sietve jönnek, most jutottak csak 
valahol és valamiképen pénzhez, vesznek 
egy kis apróságot szeretteiknek. Az ajándék- 
tárgyakon nem látszik meg a zálogház, vagy 
még megszégyenitőbb pumpolás nyoma. Sokat 
láttam, aki nem sietett, aki semmit sem vitt: 
bebámészkodott a hentesboltba vagy ott dider- 
gett egy szál kabátban a prémesbundás kira- 
katok előtt. Automobilok töfföltek, hintók ro- 
bogtak, az útszélen pedig újságárus asszonj^ok 
melengették keblükön piszkos rongyokba csavart 
porontyaikat. Hallom, ez is csak csalás. A sok 
apró féreg koldulásra kölcsönvett gyermek. 
Azt azonban nem hallottam, hogy mágnások 
mágnásasszonynak kölcsönözték volna könyö- 
rület felkeltésére magzataikat. A nyomorúság 
látása kimondhatatlanul fájt szivemnek. Bánat 
és keserűség, szánalom és a szenvedők javáért 
való küzdelem heves vágya egy pillanat alatt 
váltakoztak bennem. Elkeseredésem azonban 
csak ezután fokozódott a legvégső határig. 
Éreztem, felindult vérem világokat tudna most 
romba dönteni. Valami iát szállitó szekérről 
egy köteg rőzse esett a földre. Nem érhetett 
meg többet egy hatosnál. Valaki felvette : egy 
toprongyos ember. A tuberkulózis rózsái ott 
égtek arcán. Durván lefogták, rendőrnek adták 
s a gyáva tömeg meg sem ütközött azon, hogy 
ilyen gazság szeme láttára megtörténik Krisz- 
tus születésének emlékünnepén. Még most is 
remegek az izgatottságtól. Nem tudok lehig- 
gadni, rosszul érzem magam, mintha idegen 
volnék itthon. Ugy szeretnék mégegyszer ki- 
rohanni az utcára, a koldusokhoz, odaadni 

néhány filléremet, nem alamizsnakép, csak 
ugy, mint igazi testvér testvérének szokott 
adni. Ugy égeti lelkemet az a bekisérés máma 
karácsony ünnepén, mikor minden templom 
visszhangozza a pásztorokat üdvözlő angyalok 
szavát : Glória in excelsis Deo et in terra pax 
hominibus benevolentibus." ^) Békesség és nem 
börtön a jóakaratú embereknek, akik az égi 
szikra gj^arló lakhelyét, a testet, vagy kis csa- 
ládjukat legalább egy kis rőzsével akarják a 
fagytól megmenteni. Ugy érzem, vádol a kályha 
melege, vádol kényelmes szobácskám minden 
bútora, szöglete, vádol a tálak párolgó étele s a 
poharak aromás bora, hogy szó nélkül hagy- 
tam azt a bekisérést. Mintha Krisztus beszélne 
hozzám : „Éheztem és nem adtál ennem, szom- 
jaztam és nem adtál innom, mezítelen voltam 
és nem takartál be engem, testvéreimmel nj'^o- 
morogtam és nem jöttél segítségemre; mivel 
nem tettél tanúságot rólam az emberek előtt, 
én is megtagadlak Atyám előtt". Nem a pokol 
gyötrelmeitől való félelem nyugtalanít, restel- 
ném, ha ily silány indítóok vezérelne tetteim- 
ben, a szégyen ég szivemben, hogy nem vagyok 
Mesterem hü tanítványa. 

Ma körülbelül 1900 éve, hisz Urunk szüle- 
tésének még idejét sem ismerjük pontosan, 
azt hirdették az angyalok a pásztoroknak : 
„Ne féljetek, mert ime nagy örömet hirdetek 
nektek, mely leszen minden népnek ; mert ma 
született nektek az Üdvözítő, ki az Ur Krisz- 
tus, Dávid városában 1" Majdnem kétezer év 



1) Dicsőség Istennek a magasságban és béke a 
földön a jóakaratú embereknek. 

múlt el és nem lett öröm, hanem sirás és 
jajgatás, meg fogaknak csikorgatása minden 
népnél. Hasztalan nézek körül a földön, hasz- 
talan keresem a megváltott népeket, olyan 
anyagi és szellemi nyomorúság uralkodik e 
sártekén, mintha megváltás nem is lett volna 
és az elgyötört emberiség még mindig Messiását 
várná. Vagy az talán a megváltás, hogy né- 
hány ezer here gyönyörökbe fullad és milliónyi 
kitartóját, a népet, megakadályozza abban, 
hogy tökéletes legyen, mint a mi mennyei 
Atyánk tökéletes? Szentségtörés ilyesmit még 
csak állitani is. Krisztus kétségtelenül megvál- 
totta a világot, de nem ugy, hogy felmentett 
bennünket minden közreműködéstől, hanem 
azzal váltotta meg, hogy megtanított az esz- 
közökre : a nvomor kiirtására, önnevelésre, 
tanításra, emberszeretetre, amelyek megszerzé- 
sével és valóra váltásával mindegyikünk elő- 
ször is a saját megváltója lesz. Nekünk, papok- 
nak, kellett volna első sorban ezeket az esz- 
közököt megismertetni a világgal, de a papság 
korán jónak látta belelepedni Nagy Konstantin 
jó konyhájába s fényes termeibe. És ott ragadt. 
Ö ugy érzi, meg van váltva, a tömeget pedig 
üsse meg a kő. Tűrjön, szenvedjen, mig meg- 
váltja a — nagy Kaszás. 

A sok éjjeli olvasás meg a mai izgalom egé- 
szen kimeritt ettek. Fáradt vagyok. Éjféli mi- 
sét nem szokás nálunk tartani, kártyázással, 
társas játékokkal ünneplik társaim aMegvídtó 
születése napját. Nincs kedvem közéjük ülni, 
terhemre van most a játék. Lefekszem, az álom 
talán több nyugalmat ad, mint ez a zavJiros 
világ. 

Budapesten, 1900 december 31. 

Irtózatos hőség van szobánkban. Egyik tár- 
sam a múlt havi kirándulás óta beteg. Kali- 
hypermangant és protargolt használ, vizet forral 
itt benn, aztán folyton ki-bejár, szüntelen kezet 
mos, egy szóval egészen kiforgatja nyugalmun- 
kat. Hiába mondjuk, menjen a betegszobába, 
nem megy. Pedig többi társaink is ajánlatos- 
nak tartják, mert ragályos a baja. Alig merünk 
utána a kilincshez nyúlni. Azt mondja^, ha 
nem vigyázunk, vele, vagy általa érintett tár- 
gyakkal való közvetlen érintkezés folytán meg- 
vakulhatunk. Én nem szólok neki : sokkal 
vadabb utálattal és gyűlölettel viselkedik irán- 
tam, semhogy szavamnak jó hatása lenne. 
Tűrök, sőt szivesen tűrök; örülök, hogy az 
önfegyelmezésre alkalom nyilik. Hej, pedig sok- 
szor de szeretnék közéjük csapni, mikor „jó" 
barátját átjönnek a szomszéd szobákból és 
kacagva, élcelődve heccelik szégyenletes beteg- 
sége miatt. 

így vagyok az év utolsó napján. Künn min- 
denfelé zugnak a harangok : szentegyházba hív- 
ják a hi vöket, de tudom, azok közül jelenik 
meg a legkevesebb, akiknek legtöbb hálálkodni 
valójuk volna. Nálunk minden hallgat, mintha 
az egyház élete nem is érdekelne bennünket. 
Tartottunk ugyan a napokban egy kis szent- 
oyakorlatodit, de abban nincsen köszönet. Csak 
afféle vakulj magyar volt az egész. Porhintés 
a hivők szemébe. Az utolsó napon meg is 
gyóntunk. Persze megint sok épületes dolgot 
kellett látnunk. A többség azt a gyóntatót 
keresi, aki tucatmódra intézi el a penitencia- 
artás szentségét, aki nem lelkivezér, csak ren- 

dithetetlen feloldozó. Megelőzőleg természetesen 
szó sincsen lelkiismeretvizsgálatról. Előszedik 
a valamikor régen fölirt bűnöknek lajstromát 
s ha az egyik végzett, akárhányszor átadja a 
másiknak, hogy készenlétben legyenek a fel- 
olvasandó bűnök. És ezek gyóntatni is fog- 
nak ! Még a gondolat is megdöbbent. A gyónás 
oly fenséges intézménye az egyháznak, hogy 
annak helyes betöltésére csak a legnagyobb 
müvészlelkek, a legmélyebb tudással biró apos- 
tolok vállalkozhatnak. Mert a delphii jósda 
feliratát: rv&dí ae avróv^) a gyóntatószékekre is fel 
lehetne irni, de beléjük jósnők helj'^ett öntudatos 
embereket kellene és szabadna csak ültetni, 
mert a tudatlan kéjencek aláássák egész tár- 
sadalmunkat, önismeretre tanítás helyett ön- 
lealjasitásra vezetvén gyónóikat. Én nekem a 
gyónás mindig lelki megújhodást jelent, mer!: 
ilyenkor szigorú lelkiismeretvizsgálattal pontos 
számadást csinálok magammal: kíméletlenül 
összeállítom bűneimet és azok nagyságát meg 
számát látva, töredelmes bánattal kérek Iste- 
nemtől bocsánatot, de egyúttal segítséget is a 
kípusztításra különösen kijelölt vétek legyőzé- 
séhez. Gyarlóságom tudata mindannyiszor erős 
intelem is, hogy magamat el ne bízzam és 
mások iránt kíméletesebb legyek ítéletemben. 
Fönséges intézmény ez a gyónás, csak végre- 
hajtói volnának. A mai lelkiismeretlen és kor- 
látolt papok csak megrontói. Félig angyal 
legyen, aki a gyóntatószékbe mer ülni! Avagy ki 
bizhatja rá íinom lelkének legrejtettebb titkait 
az én cinikus, gyönyörhajhászó, kéjsóvár tár- 



^) Ismerd meg tenmagadat 

saimral Milyen jól esnék, ha legalább ma 
hallanánk egy komoly szentbeszédet, mely a 
szerzetesszellem ápolására lelkesítene bennün- 
ket. Semmi sincsen. Szilveszter vallásos ünnep- 
lése a népre tartozik. Nálunk bővebb lesz ma 
a vacsora, utána kártyázhatunk az ebédlőben 
s azzal a nagy nap lezárul. 

Ki is törődnék nálunk a keresztény tökéle- 
tesedés eszközeivel ? „Tanárok leszünk és nem 
barátok", hirdetik társaim és megfeledkeznek 
arról, hogy rossz szerzetes nem lehet jó tanitó. 
Szánom az ilyen tanárok diákjait s ha tőlem 
telnék, meg is szabadítanám őket lucifer lelkű 
mestereiktől. Valóban a társadalom tartoznék 
azzal az ifjúságnak, hogy Epicureus hiveit ne 
szabadítaná reá. Micsoda züllesztő, micsoda 
romboló hatást gyakorolnak ezek a fiatal lel- 
kekre, akik nagyon jól látják, hogy tanáraik 
fitymálják a vallást, melynek apostolai, elha- 
nyagolják, sőt kacagva keresztül gázolják eskü- 
jük, szerzetesi fogadalmaik tárgyait: szűzi tiszta- 
ság helyett bordélyházakban kujtorognak és 
családi szentélyeket fertőznek meg, szegény- 
ségi fogadalmaikat zabálással, sárig ivással tart- 
ják meg, az egyházi hatóságnak tartozó feltét- 
len engedelmességet pedig egyszerűen a hold- 
ban létezőnek mondják. 

Ne higyjétek, hogy a diák nem lát át a 
szitán. Figyeljetek csak jobban és meglátjá- 
tok, milyen szépen halad nevelő tanárai ma- 
gasztos példáján, hogyan kételkedik Istenben 
erkölcsben, tudományban, minden szépben, 
igazban és jóban?! Szerzetes tanárainak hű. 
képmásai. Hiába: félember csak félembert 
nevelhet. De azért nyilik-e meg előttünk, szer- 

zeles tanárok előtt, az iskola ajtaja, hogy 
pompás állásunk tejében demoralizáljuk a 
jövő nemzedéket ? Furcsa kérdések ; csak „tisz- 
tára bolond" szerzetes bíbelődhetik velük. Csak 
azután a társadalom ne kezdjen velük bíbe- 
lődni, mert akkor aligha vége nem lesz terített 
asztalainknak s az uj század házas nevelőtanárok 
vezetése alatt álló nevelőintézetekké alakítja át 
annyi bűnnel íertőzött kolostorainkat. 

Pedig a XX. századnak a keresztény-szocia- 
listák díadalünnepét kellene látnia. En ma- 
gam, csekély erőmtől kitelhetőleg, mindent 
elkövetek ennek az iránynak előmozdítására. 
Mai lelkiszámvételem ugyan ez évi gyöngesé- 
gem egész láncolatát tárta elém, de azért nem 
csüggedek. A materialistákkal szemben való 
türelmetlenségemet mérséklem, vallásgyakor- 
lataimat buzgóbban és ájtatosabban teljesítem, 
szétfolyó tanulmányaimat rendszeresítem, hogy 
vallásosságom tudományos meggyőződésen ala- 
puljon, az igazságot bárkivel szemben bátran 
megvalló jellemem pedig megszilárduljon. Csak 
a talpig ember szállhat biztos reménnyel sikra 
a hatalom és jog bitorlói ellen. 

Éjfél van. Zugnak a harangok, a keresztény- 
ség 1900 és magyarországi egyházunk 900 éves 
múltját hirdetve. Temetik a multat, de a 
jövő kezdetét is jelentik. A hívők templomba 
mennek, a nép hűséges gyermekei, az urak 
alusznak vagy mulatnak, mi meg már vacsora- 
kor hálálkodtunk az Égnek! Oh add. Uram, 
szent kegyelmedet, hogy az uj században végre 
megtermékenyüljenek szíveinkben szentséges 
Fiadnak tanításai, hogy mi papok is át legyünk 

már egyszer hatva azoknak fenségétől s amint 
elménkkel felfogjuk, szivünkkel átérezzük, ké- 
pesek is legyünk azokat ajkunk szavával és 
különösen példánk erejével minden velünk 
érintkező ember tulajdonává tenni. Hadd 
puhuljanak meg a szivek, hadd világosod- 
janak meg az elmék, hogy a nyomorúságot 
csökkentsük, az általános boldogságot meg- 
leremtsük e században, melynek kiharangozá- 
sakor már az igazi keresztény szabadság, egyen- 
lőség és testvériség elveivel boldogított emberi- 
ség egy szivvel-lélekkel imádjon! 

Hiába gúnyolnak a kishitűek, hogy az általá- 
nos boldogságra törekvés utópia, csak ábránd, 
én hiszek Atyám erősen Benned és tudom, Te, 
aki végtelen Jóság és Bölcseség vagy, nem 
plántálhattál örök átkui megvalósíthatatlan 
eszmét belénk, mikor szentséges Fiaddal a 
különbségeket nem ismerő testvériséget tetted 
fökötelességünkké. De nem a nyomorban, az 
állati elnyomatásban való testvériséget, hanem 
az emberhez, a teremtés koronájához mért, 
tökéletesedésünket hitvány anyagi gondokkal 
össze nem zúzó állapotokon nyugvó testvéri- 
séget, amint azt édes Megváltónk példájával 
mutatta meg. Légy Gyámolónk ebben a nehéz 
küzdelemben, hogy annyi millió képmásod 
hitvány gazoktól való rut elnyomása után 
„legyen meg a Te akaratod, jöjjön el a Te 
országod itt a földön is most és mindöröklvön, 
örökké." Ugy legyen I 

Budapest, 1901 január 1. 

Vége a századnak, melynek első zenéje a 
szabadságért lelkesedő népek harci zaja volt' 

az utolsó pedig a munkáért, kenyérért rimán- 
kodó elnyomottak szívig ható panaszkodása. 

Emellett virradtál meg uj század. Szívem egész 
"hevével üdvözöllek. Nyomorúságban születtél, 
ebben fogsz ifjúvá serdülni, a közben szerzett 
tapasztalatok azonban megerősítenek, hogy 
férfikorodban az átélt keserűségeket és igaz- 
ságtalanságokat megszüntetheted, megtestesít- 
vén az emberek közt Urunk parancsát: „Sze- 
resd felebarátodat, mint tennenmagadat". S c 
munkában, ne félj, nem lesz Magad , . . Mi, 
akik első éveidben Veled hordozzuk a tikkasztó 
időknek súlyát, nem csak magunk küzdünk 
Melletted, de napjaink rövidségét ismervén, 
nevelni fogunk ifjakat, kik a tőlünk örökölt 
lelkesedést szebb tehetséggel és hatalmasabl) 
erővel egyesítve, nálunk nagyobb szolgála- 
todra lesznek. Üdvözöllek hát ismét Uj Század ! 
Jöjj, taníts meg minket, hogy nincs boldogság 
e földön, csak az édes Üdvözítő szeretettől 
sugallt tanításában. 

Imádsággal fogadtam éjfélkor az uj századot 
és hiszem, az Ur meghallgatja szómat: vilá- 
gosságot terjesztve ad boldogságot a vaksága 
miatt szenvedő emberiségnek, nekem pedig 
kitartó, hasznos működést enged egy szebb, 
boldogabb társadalmi élet megteremtésében. 

Délután átsétáltam Budára s aBástyasétányról 
hosszan elnéztem a gyönyörű vidéket hófödte 
hegyeívei és háztetőivel. Ki tudja, mekkora 
nyomorúság tanyázik ezen a maroknyi téren is ! 
Kis gyermekek haladtak el mellettem, cseléddel, 
vagy nevelőnővel és szorgalmasan járt apró 
szájacskájuk — németül, franciául, angolul, 
csak magyarul nem. Anya alig mutatkozot 

egy-kettő : zsúron voltak, vagy zsúrt rendeztek. 
Terhükre vált a gyerek, sétálni küldték hát. 
így nevelik a szalonokban megbámult gazdag, 
hazafias magyar mamák gyermekeiket ! Az 
idegen nevelőnő idegen divat szerint a nem- 
zetközi léhaság szellemével tölti meg a leendő 
világpolgárt, a haza reményeit és rövidesen 
vezéreit! A ti bűnötök ez gazdag magyar anyák, 
akik oly kedvesen s oly „szellemesen" tudtok 
nyelvelni a szocialisták modern neveléstudo- 
mány alapján álló közös nevelési rendszere 
ellen, magatok azonban képtelenek és röstek 
vagytok magzataitokból embert faragni ! Ti 
teszitek a legszomorúbb tanúságot a családi 
nevelés csődjéről ! 

Ott jártak-keltek körülöttem szegények is : 
eldurvult férfiak, hiányosan öltözött anyák, 
didergő gyermekek. Sokáig elnéztem a mellettem 
elvonulókat és a fájdalomnak másik forrása : 
a testvéri részvét erősen buzogni kezdett ben- 
nem. „Segíteni a nyomorúságon mindenáron", 
hangzott fel szivemből a szózat. „Munkálkodni, 
fáradni lankadatlanul a cél lehető legtökéle- 
tesebb megvalósításáért I" szólt bele a gondol- 
kodó ész. De hogyan lehessen itt csak vala- 
mit is lendíteni ezen a nehéz ügyön? Fillérek, 
adakozások kiemelhetnek sok éhezőt napokra a 
nyomorúságból, a többséget és a jövő árváit 
azonban meg nem mentik. Aztán meg ne be- 
széljetek nekem, adakozásról, könyörületes- 
ségről, alamizsnáról, halálig sebzitek szivemet. 
Krisztus igazi követője nem adakozhat, nem 
alamizsnálkodhatik, nem lehet könyörületes, 
mert mindez magában hordja felebarátunk 
ni egál ázásainak és a magunk felmagasztalásának 

keresztényellenes vonását: az igaz keresztény 
csak kötelességet teljesít testvérével szemben, csak 
segíti, csak kölcsönt ad neki. De Krisztus valódi 
tanítványát az a gondolat sem nyugtathatja meg, 
hogy segítségéből máma jóllakik felebarátja, 
egyszer és mindenkorra meg akarja az anyagi 
gondoktól szabadítani, mert különben nem 
lehet szegény felebarátja tökéletes, mint az 
anyagi gondokat nem ismerő mennyei Atya 
tökéletes. Ily alaposan csak egy eszközzel segít- 
hetünk szenvedő testvéreinken. Igaz keresz- 
tény szellemben műveltséget kell teremtenünk, 
hogy minél általánosabb legyen a tudás, mely 
nemcsak egyes osztályok, hanem a nép önemel- 
kedésének is egyetlen biztosítéka, az egyes és 
általános boldogságnak legjobb rugója. Igaza 
van Smilesnek, minden felőlröl jövő segítség 
elnyom, mert csak viszontszolgálat, még pedig 
a nyújtott támasznál mindig nagyobb és leköte- 
lezőbb viszontszolgálat fejében javít helyzetün- 
kön. Kétségtelen dolog, haladni csak alulról 
felfelé lehet, az ellenkező irány reakció. A nép- 
nek magának kell talpra állnia. Most már 
kezdem megérteni, miért támadta a Népszava 
oly kíméletlenül a felsőbb osztályokat : semmi 
jót sem remél tőlük. És lehet, hogy igaza van. 
A papság története is mellette szól. 1514. Bakáts 
érsek a nemesség kívánságára kiátkozta az 
emberi méltóságért küzdő jobbágyokat. Lőrin- 
cet is, a ceglédi papot. Az emberi jogok életbe- 
léptetését követelő Martinovicsot is kiátkozták 
és egyházi méltóságától durván megfosztották. 
A leghatásosabb felebaráti szeretet tehát egyedül 
testvéreink taipraállitásában nyilvánul. A maga 
lábán járó ember megállja már helyét a gáton. 

Rendtársaim természetesen kinevetnek. Egyik 
„vad idealistának", a másik, „vörös szocialis- 
tának, kommunistának, anarkistának" stb. 
mond. Hát csalódnak. Hogy idealista vagyok, 
az büszkeségem, de ábrándozó azért még nem 
vagyok, tudom, mennyire különböznek az em- 
beri természetek, mennyire képtelenség volna 
minden emberről feltételezni, hogy angyallá 
alakitható. De hisz ez nem is szükséges. Meg- 
gj^őződésem szerint a többség igenis átgyúr- 
ható, egyszerű, de tisztult gondolkodású embe- 
1 ékké, csak tisztességes nevelésben részesüljön. 

Az utolsó vádakról nem is érdemes szólnom. 
Ezerszer megmondtam nekik, hogy keresztény- 
szocialista vagyok, láthatják, hogy vallási kö- 
telességeimet tőlem telhető buzgósággal telje- 
sitem és ha mégis támadnak, lelkük rajta. Ne 
higyjék, hogy az igazi keresztény szellem a 
szuszimusziságban vagy épen eszemiszomban 
nyilvánul. Olvassák el csak Verus dr.-nak 
„A szociális kérdés jelene és múltja" cimü 
köny^^ét, vagy legalább Weiss Albert Mária 
páternek a Theologisch-praktische Quartal- 
schriftban „A társadalom újjáalakításáról szóló 
cikkét és meglátják majd, hogy a sekrestyén és 
ebédlőn kivül is van még elég teendőnk. Nem 
hirdetem én az osztályok szükségképeni har- 
cát, mint a szocialisták, mert én bizom abban, 
hogy műveltséggel, neveléssel egyetértést lehet 
az emberek közt teremteni s a gazdagokat ép 
ugy mint a szegényeket egymást komolyan 
testvérekül tekintő keresztényekké tenni. Ha 
azonban olyan cinikusoknak találom a felső- 
osztályokat, mint titeket, bizony, bizony a leg- 
erősebb harcot is proklamálom. 

Kommunista sem vagyok a ti ocsmány ér- 
telmezésiek szerint, mert ha a nőkre is kiter- 
jedő közösségföl van szó, akkor ti vagytok 
ennek az iránynak nemcsak apostolai, de leg- 
első megvalósítói is. En a közösséget igen is 
követelem a földben és minden az élet fen- 
tartásához szükséges dologban, mert Krisztus 
híve vagyok. Szentiványi Károly Gyula dr. „Az 
élet" cimii könyvében szépen fejtegeti azt a 
keresztény felfogást, hogy a földnek közösnek 
kell lenni s én nem birtokosa, csak letétemé- 
nyese, mintegy igazgatója vagyok. Avagy a 
szegénységi fogadalom tárgyalásánál, mikor 
szerzetesi vagyonközösségünket fejtegettük, nem 
azt hangsulyoztuk-e, hogy mi csak az öskeresz- 
ténységet követjük, amelyről irva van : „Meri 
netn is tsala hözöttüh senhi szühölhődő. 
Mivel mindazok, kik mezőket vagy házakat 
birnak vala, eladván, eléhozák azoknak árát, 
miket eladtanak és az apostolok lábaihoz tevék; 
ez pedig elosztaték mindennek, amint kinek- 
kinek szüksége vala ... A hivek sokaságának 
pedig egy szivök, egy leikök vala és senki 
közülök azokból, miket bir vala, semmit sajái- 
jának nem monda, hanem mindenük közős vala."' 
Ha az apostolok és Krisztus Urunk kortársai ezt 
tartották helyes kereszténységnek,bűn velük egy 
véleményen lennem? Lám, nem volt köztük 
egy szűkölködő sem, mert mindenük közös vala. 

Nos, én m-ég ennyire sem vag3''ok kommu- 
nista, mert megelégszem a szocializmusnak 
korunk tudományos kutatásain felépített el- 
méletével, beérem a kollektivizmussal, vagyis 
csupán a termelési eszközök; a föld, a gyárak, 
a bányák közössé tételével. Az egyéni haszná- 

latomra szánt dolgok : lakóházam, a hozzá- 
tartozó kerttel és termékeivel, bútorok, ruhák 
a tulajdonomat fogják képezni azután is, de 
feltétlenül közöseknek kell lenni az egész em- 
beriség közös szükségleteit kielégítő termelési 
eszközöknek, amelyek bűnös Mammonkul- 
tuszra, aranyborjú imádásra vezetnek, kiszop- 
ják testvéreink csontjaiból a velőt, megbénít- 
ják idegeiket, elsorvasztják tüdőiket, megakaszt- 
ják a menn^^ei Atyához hasonló tökéletesség 
megszerzésében, tudatlan pogányságba, vétkes 
babonákba sülyesztik őket, mig egyes emberek 
tulajdonában vannak. Az anyagi dolgok oly 
hitványak, oly alacsonyrendüek, hogy nem 
érdemlik meg fáradozásunkat. 

Egyenesen bün, égbekiáltó bün az embere- 
ket olyan viszonyok közt hagyni, amelyekben 
egész életüket tisztán a kenyérért folyó harc 
emészti meg. A kenyér: a gyomor védelme; 
a ruha: a test védelme ; a tiszta levegő: a tüdő 
védelme, mikor lelküket kellene védeni és 
tökéletesíteni ! Csupa anyagi kérdés, amelynek 
még pillanatra sem szabadna keresztény tár- 
sadalomban felszínre vetődni. Krisztus Urunk 
kötötte szivünkre: „Ne gyűjtsetek magatoknak 
kincseket a földön, hol a rozsda és moly meg- 
emészti és hol a tolvajok kiássák és ellopják; 
hanem gyűjtsetek magatoknak kincseket az ég- 
ben, hol sem a rozsda és moly meg nem emészti 
és hol a tolvajok ki nem ássák s el nem 
lopják." Halljátok-e? Ne gyűjtsetek kincseket 
a földön? De ki gyűjt ma kincseket? A föld- 
birtokos, a gyáros, a bányatulajdonos és rész- 
\ énves, szóval a termelési eszközöket kezében 
tartó osztály. Mintha csak azt mondaná, édes 

Megváltónk: Ne gyűjtsetek kincseket, hisz a 
föld javainak közöseknek kell lenni, mert az 
én mennyei Atyám azt az egész emberiségnek 
adta, hogy anyagi gondoktól menten kincseket 
gyüjthessetek az égben : az értelem, műveltség, 
szeretet, az ész és sziv magasztos birodalmában. 

„Keressétek azért először az Isten országát és 
az ő igazságát; és ezek (tudniillik étel, ital, 
ruházat stb.) mind hozzá adatnak nektek." A 
mai társadalom egyszerűen felrúgja Mesterünk 
parancsát: az éhség korbácsával kerget, kény- 
szerit, hogy először, másodszor és ezredszer 
nyomorult megélhetésünkért verejtékezzünk, 
az Isten : a végtelen Bölcsesség, Jóság, Szeretet 
országát pedig sohase kereshessük. És ti támad- 
tok engem, szerzetestársaim, hogy én kommu- 
nista vagyok? Öltsétek magatokra többi kéjek- 
ben úszó paptársaitokkal együtt a töredelmesek 
köntösét és jertek velem kiengesztelni a meg- 
feszített Igazságot, mondván : Mi vétkünk, mi 
vétkünk, a mi igen nagy vétkünk, hogy igy el 
hagytuk kereszténytelenedni e világot, de szent 
sebeidre, gyötrelmes szenvedéseidre fogadjuk 
ime Előtted, hogy megtérünk; paráznaság és 
naplopás helyett éjjelt és nappalt összetéve, 
még egészségünket sem kiméivé fáradunk, hogy 
valóra váljék már, amiért meghaltál : a szen- 
vedő emberiségnek megváltása. 

így kell beszélnünk, igy kell cselekednünk: 
a lázas tevékenység még nem anarkia, nem 
fejetlenség. 

Budapesten, 1902 január 12. 

Reggel öt óra tájban áldott jó praefectusunk 
váratlanul meghalt. Mikor inasa, kit egész 
éjjelre nem engedett szobájában maradni. 

reggel benyitott hozzá, már a padlón hanyatt 
fekve, hidegen találta. Müveit, finom lelkű 
ember volt, de ép azért nem praefectusnak 
való, mert itt bizony sok társammal szemben 
csak Pokróc Ádámok léphetnek íel sikerrel. 
Halála igen eltérő gondolatokat keltett ben- 
nünk. A megdöbbenés kétségtelenül általános, 
akár az Ember tragédiájában, mikor a tivor- 
nyázó rómaiak között leteszik a pestisben ki- 
múltnak koporsóját. A többség megborzadt, 
hogy ily rideg a piarista halála, hogy nincs 
egy szerető sziv, amely utolsó óráiban meg- 
vigasztalja. Ez a ridegség engem is megder- 
mesztett. Hol van köztünk a testvéri szeretet, 
ha beteg rendtársunk igy elhagyatva hunyja 
le örökre szemeit! Inast küldtek melléje 
ápolóul. Idegent, fizetett embert. Miért nem 
gondozta egyik rendtársunk, mint novicius 
mesterünk gondozott bennünket? Nincs sze- 
letet, nincs részvét, nincsen kereszténység a 
lelketekben. A legtöbbön meglátszott, amit be 
is ösmert, a feltámadásban való kételkedés. 
Izgatottan tárgyaltak, vitáztak: feltámad-e tes- 
Kink, van-e másvilág, mert ilyenkor az élet 
még társainkat is az utolsó dolgok megfon- 
tolására birja. Egy darabig töprengtek, nem 
szeretnének pokolra jutni, pedig ha van pokol, 
egy pillanatig nem haboztak megvallani, hogj'^ 
sorban oda jutnak. Végre megáll apitották, hogy 
nincs mennyország, se pokol; aki hisz bennük, 
higyjen, ők azonban semmi esetre sem hagy- 
ják magukat a jövőben sem eddigi életmód- 
juktól eltéríteni. Ám az egy bizonyos, hogy 
most élünk. A másvilág? Még senki sem jött 
oíinan hirt adni róla. Egy-két szerzetesekhez 

illő adomával aztán végleg eltemették a fel- 
támadás ügyét. Nem fájlaltak mást, csak a 
szerzetes halálának ridegségét. 

Lám, ha Kalazancius szellemét ápolnók ma- 
gunkban, nem tetszenék ily borzasztónak a 
halál. A szerzetes az egyes szerelméről, vigasz- 
talásáról örökre lemond és csak azért lép tár- 
sulatba, hogy a rokonérzésüekkel és gondol- 
kodásuakkal karöltve, sikeresebben mozdít 
hassa elő Isten dicsőségére az emberiség javát. 
Ha ez a közös eszme hat át bennünket, a 
lelkes együttműködés az egymás iránt való 
szeretet tüzét is íelgyujtja sziveinkben és akkor 
nem múlik ki „elhagyott kutyaként" rend- 
társunk. 

De az az elsárgult arc, az a merev, hideg 
tetem másra is íigyelmeztetett bennünket: nem 
szabad az életet hasztalanul elröppeni hagy- 
nunk és ha már a családi tűzhely köréből 
kiűztük magunkat, földi boldogságunkat a 
szenvedők, az elnyomottak felszabadításáért 
folytatott erélyes harcban keressük. Mert ne 
higyjük, hogy jó szerzetesek vagyunk, ha tar- 
tózkodunk minden rossztól, ha cellánkba és 
templomunkba vonulva csak böjtölünk és imád- 
kozunk. Meg vagyok győződve, hogy Krisztus 
a csak kontemplativ*) szerzeteseket szétverné 
és a magát évtizedeken át oszlopon kitartató 
Simon Stilitát irgalmatlanul kitanítaná arra 
hogy a kereszténység nem passzív, hanem aktív 
életmódot követel tőlünk. Elvégre begubózva 
jól élni s a világgal semmit sem törődni, 



^) Szemléleti, Csak imádsággal és elmélkedéssel 
foglalkozó. 



141 



egj^éiii önzés szempontjából elfogadható állás- 
pont, de keresztény eljárásnak sohasem mond- 
ható. „Fiacskáim, ne szeressünk szóval, se 
nyelvvel, hanem cselekedettel és igazsággal. 
Abból ismerjük meg, hogy az igazságból va- 
gyunk", mondja szt. János. 

A cselekvő szerzetesélet nehézségeit én jól 
látom. Tudom, hogy ehhez a teljes önfeláldo- 
záshoz sziklaszilárd hit szükséges. Itt, praefec- 
tusunk koporsójánál érzem ezt legerősebben, 
mikor noviciátus óta annyiszor megtámadott 
hitem megrendülését kétségtelenül tapasztalom. 
Mert felépítésében ugyan ki segített volna? 
Lelki vezéreink nincsenek s a vezetők legjobb 
esetben is a „müveit, modern úriember" esz- 
menyét tűzik példakép gyanánt elénk. En 
szerzetes akarok lenni és hogy az lehessek, 
megint a jezsuiták segítségéhez folyamodom. 
A kételyek már egyre jobban szorongatnak 
és hittudományi könyveinkben nem találok 
ellenük védelmet. Itt vannak például a biblia 
csudái. A múlt napokig halálos bűnnek tar- 
tottam a valódiságukban való kételkedést. 
Hittem, hogy Mózes száraz lábon átvezette a 
zsidókat a Vöröstengeren, hogy Jónás három 
napig volt a cethal gyomrában, hogy Krisztus 
szűz Máriától született, stb. És ime, most azt 
hallom hittudományi tanárainktól, hogy a csu- 
dák egy részét nem kell szórói-szóra venni, 
mert a modern tudomány kimutatta ennek 
lehetetlenségét. Mózes minden vesszőérintés 
nélkül, csak az árapály ismeretével vezette át 
a tengeren népét, Jónás egy különös fajú hal- 
nak csak pofazacskójába jutott, stb. De miért 
taníttatták akkor velünk szószerint való érte- 

lemben mindezt és miért engedte a csalhatatlan 
egyház a tudományok fellépéséig ilyen szel- 
lemben nyomatni a tankönyveket, sőt nyomatja 
ma is ? Hiszen a hittudományi könyvek be- 
vallják, hogy egyáltalában nem vétek ezeket a 
csudákat egyszerűen természeti tünemények- 
ként megmagyarázni, mig a hiszékeny népnek 
ma is csudaként adjuk elő a dolgot. 

Nem kevésbé rendült meg hitem Krisztus 
istenségében. Eddig, ugy tudtam, egészen meg- 
bízható életrajzát adta az egyház és most 
lapokon át próbáljuk megállapítani, tulajdon- 
képen mikor is született Krisztus. Sejtelmünk 
sincs pontos időpontról. Iskolakönyveink oly 
kétségtelennek állították Krisztusnak istenségét, 
mintha a zsidók és pogányok kivételével min- 
den keresztény elismerte volna. Most tanulom 
az egyháztörténetet és azt látom, az őskeresz- 
tények egy része nem fogadta el Istennek, a két 
pái-t szóval és bottal próbálta egymást saját fel- 
fogásának helyességéről meggyőzni és dogmává 
csak a 325-ben tartott niceai zsinat teszi a Krisz- 
tus istenségéről szóló tanítást. Ha a bibliát 
felütöm, ott is csudás dologgal találkozom. 
Mikor József észreveszi, hogy jegyese, Mária, 
áldott állapotban van, becsületes ember, „igaz 
lévén", megbotránkozott „és nem akarván őt 
(tudniillik Mái'iát) hirbe hozni, titkon akará 
őt elbocsátani." A jegyes állapotán csak olyan 
emberek ütközhetnek meg, akik vagy korainak, 
vagy bűnösnek tartják a menyasszony állapotát. 
A biblia szerint József az utolsókhoz tartozott 
s igy Krisztus törvénytelen gyermek volna, 
amint azt kiváló hittudósok állítják is. A kö- 
vetkezmények csak megerősitik ezt a feltevést: 

Krisztus szívós idegrendszerü, kiváló eszű, szép 
ember, mint a törvénytelen gyermekek a szere- 
lem szülöttei rendesen. Az evangélium szerint 
csak a meghökkenés után jelent meg angyal s 
közölte Józseffel: „Ne félj elvenni Máriát, a te 
feleségedet, mert ami őbenne fogantatott, a 
Szentlélektől vagyon". Már az csak nem való- 
színű, hogy Isten előre ne figyelmeztesse Józsefet 
a nagy kegyelemre. Később az evangélium Mária 
„elsőszülött" fiának mondja Krisztust, ami 
felesleges kitétel volna, ha különös nyomatékot 
nem helyezne rá: ő az elsőszülött a többi 
között. És csakugyan evangéliumok említik, 
hogy a szomszéd községekben tanitó Jézus után 
elmenének Mária és az ő testvérei, akik közül 
Jakabot, Jánost, Simont és Júdást név szerint 
is megemlítik. A kételyek lassacskán beveszik 
magukat lelkembe, erősödnek és szaporodnak, 
hogy szivem vergődését értelmem felkavarásá- 
val tetőzzék. De nem csüggedek. Isten minden- 
ható, segíthet rajtam és segíteni is fog, ha nem 
szűnöm meg buzgón kérni. A papok megha- 
misították a vallást, eltérhettek az igaz útról 
s ha én hitványságaik nyomára bukkanok, 
sokkal megtisztultabban imádhatom az én 
Uramat, Teremtőmet. 

Budapesten, 1901 január 17. 

Most jöttem haza ft. Tomcsányi Lajos S. J.*) 
úrtól. Régen vágyódtam már őt felkeresni, mert 
előbbi látogatásomkor nagyon el volt foglalva 
és csak röviden beszélhetetett velem. Buzdított, 



1) S(ocietas) J(esu) = Jézus Társasága. Ezt a két 
betűt szokták a jezsuiták nevük után tenni. 

hogy igazi szerzetestanár legyek és egyházunk- 
nak jó tagokat neveljek. Mert a jó nevelés az 
emberek egész életére kihat. Ép akkor fordult 
meg nála Apponyi és a szelidlelkü páter nagj^ 
örömére megmagyarázta, hogy a Szent Imre-kör 
zászlófelavató ünnepélyén a vallások egyenjogú- 
sága miatt tolmácsolt öröme csak „afféle liberá- 
lis kiszólás" volt, amely elől politikai szereplése 
miatt nem menekülhetett. „Különben — szólt 
Apponyi — a liberalizmus nekem olyan, mint 
az esernyő: mig esik, kifeszítem; ha kiderül, 
sutba vágom." Ha nem ez a jóságos Tom- 
csányi páter mondta volna ezt el, bizony 
Tamás volnék benne, mert vallásos érzésem- 
nek felette rosszul esett nyíltnak hitt eszmény- 
képemnek, Apponyinak ilyen kétszínűséget hal- 
lanom. Vágyva- vágytam ma erről a kétkula- 
csosságról megkérdezni Tomcsányi erkölcsi 
szempontból való véleményét, de láttam, tola- 
kodásnak tekinti nála járó politikusokról 
hozzá intézett kérdésemet s azért filozófiai és 
társadalomtudományi dolgokról kértem csak 
szives tanácsát. Fel is irta egy papirra Stöckl 
Lénárd, Costa-Rosetti, Cathrein stb. ajánlatos 
müveit és nagy örömét fejezte ki, hogy a 
munkáskérdéssel komolyan akarok foglal- 
kozni. Egyszerűsége, szerénysége és nagy tudása 
ezúttal is igen jó hatást gyakoroltak rám. Meg- 
lepett Bacont elitélő megjegyzése és el is hatá- 
roztam, először a tőle ajánlott könyveket 
olvasom el s csak azután veszek elő más szer- 
zőket. A közeli viszontlátásra kapott szives 
engedéllyel távoztam tőle. Mikor végig mentem 
az Ízléses, csöndes folyosón, eszembe jutott a 
mi zajos és annyi oda nem való elemtől láto- 

gatott kolostorunk és mély fájdalom töltötte el 
egész valómat, hogy nálunk nem tudjuk Kala- 
zancius szellemét felújítani. 

Délután aBulyovszky-utcában látogattam meg 
egyik közeli rokonomat. Megint pirulhattam 
a papok miatt. Közvetlen szomszédságában 
lakik az egyetem egyik hittudományi tanára 
— feleségével és unokáival. Erre jó a coeli- 
batusl 

Este megboldogult praefektusunk fiatalkori 
naplója jutott kezembe. Szinte elhűltem. 
Mintha csak a magam Írását olvasnám. Ép 
ugy szeretett, mint én, ép ugy megtörte szivét, 
mint én, minden szép- és jóért való lelkese- 
dése sem volt az enyémnél kisebb és mégis 
megtört, roncs lett és aki energiájávc.1 meg 
buzgalmával egy nemzedék irányítására lett 
volna alkalmas, magába vonult, önmeghason- 
lott emberként került a sirba. Agyonvérezte az 
élet tragédiája és megölte a szerzet komikuma. 
Oh jaj, hát ez a sors vár talán én rám is? 
Én is hiába szerettem, hiába áldozom fel ez 
élet minden örömét, lemondásom csak olyan 
fájdalmas, olyan eredménytelen lesz, mint az 
elpattanó hur siró pendülése? 

Budapesten, 1901 február 15. 

Ivimondhatatlan öröm, gyermekies lelken; 
dezés tölti el keblemet: az elégedetlen nép 
veri be az ablakokat .... „Véres napokról 
álmodom". Látom a nép elkeseredett küzdel- 
mét s a véres romokon a derült, szép jövőt, 
dúló vihar után az áldást fakasztó nyári napot. 
Nem helyeslem a vérengzést, de most mégis 
üdvözlöm a zendülést, mert látom, hogy az 

alvó társadalom csak harci zörejre ébred. „Le 
a papokkal ! Le a népcsalókkal I" harsogja 
vissza az utca s ti egész cinizmussal mond- 
játok: „Le kell lövetni a hitvány csőcseléket 
és ezzel véget vetni a komédiának I" Oh nem 
gyülevész népség szórja ránk átkait, hanem 
az éhhalál torkából még jókor megszabadult 
beteg, kinek megmentése a mi kötelességünk 
lett volna, de mi kényelmünket nem áldoztuk 
fel érte. Hiába is biztok most „Krisztus tanít- 
ványaiként" fegyverekben, csalódtok: az esz- 
mét megölni nem lehet. Gondoskodtatok volna 
idején elhagyott feleitekről, tanítottátok, mü- 
veitétek volna szóval és tettel, nem szom- 
jazná fertőzött véreteket I De most rettegjetek. 
Hullani fogunk, mint ősszel a szemtelenül 
élősködő legyek. Hadd legyen intő példa hi- 
vatalutódaink előtt. 

S ti ellenem támadtok, mert védem a népet : 
apátokat, anyátokat és testvéreiteket? Prole- 
tárgyermekek vagytok, szántóvető vagy ipari 
munkás magzatai és kárhoztattok, gúnyoltok, 
kinevettek, mert felszabadulásukért küzdök ? 
Oh, önmagadat megbőszülő szülői vakság, 
mely papot faragsz fiadból, hiúságból és kafj- 
zsiságból, hogy ideig-óráig jól menjen dol- 
gotok, osztályod azonban származását szégyenlő 
fiadban ádáz és veszedelmes elnyomót talál. 
Azt mondjátok, ti, társaim, nem tudom, milyen 
„ronda" a nép. Tévedtek. Gazdatiszt az apám, 
közelről megismerhettem az elnyomottakat. 
Tudom, mily nyomorúságban él a nép, tudom, 
mennyit szenved, nélkülöz, menn^á jogtalan- 
ság éri tudatlansága miatt és mennyi bűnt 
követ el önmaga és mások ellen is, csiszolat- 

147 10' 



lanságából kifolyólag. Ne mondjátok erre. egy- 
kedvűen : „Mi nem politizálunk ; a papságnak 
nem szabad a köztéren működni. A kultur- 
munka nem politika : tanítsatok gyermekeket 
és felnőtteket, akikről egyház és állam egy- 
formán megfeledkezett. A gyengék talpra- 
állitása nem politika : magyarázzátok meg a 
gyengéknek, hogy szétszórtan elpusztulnak, 
mint a szétoldott kéve, szervezkedve pedig 
ugy állnak, mint a Libanon hatalmas cédrusa, 
a Kárpátok vihartépte, büszke ormai. Az ön- 
tudatra ébresztés nem politika: véssétek az 
emberek szivébe, hogy az emberek Isten kép- 
másai, hogy hűn magukat sárba aljasittatni, 
emberi méltóságukat elállatiasittatni. A keresz- 
ténnyé alakítás nem politika : hassátok át hát 
az embereket Krisztus tanításával, értessétek 
meg végre már velük, hogy a felebaráti sze- 
retet mértéke az önszeretet^ az önmegbecsülés; 
aki nem szereti magát, aki szellemi tökélete- 
sedését biztosító anyagi helyzetét megrontani 
engedi, nem szereti önmagát, de felebarátját 
sem. Helyes, a papság ne politizáljon, de 
mindez csak kevésbé politika, mint a liberális 
pártért való rajongás, vagy a Kossuthért kés- 
hegyig menő harc? Ne keressetek egérutakat, 
menjetek csak : az asztal terítve, ehettek ful- 
ladásig, hasatokat megelégedve dörzsölhetitek, 
vágjí'aitok ugy sem terjednek tovább ; mit 
nektek az éhezők és nyomorgók! 

Tudjátok meg, ez az, amiért oly hevesen 
támadok ellenetek és minden haspárti ellen. 
Gúnyoltok, hogy vad eszméim vannak s a 
keresztény alapot sürgetve, gyakran a keresz- 
ténység ellen beszélek. Mily durva tévedés I 

Mikor én a zavargást, sőt a forradalmat he- 
Jyeslem, az elkeseredés beszél belőlem, mely- 
nek szülője a ti tunyaságtok. Láttára leküzd- 
hetetlen undor és felindulás vesz rajtam erőt 
és nyiltan hirdetem : ha a kényelembe me- 
rülteket nem lehet máskép felebarátaik segít- 
ségére birni, hát orrukra kell koppantam. 
Bizony mondom, ha világi volnék, én vezet- 
ném a népet dáridózó tábortok ellen. Hadd 
pusztuljon a férgese. Az igazi pap, a való érdem 
előtt mindig mély tisztelettel hódolok, de mint 
pap még kevésbé fogok lemondani meggyőző- 
désemről: meg kell ujitani a társadalmat, hogy 
boldog legyen. Hiába is kacagtok, e törekvé- 
semben már az osztályharc alapján állok. 
„A kommunisták kiáltványa", ez a gyönyörű 
kis füzet megnyitotta szememet és belátom, 
hogy a történelem csakugyan nem egyéb, mint 
az osztályharcok története. A zsarnok fejedel- 
met legyőzte a főnemesség, gondoljatok csak a 
vegyesházbeli királyok alatt felülkerekedő ma- 
gyar főnemességre ; Mátyás és Szapolyai alatt 
kezdett a köznemesség győzni, 1848-ban fel- 
szabadult a polgárság, a papság mindenütt a 
győztesekkel tartott, csak a negyedik rend, a 
munkásság maradt elnyomva. Nem prédiká- 
lással, nem szép szóval győzött egyik osztály 
sem, hanem erővel, hatalommal. Aki birta, 
marta. Három osztály uralomra jutásánál sza- 
bad volt az ököljog elmélete, miért ne legyen, 
még pedig ezerszer jogosabb a- negyedik rend- 
nél, a mely rendnek felszabadulása az egész 
emberiség gazdasági, politikai és társadalmi 
egyenjogúsítását, tehát a krisztusi testvériséget 
jelenti. Avagy engedtek-e a főpapok kiváltságos 

helyzetükből önként? Megosztják-e saját jó- 
szánlukból a földbirtokosok, gyárosok, részvé- 
nyesek jövedelmüket és jogaikat munkástest- 
véreikkel? Soha! Hiszen ha egészen kifizetnék 
a munkás bérét, nem ülhetnének ölhetett 
kezekkel és gondtalan jólétben. Dáriusi kin- 
cseiket csak ugy gyüjthetik, hogy kockáztatott 
tőkéjükkel szemben életüket kockáztató mun- 
kásaiknak bérét nem fizetik ki egészen ; ha 
nyolc forint áru munkát készit el a munkás, 
csak ötven krajcárt adnak neki, a hét forint 
ötven krajcárt pedig saját zsebükben tartják. 
Ki kényszeríti hát osztályharcra az elnyomot- 
takat? Maga az uralkodó osztály, amely „lopás- 
ból" él és akar tovább is élni, mint annyi 
szent szemébe vágta már gazdag kortársaiknak. 
Igen, az elnyomottak osztályharc alapján álla- 
nak, hogy örökre megszüntessék az osztályokat 
és a testvériség alapján álló szabadságot és 
egyenlőséget megteremtsék. Nos és Krisztus 
tanítását az előrehaladott tudomány útmuta- 
tása szerint megtestesíteni, „vad eszme" ? 

Nem mondok ellene a kereszténységnek, csak 
a papság csalafintaságait utasítom vissza. El- 
ismerem, hogy minden hatalom Istentől van, 
de kereken tagadom, hogy ennek a hatalom- 
nak feltétlen engedelmességgel és hódolattal 
tartozom. Ha a hatalom Isten kegyelméből 
hozott hivatalával visszaél. Isten kegyelméből 
nyert józan eszemmel kötelességem megbírálni 
és a visszaélőt helyéből elcsapni, még ha 
király is. Avagy tán esküszegő fejedelemnek is 
hódoljak, mert fejüket korona ékteleniti ! Ha 
a nép jólétének osztály, vagy fejedelem álls 
"atjában, el kell távolítani a gátat, s ez, azt 

hiszem, keresztény erkölcstanunk szerint is 
megengedett dolog. Gyökerében kell a bajokat 
orvosolni, mert igaza van a bibliának: aki 
kabátodat elveszi, add neki bundádat is, aki 
ezer lépésre kényszerit, menj vele kétezer 
lépésre, mivel tudniillik ellenkezés esetén úgyis 
elveszi felsökabátodat, úgyis magával hurcol. 
Az első kabátot ne engedd magadról lehúzni, 
az első ezer lépésre ne hagyd magad hurcolni 
s akkor nem léssz kénytelen kifosztásodat 
eltűrni. Jaj volna az emberiségnek, ha az 
Istentől származtatott hatalom elméletét a ti 
és a főpapság szájaize szerint venné át. Ez az 
egész elmélet a ti papi cinizmustok fényes bizo- 
nyítéka. Micsoda anthropomorphismus^) az 
egész. Valóságos osztozkodás folyik itt a hatal- 
mon. A mennyei Atya hatalma teljességét Krisz- 
tus helytartójára, a pápára bizza. Ez aztán 
megosztja azt a püspökökkel és papokkal, a 
világiak közül pedig a fejedelmekkel, akik a 
nagy hatalommal tehetetlenek lévén, szétoszt- 
ják a miniszterek között, ezek tovább adják a 
főbb és alacsonyabb rangú hivatalnokoknak 
a végrehajtóig, csak a népnek nem jut egyéb 
a „Mául haltén und weiter dienen" ^) megvaló- 
sításánál. Pokoli rendszer, amely csak az 
anyagba sülyedt papság bűnös koponyájában 
érhetett meg. A gyönyörűséges lánc megková- 
csolása után egészen szemérmetlenül mond- 
játok a népnek : „Látjátok, minden hatalom 
Istentől vagyon és aki a hatalom ellen vagyon, 
Isten ellen vagyon s aki Isten ellen vagyon, 



1) Emberi módra való elképzelés. 

2) Befogni a szájat és tovább szolgálni. 

azt, jól tudjátok, elviszik az ördögök." így 
kötitek gúzsba a népet, amelyet valahányszor, 
esküszegő fejedelmek, a keresztényi tökéletese- 
dést meggátló gazdagok ellen feltámadnak, 
rögtön a pokol gyötrelmeivel fenyegettek meg. 
Miért nem teszitek ezt a hatalmasokkal szem- 
ben? Miért nem mondtátok ki Theodoriusz 
császárral szemben oköskodástokat, mikor arra 
kényszeritett benneteket, hogy 381-ben, a kon- 
stantinápolyi zsinaton az Atya- és a Fiuisten 
mellé az alexandriai iskolából portált Szent- 
lelket is felvegyétek harmadik isteni sze- 
mélynek? 

Miért ingatjátok meg magatok az Istenbe 
vetett hitet azzal a képtelen váddal, hogy a 
szent és igazságos Isten erkölcstelen papokat, 
esküszegő fejedelmeket, naplopó gazdagokat 
használ fel tejbe-vajba fürösztött szolgáiként 
a dolgos milliók igában tartására. Isten csak 
az egész emberiségnek adhatott hatalmat, 
rájuk bizván, hogy maguk közül kit ruház- 
zanak fel nagyobb jogokkal. Sehol sem olva- 
som a bibliában, hogy a Teremtő hivatalnoki 
kart szervezett volna a földön, ellenben látom, 
hogy Ádámhoz intézett szavai minden ember- 
nek, legalább is férfinak szólnak: „Orcád verí- 
tékével eszed a kenyeret .... fáradsággal eszel 
(munkád gyümölcséből) életed minden napján." 
Itt csak a mindenkinek megjósolt veritékes, 
fáradságos munkát találom, nem Isten földi 
hivatalnokainak sine cura^) állásait. 

Nem én tagadom meg a kereszténységet, ha- 
nem ti és anyagias társaitok, akik ily kontár 



^) Gondiiélküli. 

mesékkel rontjátok el a bölcs Gondviselésbe 
vetett hitet. Ép a napokban került a kezembe 
XIII. Leó pápának egy csomó levele Prohászka 
íbrditásában. Alig olvastam még istenkárom- 
lóbb, erkölcstelenebb müvet. Nyilt kereskedés 
a kereszténységgel. ^) Valóban nem tudom, 
miért ajánlotta figyelmembe Tpmcsányi páter. 
Egész vallásosságomat- megingatta és azt a 
meggyőződést kezdi bennem érlelni, hogy a 
papság csúnyául meghamisította az egész evan- 
géliumi tanítást. Jóleső megnyugvással érzem, 
hogy az én kereszténységem közelebb áll 
Krisztushoz, mint az egyházé, az én Istenbe 
vetett hitem szilárdabb magánál a pápáénál, 
mert én nem tudnék belőle kereskedelmi cikket 
csinálni, aminthogy igazán hivő emberek kép- 
telenek is vallásukat a gazdagoknak eladni, 
szemük előtt tartván Megváltónk parancsát: 
„Ne adjátok a szentet ebeknek és ne hányjátok 
gyöngyeiteket a sertések elé, netalán eltapod- 
ják azokat lábaikkal és megfordulván, szét- 
szaggassanak titeket." 

Budapesten, 1901 február 27. 

Délután elmentem Pistával a jezsuiták tem- 
plomába szentségimádásra. A csinos kis tem- 
plom mélységes csendje végtelenül jól hatott 
zaklatott lelkemre. Hol is lelhetnék egyebütt 
nyugalmat, mint szent hajlékodban, édes Jézu- 
som. Itt nem bánt, nem gúnyol senki, szivem 
zavartalanul önti ki előtted keserűségeit s 
a kipanaszkodás után isteni békéd száll 
keblembe. 



1) „A keresztény-szocializmus" cimü könyvemben 
hosszasan tárgyaltam ezt az undok üzérkedést. 

A keresztfához megyek, 
Mert máshol nem lelhetek 
Nyugodalmat lelkemnek. 
S ott talállak, oh, Mária 
Fájdalomtól roskadozva . . . 
Tör véré át lelkedet ..." 

Sokáig nem jutok szóhoz. Tompa fájdalom- 
mal hajtom le kábult fejemet tenyereimbe, 
csak térdelek, csak térdelek, de lelkem szava 
elkérgesedő szivemből nem tud kitörni. És 
mégis olyan jól esik nekem ez a némaság is ! 
Sokáig nem tudok imádkozni. Társaim hitet- 
lensége meghervasztotta lelkem vallásosságát. 
A templomi dísz is zavar : a pedánsan kifésült 
Krisztusfej, hófehértisztaságu ruhája aranyozott 
csíkjaival, az egész szobrot körülvevő villany- 
körte-koszorú bántják egész valómat. Ez nem 
Krisztus, ez a harcoló, tüzet bocsátó, faluról- 
falura vizben-sárban prédikálni járó Messiás- 
nak Ízléstelenül elfinomított bábja. Nem is tud 
engem megihletni. Nem tudok imádkozni. 
A hideg térdeplő felső párkányára hajtom le 
fejemet, nem látok semmit a környezetből, 
nem hallok semmit, az én Krisztusomat, a 
bibliai Megváltót próbálom magam elé kép- 
zelni. Az oltári szentségre terelődnek gondo- 
lataim s ugy érzem, ez Krisztus leghívebb 
emléke. Ez a kis tésztadarab, ez az egj'^szerü 
hófehér kis ostya, ez a kenyér, amely eszembe 
juttatja az utolsó vacsorát, mikor a magát 
értünk feláldozó Szeretet gyáva tanítványaival 
még az utolsó perceket is együtt töltötte. Nem 
kutatom, hogy ez az ostya Krisztusnak való- 
ságos teste és vére-e, hogy egy ember ugyan- 
azon pillanatban sok millió helyen jelen lehet-e, 
az én hitemnek nem kellenek vallásosságomat 

megerösités helyett csak gyöngitö csudák, az 
én lelkületemnek csak arra a Krisztusra van 
szüksége, aki annyira szeretett bennünket, hogy 
életét adta érettünk. „Abból ismertük meg az. 
Isten szeretetét, hogy ő életét adta miérettünk, 
nekünk is életünket kell adnunk atyánk- 
fiaiért. Ezt a Krisztust szomjazza lelkem^), aki 
azt mondta, O is és mindnyájan Isten fiai, egy 
Atyának gyermekei, tehát testvérek vagyunk. 
Nem lényeges rám nézve, hogy ez az ostya 
maga Jézus Krisztus-e vagy nem, mikor élén- 
ken érzem, hogy Krisztus jelen és mindenütt 
van, ahol becsületes emberek igazságban és 
szeretetben élnek. „Ahol ketten vagy hárman 
összejöttök az én nevemben, veletek vagyok." 
Ha nemes érzelem gerjed szivemben, ha ma- 
gasztos gondolat érlelődik agyamban, Te jelen 
vagy édes Üdvözítőm. Ha milliók jajszava fáj- 
dalmat keltve visszhangzik keblemben és buzgó 
tevékenységre kényszerit, jelen vagy és fülembe 

w 

súgod: En vagj'ok a te szerfelett nagy jutalmad. 
Ha irtom a gazt, szembe szállok a hatalma- 
sokkal és farizeusokkal és szivem vérével is 
hajlandó vagyok a megváltásban való közre- 
működésre, bennem és mellettem vagy, hogy 
bátoríts : Te vagy az én szerelmes íiam, akiben 
nekem nagy kedvem telik. Biztatóm vagy a 
csüggedésben és vigasztalóm a gúnyolódások 
között, mert megérteted, hogy amint gyűlöltek 
Téged, ugy üldöznek majd engem is, mert hü 
tanítványodként tanúságot teszek a világ go- 
noszságáról. Légy is velem mindenkor Meste- 
rem, tekintsd szándékaimnak tisztaságát, törek- 



1) SzL János I. 3. 16. 

véseim őszinteségét s adj erőt megvalósitásukra. 
Annak a tűznek, melyet földünkre bocsátottál, 
egy kis szikrája szivembe esett, szitsd lobogó 
tlánggá, hogy kiégesse belőlem az undok önösség 
minden csiráját és megteremtse a helyes ön- 
és felebaráti szeretet közt szükséges fenséges 
harmóniát. Hiszek Tebenned, édes Megváltóm, 
mert Te vagy az élő Valóság, aki köztünk jártál, 
velünk szenvedtél, velünk harcoltál és lelkünk- 
ben maradtál máig és mindörökre. 

Egészen felfrissülve siettem haza, mert haj- 
tott az öröm, hogy vacsoráig még dolgozhatom. 
Elfelejtettem, hogy kolostorban lakom. Alig 
léptem szobámba, bejöttek egyik lakótársam- 
hoz cimborái és „társalogni" kezdtek ; csupa 
léhaság, csupa erkölcstelenség minden szavuk. 
Hiába próbálok könyveimben elmerülni, rend- 
társaim annál hangosabben kezdenek beszélni, 
mert tudják, hogy ocsmányságuk minden híre 
tőrként járja át szivemet. Tűrök és hallgatok. 
Kacagva mesélik kalandjaikat. Reverendában 
nem átallanak asszonyokra, leányokra vadászni, 
velük utcai ismeretséget kötni, poste restante 
levelezni, velük lakásaikon foglalkozni, sőt 
kéjnőkkel szeretkezni. Mulatva, könnyekig ka- 
cagva tárgyalják a zengeráj okban, („Zola" kávé- 
ház, „Wekerle", „Vasút") folytatott dorbézolá- 
siűiai, hogyan fosztogatták ki őket a fehérruhás 
női zenészek, hogyan mulattak velük szepa- 
rckban s hajnalban hogyan szállították őket 
donnáik portásunk kezébe. 

Tudok tűrni, tudok hallgatni, ha fájdalom 
marcangolja is szivemet, ennyi ocsmányság 
hallatára azonban kitört belőlem a keserűség 
és majdnem sirva fakadtam ki ellenük papi. 

szerzetesi méltóságunk meggyalázása miatt. 
Arcomba nevettek, szóra sem méltattak, csak 
„eszelősségemre" tettek megjegyzéseket. Miért 
ne mulassanak, mikor a felszentelt rendtársak 
járnak elől legfényesebb példákkal. Nem szól- 
hatok, nem tehetek semmit, mert végre is 
az én talpamra kötnének útilaput, már pedig 
a szerzetes-életről nem akarok lemondani. 
Rajongok hivatásomért, inkább tovább hor- 
dom hát keresztemet, körülvezetem nyomasztó 
társaságát. 

Eszembe jut, hogy ezek az erkölcstelen, jel- 
lemtelen emberek rövidesen katedrára jutnak 
és „nevelnek". Megborzadok. Nothnagel, a híres 
bécsi orvostanár szokta készületlen vizsgázói- 
nak mondani : „ Was denken denn Sie ? Ich 
kann Sie ja doch nicht auf die Menschheit 
losiassen".^) És a szerzetes tanárokat minden 
habozás nélkül rászabadítják az emberiségre, 
hogy testet-lelket öljenek. A rend vezető em- 
bereinek kellene a rendtagokkal szemben ezzel 
a követeléssel fellépniök, de akinek vaj van 
a fején, nem mer a napra menni, ismeri itt 
mindegyik- a másik gyöngéjét és hallgat, a 
hivatalos rendi jelentésekbe meg olyan képet 
festenek, amilyennek szerzetes életünknek kel- 
lene lenni. így sülyedünk fokról-fokra, napról- 
napra. Pali barátom irja Kolozsvárról, hogy 
ott sincs különben. Ugy látszik, ez a züllés 
általános. A napokban voltam a központi pap- 
nevelőben Laci barátomnál. O is panaszkodott 
társaira. Szorgalmas, törekvő kollégái alig 



1) Ugyan mi jut eszébe? Csak nem szabaditha- 
tom Önt rá az em.beriségre. 

akadnak a magyarok közül; a legtöbb német, 
horvát, vend, tót, stb. Egyben azonban eltűnik 
a nemzeti vonás: minden csoport nagy szám- 
ban mutat fel görbült hátú, sötét, kékkarikás 
szemű egyéneket, akik az onania gyilkos bűné- 
ben kéjelegnek. Azt hittem eddig, a szigorú 
elzárkózás megnemesitheti a papi életet s ime, 
itt az eredmény. Még lesújtóbb tapasztalatokról 
beszélt Sándor barátom, aki a pozsonyi irgal- 
masrendűek növendéke volt. Ott is szigoru- 
ságra fogták őket, a városba nem mehettek 
ki egyedül s az eredmény? A gyógyszertárba 
vagy sekrestyébe járó nőkkel kötöttek barát- 
ságot és megbeszélték velük, hogy ők fognak 
legtovább imádkozni a templomban, mig rájuk 
nem zárják az ajtót. Ha a világ ismerné a 
szerzetesek és papok gazságait, nemcsak gazdag 
ajándékait vonná meg tőlük, hanem börtöneit 
és akasztó fáit velük népesítené be. 

És mindezt az „életszentség" gyakorlati be- 
mutatását célzó coelibatusért. Nincs olyan pap, 
aki ne tudná, hogy százezer pap közül kettő 
sem akad igazán txkölcsös és mégis fentartandó- 
nak mondják a papi nötlenséget, melyet való- 
sággal nyolcadik szentséggé : a paráználkodás 
szentségévé avatnak. Komprommittálják vele 
az Istent, aki kéjenceket hiv meg szolgálatára, 
megrendítik a hitet, mert erkölcstelenségükkel 
kétségtelen bizonyítékokat adnak arról, hogy 
ők nem hisznek sem Istenben, sem másvilág- 
ban. Egy érthető ok foroghat csak fenn: a 
papság azért tartja fenn a coelibatust, mert 
nem akar kötelezettségekkel járó házasságot 
kötni, nem akar erkölcsös, becsületes lenni. 
Persze a főpapságot, a Bakáts-érsek féle sj^hi- 

litikiis agglegényeket a hatalmi hóbort is meg- 
zavarja: legényemberekkel, azt hiszik, köny- 
nyebben lehet a rájuk törőkét legyőzni és 
legényembereket könnyebb is fanatizálni, mert 
az anyagi és családi gondok nem tanítják meg 
őket az élet realitására. A lelki hatalmat az 
erkölcsös, mély tudománnyal íelíegyverzett 
házas ember jobban biztosítja, mint a feslett 
erkölcsű, tudatlan, vagy félmüvelt reverendás 
legény. A világi hatalmat, a vagyont pedig 
csak nem akarjátok magatoknak megtartani, 
hogy a lelkipásztorkodástól továbbra is elvon- 
jon benneteket ? Krisztusnak vagj^on nélkül is 
nagy volt hatalma, mert bővelkedett erkölcsi 
tartalomban, tudományban. 

Többször gondoltam arra, hogy világi pap 
leszek, a papság általános erkölcstelensége és 
valiástalansága azonban visszatart. Vagy pia- 
rista maradok, vagy örökre levetem ezt a tragi- 
komikus jelmezt. 

Budapesten, 1901 március 19. 

Prohászka, Bótha, Tomcsányi és Hock prédi- 
kációival gyakran felélesztem lazuló hitemet, 
de itthon mindig lerontiák, amit a templomok- 
ban nagy keservesen felépítettem. Meddő fára- 
dozásom láttára el-elfog a kétségbeesés, de 
aztán megint csak akad vaiami felemelő ese- 
mény, amely a lemondástól megóv. Mekkora 
örömmel tölt el most például az egyetemi ifjak 
bátor fellépése. Az istentagadó tanárok leszavaz- 
ták a kereszt kifüggesztését, de a lelkes iíjuság 
mégis felszegezte a feszületeket. Méltó válasz a 
kereszttördelésre. Hallom ugyan, hogy egyetemi 
paptanárok jelenlétében lefogják őket szedni, a 

Krisztust holmi infulákért megtagadó papság 
galádsága azonban nem cáfolja meg azt a meg- 
nyugtató tudatot, hogy az ifjúság tespedéséből 
ébredez. A zsidó sajtó és a katolikus^) ifjúság 
zug á kifüggesztés ellen, a katolikus diákság 
meg lelkesül — vallása diadalán. Micsoda tó- 
tágast álló észjárás! Krisztus nem felekezeti 
cégér, Krisztus az egész emberiségé. Nincs a 
bibliában egyetlen szó sem arról, hogy Krisz- 
tus vallások érdekében beszélt, vagy tett volna, 
ellenben az evangéliumok egyhangúlag hir- 
detik, hogy az emberiség Megváltója volt, az 
emberiségért áldozta életét. A zsidók haragud- 
hatnak legkevésbé, mert Krisztus a mi anti- 
szemitizmusunkat alaposan megbélyegezte a 
szamariai asszonyhoz intézett szavaival : „Az 
üdvösség a zsidóktól jő."^) A protestánsoknak 
sincs mit idegenkedniök a feszülettől, mert 
hiszen jogos meggyőződésük, hogy a katolikus 
egyházon s parázna, kapzsi papjain sújtana 
legelőször végig, ha feltámadna, a Megfeszített. 
Mi katolikus papok retteghetünk legjobban a 
feszülettől, mert a rajta függő Megváltó örökös 
vád mi ellenünk, amiért a gyalázat fáját fel- 
magasztaltuk és csalafintasággal az önmegadás 
jelévé tettük. Pedig a feszület ébresztő, figyel- 
meztető, boszut forraló jelvény, mert rajta 
végezte ki a legnagyobb Szeretetet a gazság. 
Ez az emberiség sérelme és jóvátétele is az 
emberiség feladata. Mert Krisztus nem önkéntes 
áldozat, hanem a hatalmasoknak martaléka. 
Minek ezt tagadni, minek Krisztus nagyságát 



1 Nem katolikus. 
«) János 4.22. 

csorbitani. Ember volt, aki hosszú éveken át 
tanult, agitátoroskodott, iskolát szervezett maga 
körül, segítségükkel felrázta Kis-Ázsiának el- 
nyomott proletárjait és mikor azt hitte, ütött a 
felszabadulás órája, a proletárok már eléggé 
öntudatra ébredtek, eléggé megértek felszaba- 
dulásukra, a hatalmasok megkorbácsolásával 
adott jelt a Jeruzsálemben összesereglett prole- 
tároknak a forradalomra. A tömeg azonban 
tétlen maradt, a gyáva tanítványok elfutottak, 
a cserbe hagyott, rosszul számitó Krisztust pedig 
kivégezték a hatalmasok. Ezt a gaz tényt meg- 
örökítő feszületet nemcsak az egyetemeken, 
hanem minden komoly középületben ki kell 
függeszteni, hadd juttassa eszükbe a naiv em- 
bereknek, hogy még egy Krisztust is el tudott 
láb alól tenni a kiváltságos osztály, mert nem 
állott mögötte cselekedni kész, öntudatos em- 
berek tábora. 

Az egyébiránt kétségtelen, hogy a papság 
sohasem tűzte volna ki a feszületet. Ilyen 
erélyes lépéshez olyan erős meggyőződés kell, 
amilyen azokban a bátor egyetemi polgárok- 
ban van. Beszéltem néhánnyal közülük, néhai 
osztálytársaim és elhűltem hitük komolyságá- 
tól. A feszület feltűzése ugyan inkább anti- 
szemitizmusból és egy kis adag antiprotestán- 
tizmusból eredt, de egyébként meglepő erős a 
hitük. Egész komolyan hisznek a másvilágban, 
Krisztus istenségében, a pápa csalhatatlanságá- 
ban stb., amiket közülünk a többség tetemesen 
bővitett kiadásban rég elvetett, mi néhányan 
pedig csak igen erős kétellyel fogadunk. Meg- 
látszik rajtuk, hogy nem kolostorban élnek. 
Vakon hisznek és épen ez nem tetszik nekem. 

Semmi tudatosság, semmi tudományos alap 
sincs vallásosságukban. Inkább megszokásból 
és autoszugesszióból hisznek, mint meggyőző- 
désből. 

Ha tanulnának, gondolkoznának és kétel- 
kedni mernének, kevesebb hinnivalójuk ma- 
radna, de abban aztán annál nagyobb meg- 
nyugvással hihetnének. így elvetnék bizonyára 
a miseáldozathoz fűződő hitüket. Az egyház 
tanitása szerint Krisztus kereszthalála végtelen 
érdemű áldozat, mely kiengesztelte mennyei 
Atyánkat. A józan ész nem következtethet 
ebből egyébre, mint hogy a végtelen érdemű, 
Istent kiengesztelő áldozat után minden egyéb 
áldozat felesleges, tehát maga a miseáldozat is. 
„Ha pedig tudnátok, mi az: Irgalmasságot 
akarok és nem áldozatot; soha nem kárhoz- 
tattátok volna az ártatlanokat." (Máté 12. 7.) 
Az egyház maga sem tudja álláspontját indo- 
kolni. Mert ha Krisztusnak az utolsó vacsorán 
elhangzott szavaira: „Ezt cselekedjétek az én 
emlékezetemre", hivatkozik, akkor itt csak 
emlékünnepről lehet szó, egy barátságos vacso- 
ráról, melyen a papság és hivők serege vészen 
részt. De ez nem áldozat. Még érthetetlenebb 
a holtakért ajánlott mise, főleg misék. Egy 
betűt sem tud az egyház mellette felmutatni 
az evangéliumokból, hanem szorultságában az 
ótestamentumi Makkabeusok könyvéhez, tehát 
Krisztus előtt érvényes felfogáshoz fordul, mert 
az vallja: „Szent és üdvösséges gondolat a 
halottakért imádkozni, hogy bűneiktől fel- 
oldoztassanak". Krisztus végtelen érdemű ke- 
resztáldozata feleslegessé tette a gyászmisét is. 
Hát még az egy halottért mondatott misék 

garmadát. Ha a misét is végtelen érdemű ál- 
dozatnak tekintjük, akkor érthetetlen a több 
mise. Ha használ, akkor egy is elég a szen- 
vedő lélek megmentésére, mert hisz végtelen 
érdemű áldozat. De különben, micsoda ember- 
forma volna az az Isten, aki egy-két koronás 
misével megvesztegettetné magát és örök Íté- 
letét ily befolyásra megváltoztatnál 

Nem tagadhatja le a papság, hogy ez a 
gyerekes és bűnös mise a saját találmánya ; 
hiven rányomta spekuláns képét. Mert csupán 
a feneketlen papzsáknak kell a miseáldázal 
Ép a minap meg is irtam anyámnak, szüleiért 
mondandó misére ne küldjön pénzt, inkábl) 
adja azt szegénynek, mert a mise nálunk papok- 
nál csak kereskedelmi portéka. Ha Péter ad 
nekem egy forintot, mondjak misét meghalt 
szüleiért, akkor zsebre vágom a pénzt és 
átmegyek szomszédomhoz, juttatok neki ötven 
krajcárt, hogy ő mondjon el misét. így folyik 
a zsebelés 10 krajcáros tételig, anélkül, hogy 
bármelyik is misézett volna. Természetes, ily 
módon egész csomó misét elfogadhatok és 
tekintélyes jövedelemre teszek szert. Négy-öt 
hivő egész ájtatosan végighallgatja az előre 
jelzett oltárnál mondott misémet és mindegyik 
azt hiszi, hogy az ő forintos miséjét mondom. 
De ez még a szelídebb csalás. A nekünk, papok- 
nak, szánt hirdetések alatt gyakran meghúzódik 
ez a néhány szó: „Etiam erga sacra", azaz 
„szent mise ellenében is" kapható a hirdetett 
könyv, vászon, szövet ing stb. Ha én mint pap 
kiadok egy könyvet, az egész kiadásom rá 
darabonként egy forint, de bolti árát 5 forint- 
ban szabom meg. Eladom mise ellenében is. 

Azaz: én hivőktől elvállalok tiz egy forintos 
misét, ami összesen tiz forint. Ha jelentkezik 
paptársam a könyvre, elküldöm neki és kikö- 
töm, mondjon el érte tiz ötven krajcárba számi- 
lott misét. Az üzlet rendjén van, én egy forint, 
ha munkámat is fejedelmileg hozzá számitom 
kötetenként egy forintban, összesen két forint 
befektetés ellenében nyolc forintot nyertem. De 
akkor még gavallér voltam, mert a kollégák- 
nak rendesen húsz krajcárban szokták ily 
eseteknél az egyforintos misét számítani s ha 
így cselekedtem volna, huszonhárom forintot 
nyertem volna. És ti üzérek, Isten szolgái 
vagytok és hirdetitek, hogy mindemellett erő- 
sen hisztek Istenben és a másvilágban. 

Óh, boldog világi barátaim, irigylem hitetek 
szilárdságát, mert érzem, mily nyugtalan és 
boldogtalan az ember, ha hite megingott. 
Szerencsétek, hogy nem lettetek papok ! 

Budapesten, 1901 április 4. 

Tegnap temettük el a Vörös Kereszt kórház- 
ból egyik vidéki rendtársunkat. Sokat ivott, 
a vizibetegség elpusztította. Kikocsiztunk teme- 
tésére. Botrányos volt a gyászunk. Gelebrans^) 
rendtársunk szokásához hiven kótyagos fővel 
szentelte be a sírt, de ha a sekrestvés hirtelen 
meg nem kapja pluvialejánáP) fogva, bizony 
beletántorodik a sirba. Mindenki remegett a 
vissza.f ojtott kacajtól. A latin imádságokba 
badarabbnál badarabb dolgokat kevert és mi 
ajkunkba harapva igyekeztünk az odavetődött 



^) Szertartást végző. 
=*) Vecsernyepalást. 

emberek előtt magunkat féken tartani. Meg- 
könnyebbülten ültünk kocsinkra: csakhogy 
vége ennek a valóságos komédiának. Fájdal- 
mat egyik sem érzett közülünk : nincs köztünk 
testvéries élet, hogy fájlalni tudnók egy család- 
tag kidőltél. Kimúlt és eltemettük, akár egy 
kutyát. A kocsikban élénk társalgás, vidám 
nevetgélés indult meg s a vidékről temetésre 
érkezett rendtársak buzgón tudakozódtak 
tőlünk, hova lesz jobb ma este menni : szin- 
házba-e, vagy orfeumba . . . Ma reggel gyász- 
misénk volt a meghalt lelki üdvösségeért. 

A halál gondolata zaklatta máma megint 
kételyektől már-már agyonnyomott lelkemet, 
mikor az egyetemen Jóskával, az én régi diák- 
társammal találkoztam. O már nem kételkedik : 
semmiben sem hisz. Szóltunk a halálról s ő 
nevetve idézte Göre Gábort: 

Ha meghalok, répaföldbe temetnek, 
Ha kikelek, megesznek a tehenek. 

Szerinte ez a feltámadás egyetlen helyes 
magyarázata. Elmondta, halálunk után mennyi 
gáz, gőz, sav, por stb. lesz belőlünk, szóval 
hány részre bomlunk fel. De a savat felszívja 
a növény gyökere, a testünkből képződött gáz 
felszáll a levegőbe, az esővel lecsapódik a nö- 
vényre s igy testünk részei a növénynek képe- 
zik alkotó elemeit. A növényt megeszi az állat, 
az állatot az ember s igy egyes részeink megint 
ember részei lesznek. A szemem egy paránya 
tán valamelyik halandó fülének, az orromé, 
szájának képezi egy részét. De ez a tagadha- 
tatlan természeti igazság egyúttal kimutatja azt 
is, hogy a Hiszekegynek a test feltámadásáról 
szóló ágazata egyszerűen nevetséges, mert a 

feltámadáson a legnagyobb zavar keletkeznék: 
az én szemem részei mások fülét, lábát, kezét, 
szivét stb. képezték, ha tehát én ép testtel 
akarok feltámadni, a többiek szeme lába stb. 
lesz hiányos. Nem tagadhattam az igazságot s 
amint elvetettem kutatásaim révén az önálló 
lélek létezését, a test feltámadásába vetett hitem- 
mel is szakitanom kell. 

Jó másfél óráig beszélgettünk. Istenről is 
vitatkoztunk. Egyik bencés tanárunk szavaira 
íigyelmezíetett : „A biblia azt tanitja. Isten saját 
képére és hasonlatosságára teremtette a vilá- 
got, mig a történelem épen ellenkezőleg azt 
bizonyltja be, hogy az ember alkotta a saját 
képére Istent." Gondolkodtam a dolgon és a 
magyai'ok történetében rögtön ennek az iga- 
zolását láttam. Mig az ősmagyarok a Volga 
mentén halászattal foglalkozó szelid nép volt, 
istenét is nyugodt halászapónak képzelte. Amint 
a vándorlás folyamán vadászattal és különö- 
sen a törökkel való vérkeveredés után harcok- 
kal szerezte meg halász- és vadászterületeit, 
istenét is kicserélte és halászapó helyett a har- 
cias Hadúrt eszelte ki, aki büszkén fesziti ki 
hatalmas íját, a szivárványt az égen és dörögve 
sújtja le tüzes nyilait a magj^arok ellenségeire. 
Eszembe jutottak a görögök és rómaiak istenei 
s azokon is egész világosan láttam, hogy tisz- 
tán emberi alkotások. A keresztény istenségre 
terelődtek gondolataim. Itt is csupa emberi 
csinálmányra akadok : Isten jó és bosszúálló ; 
végtelenül igazságos és az első emberpár bűné- 
ért mégis az egész emberiséget sújtja; végte- 
lenül bölcs gondviselő és mégis milliók anyagi 
és szellemi javáról feledkezik meg; minden- 

ható és mégsem változtatja jóra a világ sorát; 
mindentudó, előre tudja hát bukásainkat és 
még sem erősiti meg a jóra való akaraterőn- 
ket, hogy aztán örök büntetéssel sújthasson 
bennünket. Mennyi gyarlóság, sőt gazság egy 
istenben ! Meglátszik rajta, hogy az ember 
teremtette a saját képére és hasonlatosságára! 
Még a túlvilág is csupa emberi alkotás. A leg- 
gyönyörűbb protekciós rendszert találjuk meg 
benne. Ha a hivő valamit óhajt, nem fordul 
egyenest istenhez, hanem végig járja a protek- 
ciós létrát. Elmegy szent Erzsébethez, imád- 
ságban kéri meg, eszközölje ki számára szent 
József révén szűz Máriánál, hogy ez szentséges 
fia. Jézus Krisztus közbenjárása által istentől 
a kért kegyet megszerezze. Micsoda anthropo- 
morphismus I^) Be kell vallanom, igaza van 
barátomnak, az ember teremti a saját képére 
istent. 

Még legfőbb érvemmel : a végokkal is hiába 
hozakodtam elő. Szentül meg voltam eddig arról 
győződve, hogy amint a világban meg van mind- 
ennek a maga oka, a világnak is megvan a 
végső oka, amely megmagyarázza a minden- 
ség létezését. Ezt a végső okot képzeltem eddig 
istennek, aki mindent teremtett, fentart és böl- 
csen igazgat. Barátom megmosolyogta gyere- 
kes felfogásomat s aztán bebizonyította, hogy 
teremtőre és teremtésre nincs szükség, a világ 
keletkezését a tudomány ma már sokkal ész- 
szerűbben állitja elénk. Teremteni egyáltalá- 
ban n^m kellett és nem is lehetett sohasem, 
mert ami ezen a világon van, az mindig meg- 



^) Emberi módon való elképzelés. 

volt és meg is lesz örökké, mivel az anyag a 
tőle elválaszthatatlan erővel együtt megsemmi- 
sithetetlen, tehát örök. . Alakját gyakran változ- 
tatja, de részekre, elemekre bomolva tovább 
él. Lám az elégett gyertyára is azt mondják a 
mindennapi életben, hogy megsemmisült, pedig 
nem igaz, mert a gyertya csak elemeire bom- 
lott s ami eddig egy volt, ai)ból lett : hő, vilá- 
gosság, gáz és egy kis hamu. Ami azonban 
meg nem semmisíthető, az mindig van, azt 
nem is kellett, nem is lehetett teremteni. 

Ezek a megcáfolhatatlan igazságok lavinaként 
gördülnek végig lelkemen és én érzem, amint 
a régi lomot, az ósdi világnézetet meg szoká- 
sokat magukkal seprik. Seperjék. Az anyatej- 
jel magunkba szivott, mestereinktől és tanára- 
inktól belénk ültetett hamis eszmék ugy sem 
pusztulnak ki egyhamar belőlünk. Sokat kell 
tanulnunk, dolgoznunk, mig a régi meggyőző- 
dés várát egészen szétromboljuk és eltakarítjuk, 
az uj világnézet alapjait pedig lerakjuk. De le 
kell raknunk, mert azokra legalább biztosab- 
ban lehet építenünk 1 



Budapestén, 1901 május 23. 

Ébredezünk. Az első keresztény-szociális kur- 
zus is megvolt s ha részvétel hiján nem lehetett 
is megtartani a tervezett előadásokat, a kez- 
deten mégis tul vagyunk. Prohászka meg- 
szokott ékesszólásával rontott neki az egyház 
maradiságának, mely haladásunk, boldogulá- 
sunk útjába gördit igen sok akadályokat. Az 
öreg Zichy Nándor egyház helyett a papságra 
tolta ugyan az egészet, hogy az egyházellenes 

áramlat kezéből eleve kicsavarja a fegy^^ert, 
de mi azért jól ^.tudjuk, hogy bizony a meg- 
csontosodott dogmák nagy botránykövek és 
átkok vallásos ,és világi életünkben egyaránt. 
Mellettem néhány jól megtermett kanonok 
állt: lebarmozták Prohá&zkát radikalizmusáért. 
Fájt ez a csúnya önzés, mely fél, hogy tel- 
hetetlen vágyai nem nyernek kielégítést, ha 
mások is emberi sorba emelkednek. 

A kurzus toldozó-foldozó törekvése általában 
nagy visszatetszést szült bennem. Ha valaki, 
mint Szentiványi, egészséges, radikálisabb han- 
got mert használni, a néppel való teljes össze- 
olvadást ajánlani, irgalmatlanul letorkolták. 
Osztályokat akarnak fentartani, középosztályt 
menteni, ahelyett hogy Krisztus szellemében 
minden erővel az osztályok megszüntetésére 
törnének. Azt az erkölcstelen Rerum novarumot 
szentírásnak tartják, csak azért, mert a pápa 
irta. „Szerelmeseim 1 Ne higyjetek minden 
léleknek, hanem próbáljátok meg a lelkeket, 
ha Istentől vannak-e ; mert sok hamis próféta 
jött e világra." (Szt. János I. 4. 1.) És ha XIII. 
Leónak ezt a körlevelét egyéb, a hatalmasok- 
hoz intézett, valóságos üzleti leveleikkel együtt 
olvassátok, alig fogjátok őt Istentől valónak és 
hitelt érdemlőnek tartani. Aki a szegénységet 
fenn akarja tartani, lehetetlenné teszi a tökéle- 
tesedést, az nem Krisztus tanítványa, még 
kevésbé helytartója. Mert ne hivatkozzatok 
Krisztus szavaira : „Szegények mindig lesznek 
köztetek", mivel ez a mondás valóban igaz, 
de a lelki szegényekre nézve, akik csakugyan 
minden időben nagy számmal lesznek köztünk 
s akiket segíteni, nevelni, tanítani, mindig leg- 

szebb felebaráti kötelességeink közé fog tar- 
tozni. 

A népért a nép nélkül nem lehet sikeiTel 
dolgozni s neki elvégre nem „jóakaró párt- 
fogókra", hanem munkatársakra van szüksége. 
Eleget vezettük orránál fogva a népet, itt az 
ideje, hogy talpra állítsuk! 

Ha mi papok jogosan akarjuk birni a hivők 
bizalmát, tettekkel mutassuk meg iránta való 
szeretetünket. Szüntessük meg a püspöki ja- 
vakat, amelyek úgyis csak arra jók, hogy 
lerongyolt ficsurak megszokot életmódjukat 
folytathassák és jellemtelen str éberségükkel 
vallásunkon tapossanak. Vegye át e vagyont a 
társadalom, alakítson a birtokokon községeket, 
épitsen gyárakat, lendítse fel az ipart, keres- 
kedelmet, egy infulás kéjenc helyett biztosítson 
ezer és ezer becsületes családnak ekszisztenciát, 
egészítse ki a nyomorgó alsópapságnak fizeté- 
sét, állítson iskolákat, egy szóval, fordítsa köz- 
jóra és senki sem fog bennünket kapzsisággal 
vádolni. Hitéletünk pedig mesésen fellendül, 
mert nem a pénz bálványozása, hanem a nép 
krisztusi szeretete fogja a lelkes idealisták 
egész raját a papi életre vonzani. Ne beszél- 
jünk, cselekedjünk! Ha a nép érdekében dol- 
gozunk, nem fogunk elpusztulni. 

Ebben a szellemben ébredjünk, ez az egyet- 
len komoly, társadalmi irány. Amit ti csinál- 
tok, az csak „parasztfogás" és nem testvériség. 
Ti a tekintély olcsó koszorúját nem akarjátok 
elhajítani, hogy a nép mindig kézcsókkal kö- 
szönje meg, ha kegyesek vagytok érte kötél es- 
ségteket teljesiteni. És mégis örülök ennek a 
a kezdetnek is, mert legalább kezdet és bizony- 

ság arra, hogy megmozdultunk. A mozgás élet 
s az élet majd ragad magával bennünket is, 
vagy kidob magából, mint fölös nehezéket. 

Kétnyárpusztán, 1901 július 16. 

Megkezdődött a gyógykura: itthon vagyok 
szeretteim között. A vonaton Hornig báró vesz- 
prémi püspök komornyikjával utaztam. Dicse- 
kedett ura „gavallérságával", amely őt most 
Veszprémbe viszi, hogy hosszas betegsége után 
megmutassa magát, „néhány forintot szétosszon 
jótékony célra" s aztán megint visszatérjen a 
íőuri asszonyok és urak köze. Mert Veszprém 
nem való ilyen „gavallérnak". Majd a düh 
pukkasztott meg s legjobban szerettem volna 
Hornig urat, az „apostolutódot" egy kissé a 
vonat után kötni. Legalább penitenciát tartott 
volna egyházmegyéje szégyenletes elhanyago- 
lásáért. Mindennap hiyei között forgolódom és 
sirva tapasztalom elhagyatottságukat. 140 gyer- 
mek egy tanitó kezében s a püspök ur fürdő- 
zik éveken át. És ez a nép mégis ugy becsüli 
a papot. Amerre járok, kézcsókra jönnek hoz- 
zám s alig tudom magamat kiszabadítani. 
Pirulva magyarázom nekik, nem keresztényhez 
illő a kézcsók, hogy én is csak olyan ember 
vagyok, mint bármelyikük, de sokan meg- 
ütköznek szavaimon és büszkeséggel vádolnak. 
Ide aljasitotta a világi papság a népet. A külső 
tisztelet túlzott megadása mellett azonban meg- 
rendült már a bizalma és keservesen pana- 
szolja : „Fenyegetik a szegény embert az urak 
börtönnel, a papok pokollal, hova legyen hát 
már a szegény polgár". így sülyedt porkolábbá 
a pap és méltán. 

Pedig az itteni öreg pap mély kulturmunkát 
is végez: a gyermekek tanitására apácazárdát 
épittetett. A minap meg is néztem a káplán 
úrral az intézetet, de lesújtva távoztam. Az 
apácák barátságosan fogadtak bennünket és 
nem is röstelték, mikor a káplánur meg-meg- 
csipdeste arcukat. Csak egy szép kis fiatal 
újonc volt, most érkezett az anyaházból és 
erősen húzódozott és tiltakozott a fogdosás 
ellen. A többiek nevetve mondták : „Még fiatal, 
nagyon szent, de hamar meg fog változni". 
Nem szóltam, de fájt a dolog ép ugy, mint a 
Szent Antalra tett gúnyos megjegyzés. Sodomát 
és Gomorát csinál a papság mindenütt, ahol 
letelepszik. Nem irok naplót sem többé, csak 
kinzó gyötrelmeimről és papi gazságokról Írhat- 
nék, azokat elég átélnem és végignéznem I 

Budapesten, 1901 szeptember 20. 

Két havi boldogság után újra itt vagyok a 
kaszárnyában, vagy szállodában, vagy a manó 
tudja, minek mondjam „kolostorunkat". Közö- 
nyös üdvözlés után magukra hagytam tár- 
saimat, forgassák csak tovább a sörös kancsót 
és ördögbibliát. Szobácskámba vonultam és 
most itt didergek, mint a napból Grönland 
havára pottyant halandó. Nincs itt szeretet. 

Állomásról jövet a Kossuth Lajos-utcában egy 
muraközi plébánossal beszéltem. Bemutatta 
internátusba hozott leányát. Érdekes ember. 
Azt mondja, nem titkolja viszonyát, mert világi 
papnál az elkerülhetetlen. Ha nem él házas- 
életet gazdasszonya val, ki sem mozdulhat a 
házból, mert különben mindenét ellopják és 

megcsalják. A benső viszony megteremti az 
érdekközösséget. De azért éljen a cölibátus I 

Itthon, nálunk is éljen I Uj szobám, a páterek 
folyosóján van s így még jobban megnyitnak 
szemeim. Öregebb kurzustársaim megmutogat- 
ják a folyosón, hogy a csinos, pikáns hölgyikék 
közül ki jön az orfeumból, kinek a „mamája" 
lakik a Molnár-, Magyar- és Himző-utcában. 
Elseje tájban „mamáik" is följönnek magasz- 
talni a cölibátust. A betegszobában egyik tár- 
sam magasztalja. Az orvos elárulta nekem, 
hogy kollegám egy kissé „megégette" magát 
és most vagdosni, operálni kellett kelevényeit. 
Hivatalosan megállapították róla, hogy — has- 
hártya-gyulladásban van s azért kell éjjel boro- 
gatni. Oh, a mi receptkönyvünk sok ilyen- 
fajta hashártya-gyulladásról beszélgeti Ocs- 
mány élet! A hölgyikéket lecsípik először az 
épen éhes növendékek, néha inasaink s aztán 
jutnak csak végcéljukhoz, a páterokhoz. Un- 
dorodom, öklendezem és mégis éljen a cöli- 
bátus 1 Meghatóan szép is a szűzi tisztasági 

Budapesten, 1902 április 28. 

Keresem az istent. Mig rendtársaim mocskos 
tereferével meg kéjhölgyek látogatásaival töltik 
az időt, én itthon virrasztok könyveim mellett 
és kétségbeesetten kutatom, keresem az istent. 
Semmikép sem tudok belenyugodni abba, hogy 
elveszítettem, hogy nincs isten. A könyvekben 
már hasztalan böngészem, az elválaszthatatlan 
anyag és erő örökkévalóságát hirdető tudo- 
mány nyugodtan megállapítja: nincs isten. 

Gondolatokba merülök, megindulok az élet- 
ben és ott próbálom felfedezni elméletekben 

elveszített istenemet. Eszembe jut egyik ismerő- 
söm. Szinte hallom éktelen ordítozását és meg- 
villanik agyamban leírhatatlan természete. 
Hitetlensége ördögi káromkodásokban tombol, 
az állati ösztönök: evés, ivás, kéjelgés kielégí- 
tését egyetlen életcélul kitűző cinizmusa meg- 
döbbentően kacagja ki idealizmusunkat, min- 
dig éber brutalizmusa pedig családjának és 
alattvalóinak egyformán boszura ingerlő zsar- 
nokává teszi ... De tehet-e arról, hogy ilyen, 
hogy átka minden vele érintkezőnek ? Az anya 
és gyermek közt levő léleknemesitő viszonyt 
nem ismerte, mert korán árva lett. Zsenge 
lélekkel jutott ki az élet forgatagába, mely 
kegyetlenül sodorta le a mélyén kavargó sze- 
métbe. Tehetsége nagy állásokra emelte, az 
idején le nem csiszolt piszok azonban bele- 
evődött szivébe, elméjébe. Ö boldog, de kör- 
nyezetét szerencsétlenné teszi s öreg napjaira 
tán egyetlen embert nem talál, aki részvéttel 
nyissa meg előtte hajlékát. Íme egy ember, 
aki önhibáján kiviil lesz önmagának és ember- 
társainak átka! A sors szeszélye, a körülmé- 
nyek vadállatot neveltek belőle és vele együtt 
százan és százan bűnhődnek. Hol van itt az 
ember sorsát intéző isten, akinek tudta nélkül 
egyetlen hajunk szála sem görbülhet megi 
Fönséges trónusáról lelkiísmeretfurdalás nél- 
kül nézte tán végig, hogyan kerül egy ember 
olyan körülmények közé, amelyek közt feltét- 
lenül el kell pusztulnia? Ha van isten, csak 
tökéletes lehet, de tökéletes isten ilyen pusz- 
tulást nem tűrhet el s ha mégis a hasonló 
pusztulások százaira és ezreire mutat rá az 
élet, csak az következik belőle, hogy isten 

nemcsak az elméletben, hanem a gyakorlati 
életben is felfedezhetetlen. A niinap folyóson- 
kon egy siró kis diákot láttam. Megkérdeztem 
egyik pátertói, kinek a fia az a csöppség. Azt 
mondta: senkié, „fattyú". Elszomorodtam, 
mert szemem előtt megjelent egész jövője : az 
üldözés, a megvetés, a csipkedés, mely reá 
vár, csak azért, mert szülei szerették egymást 
és mert társadalom meg egyház közmeg- 
egyezéssel kiáltják ki bűnösnek a szegény 
porontyot. Miért kell és hogyan szabad ártat- 
lanul szenvednie, ha isten intézi az emberek- 
nek sorsát? A nyáron dögvész pusztított a 
háziállatok között és eső rohasztotta el egy év 
véres verejtékének gyümölcseit. A szorgos 
munkások éhhalállal küzdenek, a renyhe gaz- 
dagok legfölebb egy-két élvezettel rövidülnek 
meg. És miért ez az igazságtalanság? Hol itt 
az isten? 

Mert ne mondjátok, hogy bünneink miatt 
sújt bennünket az isten. Hisz akkor önmagát 
kellene legszigorúbban elitélnie és valóban 
a pokol örök gyötrelmeire kárhoztatnia, mert 
mindentudó és mindenható létére eltűri, hogy 
az emberiség legnagyobb része olyan viszonyok 
között sinlődjék, amelyek rákényszeritik a 
lopásra, csalásra, jólétben élő herék gyűlöle- 
tére, prostitúcióra stb. Önmaga után a gazda- 
gokat tartoznék legjobban megbüntetni az 
isten, mert módjuk van műveltségszerzésre, az 
emberiség haladásának siettetésére s ők mégis 
koldussorsban tartják papok, fegyveresek és 
börtönök révén a tömeget, hogy az sohase 
legyen képes olyan gazdasági viszonyok közé 
jutni, amelyek megengedik a tökéletesűlést. 

az embernek egyénekben való kifejlődését. 
Csak önmagát és a gazdagokat verheti meg a 
„ világkormányzó ", amiért az emberiség csupán 
kéjencek és páriák táborára oszlik, ember pe- 
dig a szó igazi, nemes értelmében még fehér 
hollóként sem találkozhatik. 

Hasztalan keresem az istent, ezen a világon 
a gazdasági helyzet és a körülmények szabják 
meg egyedül az ember sorsát. Ha jól táplált, 
okosan élő, müveit szülőktől származom, örök- 
ségül kapom egészséges idegrendszerüket és 
fejlődött agy velőjüket : ép testű, jó eszű ember 
lesz hát belőlem s ha a holnap gondja miatt 
nem vagyok kénytelen idegeimet megölni, 
agyvelőmet kimeríteni, öszhangzatosan fejleszt- 
hetem testemet, értelmemet, magasabbra emel- 
hetem magamban az embert és ezzel utódomra 
is tökéletesebb, fejlettebb tulajdonságokat ru- 
házok örökségül. De hol itt az isten? Fölös- 
legessé vált. Tisztán a körülmények, a viszo- 
nyok terméke, gyümölcse vagyok, nem pedig 
istennek alkotása és áldozata. Nem találom hát 
az életben sem az istent. 

De hasztalan kutatom a történelemben is. 
Mennyi vér, mennyi ember gyilkolás és mind 
isten nevében isten szolgáitól megáldott zászlók 
alatt. Ha isten mtézi a népek sorsát, vájjon 
összefér az ő szentségével, hogy kardot, golyót 
és egyéb gyilkos szerszámokat használjon esz- 
közül? Összefér egy mindenható isten létével 
az, hogy eltűrje, sőt felbiztassa a nemzeteket 
kölcsönös vérontásra? Egy szent és minden- 
tiató isten annál is kevésbé lenne részese, 
annál is kevésbé engedhetné meg a vérontást, 
mert embergyilkosság semmikép sem válik 

dicsőségére, de legkevésbé válik akkor, midőn a 
mészárlás csak néhány kiváltságos érdekében 
folyik. Mert ugyan mi a háború, ha nem a 
kiváltságos osztály érdekét szolgáló vérfürdő ?- 
A szegény embernek nincs félteni valója, még 
néhány hold földjére, rozoga mühelyberende- 
zésére sem fáj egyik más nemzetbelinek a foga 
sem, ellenben a nagybirtokosok étvágya meg- 
megkivánta a szomszédos országok birtokait 
is és a gyáros meg nagykereskedő mohó vágy- 
gyal veti magát idegen piacokra, hogy azokat 
magának megkaparitsa, akár háborúval is. 
Természetesen mindig isten dicsőségére és a 
— haza javára 1 Ugyan hol lappang hát itt az 
isten? Sehol. A tudomány lassanként minden 
érthetetlennek látszó kérdést megold, meg- 
magyaráz és fölöslegessé teszi az istent. 

De szerzetes vagyok-e én még tulajdonképen? 
Nem ! Hónapok óta nem. Csak a reverenda 
lóg még rajtam. Mióta megcsömörlöttem a 
„modern", aljas papi élettől, mióta tanulmá- 
nyaim megsemmisitették hitemet, azóta ben- 
nem meghalt a szerzetes. Utálom, gyűlölöm 
ezt a kéjelgő, hitetlen papságot és ellenük 
aliarok minden erőmmel küzdeni. Meg akarom 
mutatni a világnak undok életmódjukat s 
evégből figyelmesen fogom kisérni minden 
szennyesüket. Támadni fogom őket kérlelhe- 
tetlenül s hogy ezt tehessem, visszautasítom a 
megélhetésnek mindazon forrásait, melyek 
papi körökkel vannak csak a legtávolaJbbi 
vonatkozásokban is. Nem megyek be még a 
Szt. Imre internátusba sem, bár ingyenhelyre 
volna biztos kilátásom. Nem kell papi segítség, 
még világi protektoraim sem kellenek, a 

magam erejével, a magam munkájából fogok 
megélni. Itt benn sem maradok már soká. 
Nem birom ezt az életet. Utálom környezete- 
met, öklendezem a hittudománytól és leküzd- 
lietetlen csömör fog el a szertartások gyakor- 
lásakor. Hogy bánt a misénél végzendő haj- 
longások, keresztvetések, térdhajtások előírásos 
végzése ! Akárcsak színészek volnánk. Hogy 
bántaná még a tökéletes istent, ha léteznék ez 
a, hivők tudatos altatására irányuló komédia ! 
Nincs itt maradásom, becsületes ember akarok 
maradni. 

Budapesten, 1902 április 30. 

Együtt álltunk vagy tizen a folyosón, mikor 
Venus Pandemos két gyönyörű papnője jött a 
páterek szobája felől. Mosolyogtak, kacérkod- 
tak. Összenevettünk : mi is, ők is. Kettő közü- 
lünk közre fogta őket s egész egyszerűen, pa- 
lám publice, elkezdtek velük cicázni, csipke- 
lődzni. Ha nem tudnám, hogy ilyenkor hallgatni 
arany, kizavartam volna az egész bandát; így 
csak gúnyosan szóltam utánuk : „Hogy tetszik 
a kolostorélet?" Persze, nagyon tetszett mind 
a két félnek. Este magam voltam szobámban, 
mikor víg női hangot hallok a szomszédból. 
Belép a szobatársam és jelenti, hogy szomszé- 
dunknak megérkezett az „unokanővére". Sokan 
mulattak vele, én is átmentem körültekinteni. 
Egy bécsi hölgy volt s a jezsuitákat vádolta 
megrontásával. Társam röstelte a dolgot s az 
emberi gyöngeséggel mentegetődzött. Magukra 
hagytam őket. Hallottam, amint társaim sorban 
kivonultak s a szerelmes pár tovább turbékolt. 

Társaim közül többen bejöttek hozzám és 
magyarázgatták, hogy ezen nem kell meg- 
boti'ánkozni. Elmesélték lévai rendházunk 
tavaszi botránj'át. A szakácsnő és leánya fel- 
váltva jártak föl egyik rendtársunkhoz s aki 
nem vett részt az aljas erkölcstelenségben, 
agyonüldözték. 

Az esti közös imádságnál eszembe jutott 
mindez és a mindenszentek litániáját előimád- 
kozva, elgondolkodtam, mily világ- és isten- 
csalók vagyunk mi papok. Erkölcstelenséget 
űzünk vagy tűrünk házainkban, megmosolyog- 
juk a jámbor hivőket s aztán álmos fővel, két- 
kedő elmével, fásulni kezdő vagy már el fásult 
szivvel végigjárjuk a szenteket. Ugy elkesered- 
tem s ugy fölháborodtam, hogy majdnem oda- 
vágtam társaim közé az imádságos könyvet, 
rájuk kiáltva: „Ne csaljuk a világot s ön- 
magunkat ! Széledjetek !" 

Egyik-másik barátom meg is kérdezte, miért 
praeoráltam olyan szocialista hangon. „Mert 
— vágtam oda ~ szivvel-lélekkel szocialista 
vagyok és le is vetem örökre jelmezemet!" 



Budapesten, 1902 május 20. 

Délben szóval, délután írásban is bejelen- 
tettem az igazgató urnái kilépésemet és szer- 
zetesi fogadalmaim alól való feloldozásomat 
kértem. Holnap már letehetem a reverendál 
is és itt hagyhatom örökre a kolostort, mely- 
ben annyi életszentséget, annjá boldogságot 
reméltem s akkora cinizmust, akkora élvezet- 
hajhászatot, akkora bűnölvet találtam. 

Budapesten, 1902 május 30. 

Igazán ugy érzem magamat, mintha nagy 
kő esett volna le szivemről. Mintha gyötrő 
álomból ébrednék és örvendve, szivrepesve 
mondanám : „Csakhogy álom volt az egész." 
Valósággal megkönnyebbültem. A sok töpren- 
gés után boldogsággal tölt el a nyugalom. 

Társaim csudálták elköltözésemkor tanúsított 
hidegvérüségemet. Pedig nincs semmi csudálni 
való azon, hogy a meggyógyult beteg örömmel 
siet a kórházból. A szerzetben igen nagy be- 
tegségből, a komolyan vett mesék hitéből 
gyógyultam ki s ah, most oly nyugalmat ad egy 
csomó illúziótól való megszabadulásom. Maradt 
ugyan még elég, de majd elpusztulnak ők is, 
ha az élet minden téren megmutatja az esz- 
ményiség csődjét s a mai ember ember vol- 
tába helyezett reménynek hiúságát. 

Budapesten, 1902 november ,''íO. 

Tanulok, művelődöm, önerőmből megélek 
és talpig emberré fejlődve, teljes erővel küz- 
dök minden gazság, minden elnyomás ellen. 
Lehet, hogy megint félreértenek, lehet, hogy 
hitvány lelkek jellemük alkotó elemével, sárral 
fognak meghajigálni, utamtól mégsem térek el. 
Az emberiség javáért Krisztussal fogok minden 
időben küzdeni, hogy átalakuljanak végre a 
gazdasági viszonyok s az emberré válásnak 
semmi se állja többé útját; se a keresztény 
felfogással össze nem egyeztethető kenyérgond, 
e a kiváltságos osztályok érdekében templom- 
án, iskolában és sajtóban történő ember- 
utitás, se a hatalomnak törvényiben, szurony- 

végen és börtönben nyilvánuló akarata. Dörgő, 
villámló, mennykövet szóró ég alatt bömbölve^ 
orditva, suhogva szeretnék pusztitó óceánként 
végig rohanni a földön, elseperni csillagot, 
félholdat, keresztet, hullámsírba temetni tiárát. 
koronát és lobogókat, hogy a sok szemét, a 
sok gaz helyén hadd kezdődjék emberi élet, 
Osztály-, pártérdektől meg nem mételyezett 
emberi élet, melyben egyének és nemzetek 
minden különbség nélkül testvérekként sora- 
koznak egymáshoz és anyagi gondot nem 
ismerve, minden gyönyörűségüket abban lelik, 
hogy testi-lelki öntökéletesítés révén meg- 
nemesitsék az emberiséget. 

Ennek a krisztusi eszmének szolgálatáért 
léptem be egészen a szocialista mozgalomba, 
liogy igy sikeresebben közreműködhessem 
gyenge erőmmel a szabad emberek szabad 
társadalmának előkészítésében. 

Tudom, érdekem ellen cselekszem, reálisan 
számitó családom és jóakaróim rosszalásával 
találkozom, mikor gyomromat nem helyezem 
agyam fölé; tudom, üldözés, kicsinyes emberek 
piszkolódása lesz osztályrészem és mégsem 
hátrálolv meg. Nem a vértanuságért való ostoba 
rajongásból, hanem kényszerből, tán életemet 
megrontó kényszerből cselekszem igy. Ideg- 
zetem, vérmérsékletem, fizikumom kényszerí- 
tenek erre az önemésztő, boldogságomat meg- 
ásó harcra. Meglehetősen tisztán látom szomorú 
jövőmet, de megvigasztal az a tudat, hogy 
ineggyötört egyéniségem gazdag kárpótlást 
alál, ha majd száz és száz alakban uj életre 
kelve, boldog társadalomnak lesz részese ezen 
az agyonkinzótt sártekén. 

Budapesten, 1902 december 31. 

Hálaadásra szólnak a harangok. A kongva 
búgó ércnyelv zúgva szól be hozzám és fel- 
pezsdíti minden csepp véremet ... Ne haran- 
gozzatok, ne csaljátok a népet ! 

És csönd van ismét. A nagy dob elnémult, 
szerepét a sipláda vette át. Zeng az orgona s 
az összecsőditett juhok könnyezve nézik és hall- 
gatják a szószéken és oltárnál komédiázó 
pásztort, hogy aztán annál lelkesebben zengjék 
a nagy hazugságot : „Téged isten dicsérünk . . ." 
A legtöbb énekes bőrig lenyírt, sőt csontig 
lenyúzott juh, akinek bundájába naplopók 
burkolóznak, húsából mások híznak, de azért 
mégis ész nélkül harsogja : „Téged isten dicsé- 
rünk." Téged isten, tudatlanok alkotását, papok 
becézett kliensét, gazdagok protektorát, mun- 
kásmilliók kegyetlen porkolábját. 

Téged isten, nem dicsérlek, mint nem ma- 
gasztalhatom istenként a gyerekből fújt színes 
szappanbuborékot . . , 

Megint szólnak a harangok. No hát csak 
szóljatok ! Öntudatlanok vagytok, mint a 
reátok hallgató emberek. De fordul majd az 
idő és akkor szent eszmékre gyüjtítek a népet, 
valóban keresztény tökéletesedésre, kultur- 
munkára lelkesítitek kebleiket, mert akkor 
testet ölt már, amit ma sivár lelkű kufárok, 
alattatok csak hazudnak : — a humanizmus, 
az emberszeretet. 

Budapesten, 1903 január 5. 

Egyedül ülök szobámban. A kenyérért vívott 
nehéz harc közepett oly jól esik néhány 
percnyi magányosság. Igaz, a csönd csak 

fokozza gyűlöletemet a kapitalizmus iránt, 
amely millió és millió proletártól tagadja meg 
az idején való családalapitásnak boldogságát. 
Eszembe jut Irma és elbúcsúzom örökre tőle. 
Nagy harcban állok, nem köthetek senkit 
magamhoz, a Kálváriát elég egyedül járnom. 
A mindennapi kenyérért s az eszmékért foly- 
tatott küzdelemben elég, ha magamról gon- 
doskodhatom. Nem kell társ a nyomorban, 
mert a megosztott nyomor kétszeresen nehe- 
zedik ránk. 

Levert vagyok. A családról hosszú időre 
való lemondás fájdalmasan érinti szivemet, 
de egyúttal a harci kedvet is szitja bennem az 
iránt a társadalom iránt, amely csak kiélt 
aggastyánoknak biztosítja a fajfentartást. Bol- 
dog vagyok, ha szakegyletekben esténként fel- 
kereshetem munkástestvéreimet és csekély 
erőmmel is megerősíthetem őket a gaz töke 
ellen való háborúnkban. Tanulás és tanitás 
közt alig veszem észre, hogy iramlik az élet. 
Mindenki biztos révbe törekszik, csak engem 
ragad lángoló szenvedélyem a bizonytalansá- 
gok mélységes örvényei fölött .... 

